text:
上回講到自己research緊係屋企同阿囡一齊學coding,今回講下我地搵到d咩書可以用黎同小朋友一齊睇住學.搵到既呢幾本書各自都有少少唔同既作用,我諗都適合返唔同情況既小朋友!
電腦入門書:Lift-the-flap computers and coding
今次講既三本書之中我其實淨係買左呢本Usborne出既Lift-the-flap computers and coding
Usborne呢個出版社同埋佢地出既lift-the-flap系列相信大家應該都唔會陌生吧!就係係書局或圖書館見到勁大本,入面又有好多塊野比你揭開黎睇既圖畫書.
揀呢本書入門既理由係因為唔想淨係教阿囡寫code;明白電腦點運作,知道電腦既限制同埋佢點樣接受命令其實都幾緊要.畢竟宜家既小朋友無經歷過無手機無電腦既年代ma.同埋平時阿囡都鐘意呢個「有野揭開黎睇」既concept,希望又吸引到佢多d.
本書一黎會講下咩係電腦,咩係coding:
跟住會講下:
- 電腦既構造
- 電腦點樣「諗」野 – 你就會明白點解我地要code d instructions比電腦 (有部分concept其實我上個post都有解釋)
- 點樣比instructions電腦,有d咩唔同既指令等等
- 介紹上次都有講過既Scratch programming language,有少少examples等等
- Internet同埋電腦既歷史
有興趣可以上佢個website度睇下佢d sample pages (碌落少少會見到),再唔係去三聯我都見過有得賣.
當初諗住成本書由理論到實淺一氣呵成,但同阿囡一齊睇本書既時候,發現開段阿囡都幾留心肯聽我講電腦同coding既概念,但開始講電腦結構呀,coding 指令既種類就feel到佢無乜心機聽.到後來講到Scratch我直頭已經無再用本書講,感覺可能佢試左寫仲會易少少接受.
單刀直入: coding for beginners using Scratch
睇完第一本書,只能夠話只係用到本書既50%?若然小朋友大少少,而且有試過堂或者學過下coding,感覺呢本coding for beginners using Scratch可能更加單刀直入.
本書有兩頁簡單concept,跟住都全部都係examples比你玩;如果你係用Scratch Jr (上次介紹過,係係Tablet度行,更加啱4-5歲+幼童既Scratch版本),下面呢本coding for beginners using Scratch Jr更好:
唔駛開電腦都學到: My First Coding Book
又如果反過黎咁講:唔想小朋友咁快對住個screen,不過又想佢開始接觸下d concept,呢本My First Coding Book其實唔錯:
入面好簡單咁有d唔同game / puzzle,你需要學一d簡單既logic去過關:
玩得黎又會教你少少concept,可能更啱細少少既小朋友.
最後…
經過左大約一至兩星期斷斷續續咁同佢講下第一本書,有少少概念,覺得不如比佢試玩下,好過吊住佢胃口之餘,又唔知佢係咪真係有興趣.所以決定一於同佢一齊親手code一次先算啦!下回講下同阿囡既「一小時編程」經歷.


c: text/html

text:
教堂呢個地方,應該係不少女生們夢想中一生人要行一次嘅地方.通常教堂都會有好大空間,而裝修,風格,甚至顏色都非常適合影女神照.唔搵都唔知,原來台灣都有幾多特色教堂,有啲教堂平日都會開放畀公眾參觀㗎,我為各位女神們精選呢 4 間台灣教堂,一於齊齊衝去 chok 到夠!
位於台南嘅白色小教堂,坐落喺一個小小度假村之中.整座教堂都係 pure white,而且又有多塊落地大玻璃窗,感覺好清涼好 cozy.度假村另外亦有同樣靚景嘅別墅及其他影相位,仲有一間專門品嘗懷石料理嘅餐廳㖭!
位於南投嘅 Paper Dome 紙教堂,由日本建築師坂茂為 1995 年發生嘅阪神大地震而燒毀嘅神戶鷹取教會而設計,而家除咗成為星期日嘅教會場地之外,亦都係南投桃米社區居民嘅休憩地方.
喺 2016 年 2 月正式開放嘅玻璃高跟鞋教堂,斥資超過二千萬,用上 1,269 枝鋼架,320 片玻璃組合而成.遠遠望過去,真係好似一隻藍色玻璃鞋發出閃閃嘅珠光咁.
呢間距離台灣桃園機場只有 10 分鐘車程嘅桃禧航空城酒店,入面居然有一間全透明嘅水晶教堂!由頂到底都係玻璃造成,滲透天然光綫,影相出到嚟肌膚都好睇啲,齋睇相都充滿 fantasy.

robotstxt: allowed

filter: keep


text:
「中文」
雖然我中文真係唔叻,莫講話乜嘢係唐詩宋詞,有好多中國歷史我都唔係好熟.當然而家係中國都係講普通話同寫簡體字,只不過好多時啲人就忘記繁體字先至有原本個字嘅意思,而中國係有好多唔同嘅地方語言.而廣東話其實係好多嘅唐詩宋詞入面都可以搵到!或者我哋日日講廣東話就真係唔覺,但係如果將啲詩詞用普通話講又真係講唔通.所以廣東話唔係無文化!
「粵語」
廣東話其實一啲都唔易學!如果覺得講廣東話係無文化嘅話,咁就真係大錯特錯!相信大家都認識李白嘅靜夜思:床前明月光,疑是地上霜.舉頭望明月,低頭思故鄉.咁關廣東話乜嘢事?其實重點係個望字!因為如果用普通話講嘅話係應該用看而唔係望.當然原來仲有好多啲咁嘅例子,所以將來如果有人話廣東話無文化嘅話,真係可以叫佢哋去睇下唐詩宋詞.
「文化」
廣東話或者粵語其實係有千幾年嘅深厚歷史同文化基礎!所以唔好再講乜嘢廢除廣東話,因為唐詩係要用廣東話嚟讀先至啱.唔識廣東話唔係問題,問題在於話講廣東話嘅人無文化,咁先至失禮!因為無文化嘅係唔認識中國文化嘅人.有無文化唔係用把口講就得,而係要先了解每個文化嘅根源,因為文化係指人類所創造嘅精神財富,好似文學,藝術,教育,科學,禮貌,節日等等.
Also published on Medium.


text:
想當年仲記得自己第一篇好去處文,都已經差唔多有成7-8年,其實嚴格嚟講都唔可以叫做文,因為嗰陣文字未發育的我,根本就冇諗過要寫咩分享文,其實我只係寫日記.今次重遊第一篇文章的麗都灣,真係好有FEEL!!!~
今次我係無嗱嗱上網,諗住搵下有咩地方去玩,心血來潮諗不如去番當年第一篇文章的地方玩玩,所以就去訂咗帝景酒店一晚住宿.
俾我撞正7月1日有平房,只係$400蚊咋,加埋行政雜項都係+$60蚊,總共$460埋單~咁就可以一家人在酒店過番晚.
你可能會問點解咁平,其實真係咁平囉,原來未踏入八月,暑假剛開始,我仲要係揀7月1日入住(因第朝係星期五) 所以特別平!同埋$460只係包住唔包食,夜晚要自己踏酒店shuttlebus出去搵嘢食.
但係我一D都唔介意冇得食,因為最緊要係想搵個方便去沙灘玩,我哋一出發就先到酒店 Check-in,然後就行5分鐘路程到酒店下面的麗都灣,玩得幾污糟都唔驚,因為酒店就在附近,所以玩得特別放~
今日嚟到都算幾多人,過咗咁多年,呢D唔算熱門的泳灘都開始多人留意到,可能都係怪自己介紹得多,結果由少人變多人!哈哈~
麗都灣在汀九一帶算係比較大的一個,而且配套都算完善,起碼有救生員,沖身,更衣室,連士多都有,可以租充氣玩具等.
唯一冇咁靚係D沙,真係幾粗幾大粒,同埋海入面都多石頭.
不過對小朋友嚟講一D問題都冇啦!
想當年在同一位置影過張相,今日重遊舊地一定要同一個Pose影多次!
今日D水相當清,至少唔會見到有垃圾在水面浮下浮下,始終汀九呢邊人唔多,污染機會都較細.
玩到夠哂皮先至番酒店,唔駛擔心冇車或交通問題,又怕太夜等等~
房間寛敞都好舒適.
2張床都算大,望住樹景,仲見到酒店泳池.呢個住宿都唔包早餐,我哋預先買咗D麵包同朱古力奶,可以聽朝起身食少少,先至再Check-out出去食豐富D咪得囉~
唔怕攰的話,其實都可以再去多次游早水,因為行兩步番酒店沖涼真係好方便!呢個價錢真係超值,大家都可以袋定第日考慮吓!
Photo & Video by Sony A7III FE 16-35mm F/2.8 + iPhone11 Pro


text:
根據瑪雅曆法衍生出的預言,今午2時(本港時間)就踏入世界末日!如果真的死神來了,大家還是做個飽鬼上路吧!藝人最後一餐想食甚麼呢?杜汶澤揀食神的叉燒飯加煎蛋,古天樂想飛巴黎食甜品,周潤發就要求老婆下廚煮咖喱魚頭作最後大餐.
撰文:丁寧
周潤發老婆煮大餐
「如果係最後一餐,梗係叫埋親人同好友喺屋企食餐勁啦!老婆煮得一手好菜,我一定叫佢下廚煮咖喱魚頭(圖右),海南雞,豉油王煎大蝦同肉骨茶,喺世界末日能夠同至愛親朋食到老婆煮嘅大餐,應該會好滿足啦!不過唔知老婆會唔會詐型,臨死都要辛苦佢煮餐勁.哈哈!」
甄子丹親手整牛肉飯
「喺消失前我當然希望可以同老婆,仔女,父母同外父等至親一齊喺屋企食餐飯,我梗係出手整grilled cheese sandwich同Spanish Beef Stew(西班牙燉牛肉飯 圖右),不過用雞髀,蕃茄同薯仔做配飯,拍拖時佢成日煮畀我食,末日前再食到就冇遺憾啦!」
梁詠琪素食免殺生
「我會同家人好友返去我同老公結婚嘅西班牙小島Ibiza嘅沙灘餐廳共晉最後晚餐,點番一樣嘅menu,都係素食,最後一餐都唔好殺生喇,所以有番茄湯同蘑菇意大利飯,同最好嘅朋友家人好好道別,將要講嘅全部講完.然後再睇一次日落,最後一晚安靜度過.」
鄭秀文棉花糖道別
「我想同所有愛我,同埋我又愛嘅人一齊食.我想食盡各式芝士,零食同我最愛嘅日本清酒.我唔會想做菜,因為我唔想身邊嘅人喺末日前都要食我嗰半生不熟嘅爛廚藝.身邊人鍾意食乜嘢就有乜嘢,最重要有入口溶化嘅和牛,最後我會食大量棉花糖作為對世界嘅甜蜜道別.」
陳慧琳喫出前一丁
「我唔信有世界末日,如果真係最後一餐,我一定要食公仔麵,自細我好鍾意食公仔麵,最愛麻油味出前一丁,因為唔健康,?家已經好少食.呢日仲要買唔同嘢食返屋企,好似老公至愛嘅pizza同漢堡,囝囝鍾意食煙肉芝士忌廉意粉.」
古天樂飛法食甜品
「呢日最理想當然係同家人好好去食一餐,地點我會選擇喺法國巴黎,因為之前同爸爸媽媽去旅行,留咗好多美好回憶,我哋到過一處以甜品Souffle(圖右)馳名嘅星級餐廳,配上一小杯橙味酒伴食,真係好滋味,算係為自己同地球畫上甜美句號吧.」
楊千嬅食盡各國菜式
「自己接近10幾年為做女藝人未試過食得好飽,如果末日我諗會同屋企人去食晒唔同類型餐廳,老公鍾意食咕嚕肉,媽咪自助餐,再同老竇食潮州嘢,之後同奶奶食水煮魚,自己就愛意大利菜,食到咁都差唔多夠鐘,哈哈.」
杜汶澤懷念叉燒蛋飯
「最想食叉燒飯加煎蛋,自己食齋五年,唯一最掛住係最平凡嘅叉燒飯加煎蛋,作為香港人最後一餐地道食物我會揀叉燒,我想去窩打老道廣東燒味食叉燒飯加煎蛋,以前住附近,覺得呢間唔錯.」
容祖兒BBQ大結局
「我會約晒錫我,對我好好嘅朋友,當然有媽咪同細佬食最後一餐,大家一齊去郊野公園BBQ,因為我好鍾意燒嘢食,一定要自己搭爐玩,我已經戒咗肉好多年,所以最鍾意食海鮮,最後一餐當然想食至愛嘅牛油大蝦,燒蜆,龍蝦,大眼雞,扇貝同蘆筍魚夾啦.」
莫文蔚嗒87年紅酒
「老公喺我心目中係全世界最出色嘅大廚,最後一餐由老公親自下廚整意大利菜,一定要食意粉,意大利雲吞,煎牛扒,pizza,法式燉蛋,仲要飲番支靚年份嘅紅酒,最好係我同老公相遇年份──87年.」
盧海鵬:食乜鬼啫
「我到時會返廣州同啲兄弟過冬,慶祝埋我生日,至於想食啲乜,都係食餐飯啫,諗乜鬼吖,如果真係世界末日,全世界都要死,係咪都要死啦,食乜鬼啫,冇特別嘢想食喎,話唔定未食已經死呢,使乜鬼諗咁多吖.」
古巨基烚住暖笠笠
「我想食打邊爐,自己至愛麻辣火鍋,一定要有肥牛同兩支啤酒,熱熱鬧鬧,開開心心,暖笠笠同屋企人食最後一餐,一家人齊齊去面對所有嘢.」
黃智雯牛一撼末日
「星期五係我30歲生日,又係冬至同盛傳世界末日,別具意義,我呢排掛住做嘢都冇時間陪屋企人,呢一日咁特別,我當然留番畀媽咪同家人一齊過.我哋唔打算出外面食飯,因為舅父同媽咪都拿手煮嘢食,嗰日我哋會一家人喺屋企食飯,會買盆菜同煮啲餸,圍住好溫馨咁過.」


text:
色日放送:體貼家政婦 身心都照顧
打工仔日捱夜捱,返到屋企梗係想休息一下,甚至連家務都唔想做,如果能夠請到好似日本AV中嘅家政婦就好喇,佢哋唔單止勤力做家務,仲連男主人嘅生理需要都會照顧埋,你話係咪爽先!
全天候招呼
喺DEEP'S出品嘅《色白屁股家事代行即刻開波》中,巨乳妹吉根柚莉愛去到一個單身男人屋企做家政婦,主人返工嘅時候佢就做家務,當主人返到屋企除咗笑住歡迎,仲即刻主動吹奏一曲,然後為對方侍浴洗去一身疲勞.雖然主人有時都幾手多多,趁愛妹做緊家務嘅時候抽水,甚至要嚟番場即興床戰,但係阿妹完全唔介意,反而積極配合,激戰之後仲繼續埋頭苦幹做好家務添!
旺場有原因
片廠MAXING推出嘅《會員制早3個預約的巨乳家政婦》,講述姬咲華係一位紅牌家政婦,要請佢上門服務必需要提早3個月前預約,點解會有咁多客人爭住請佢呢?梗係有原因啦!華妹除咗擅長做家務,對於男主人所有要求都會統統應承,一定唔會黑面兼Say No,唔單止可以滿足主人嘅手足之慾,剝光豬真空着圍裙做家務又得,男主人慾火高漲想上床洩慾亦會全力配合,務求令主人心滿意足!
瞓身慰處男
由E-BODY推出嘅《童貞君與瀨田一花的同居紀錄》入面,人氣巨乳妹瀨田一花接受AV廠安排嘅一項新挑戰,就係要為一位處男擔任家政婦,幫對方打理家頭細務之餘,仲要好好教導佢點樣成為一個真正嘅男子漢!而一花相當用心咁完成呢個挑戰,為處男洗衫又煮飯,仲餵埋佢食飯,然後再慢慢剝衫教佢了解女性嘅生理構造,挑起對方嘅慾火後,再細心咁指導佢床上招式,齊齊享受高潮快感.
專家評語
代號:神仙乙
年資:26年
活躍地點:先達中心
簡評:日本AV界嘅家政婦系列可以話滿足晒男人嘅幻想,一來有索女幫手做家務,二來又可以任意妄為,想點就點.而今日為大家介紹嘅3部家政婦作品中,本仙最鍾意吉根柚莉愛主演嘅《色白屁股家事代行即刻開波》,因為愛妹擁有豐乳肥臀,體態肉感誘人,最引人入「性」係佢一邊做家務一邊同男主人激戰,情境寫實卻又夠誇張,令人睇得相當過癮.
人人做記者
爆料方法 :
爆料熱線:
(852) 3600 3600
傳 真:
(852) 3600 8800
SMS:
(852) 6500 6500
電 郵:
MMS:


text:
Hello! 多謝你嘅發問~
首先,都想了解返你睇到「衝紅燈」嗰一日有冇佩戴到安全套?如果冇佩戴安全套嘅話,會有小小嘅懷孕風險.即使喺排卵期或來月經期間,進行冇套性行為都未必一定係安全,所以建議你喺進行任何性行為嘅時候全程都一定要佩戴好安全套,除咗可以避免懷孕之外,亦可以同時避免傳染/感染性病.
你喺男方射精之後再掂到嘅液體有機會係殘餘嘅精液,亦有可能係尿道球腺液.前列腺液係精液嘅一部份,係唔會單獨存在.尿道球腺液會喺陰莖受到刺激嘅時候,分泌出嚟嘅透明黏性分泌物,當中有機會含有少量精子;而精液係男方性高潮嘅時候釋放出嚟嘅液體.但精子只要接觸到空氣,其他物質(e.g.衣物)或者有溫度改變好快就會死亡.所以導致你懷孕你懷孕嘅機率都好微.
都見到你有嘗試用安全期去估計自己懷孕嘅風險,但其實用計算安全期去避孕並唔係一個可靠嘅方法,因為每個女仔嘅月經周期唔一樣,而且月經好易受外在因素影響(例如荷爾蒙水平,飲食,壓力等等),週期亦會隨之而改變,變相亦較難準確推算出一個絕對安全的日期.
另外都補充下,「安全期」係想避開「排卵期」(所謂嘅「危險期」),不過排卵其實係要等月經出現之後先可以推算返排卵日係幾時,除非每日都用排卵試紙去測試,否則我地可能準確咁知道究竟邊一日會排卵.而「安全期」期間都係需要使用安全措施嘅,因為排卵會受好多因素影響,如果冇使用安全措施發生咗性行為,而喺所謂嘅「安全期」有排卵嘅話,就會有懷孕風險.所以唔建議使用「安全期」作為避孕方法.
建議你同伴侶每次發生性行為嘅時候都使用安全套,,亦可以考慮即使唔發生插入式嘅性行為都使用安全套,避免精液/尿道球腺液意外接觸到陰道/陰道口造成懷孕風險.或者如果你擔心射精後除咗套陰莖同陰道口接觸到會有風險,可以考慮你哋兩個都著返底褲先,有阻隔.
你可以參考以下呢個IG post,睇吓正確使用安全套嘅方法:
https://www.instagram.com/p/B4EX0FVFLUf/?igshid=YmMyMTA2M2Y=
或者你亦可以根據需要使用避孕藥/避孕針/子宮環呢啲安全措施,喺正確使用嘅情況下有好高嘅避孕成功率.可以去家計會診所/母嬰健康院/部分私家診所睇醫生檢查身體,然後選用適合你嘅避孕措施.
另外,都想同你解釋翻,月經係由幾個繁複嘅身體系統互相配合而形成,所以好容易受到唔同身體因素影響,例如荷爾蒙分泌,飲食習慣,作息,壓力,藥物,生病等等.所以其實每人每次月經嘅情況(例如月經週期長度,流血量,流血日數,經血顏色/質地,經痛程度,經前不適情況等等)都有可能唔同,但唔代表係懷孕.而新冠肺炎對身體嘅影響都比較大,所以都有機會因為咁樣而影響咗你嘅月經.例如你喺感染期間,免疫系統感受到壓力,令身體其他系統都受到影響,當中有機會包括你嘅月經情況.甚至係感染期間影響咗你嘅食慾/情緒,都會影響咗你嘅月經周期.
最後,驗孕棒係透過檢測尿液內嘅hCG(人絨毛膜促性腺激素)水平去判斷有無懷孕,呢種激素會係成功受精著床後開始分泌.而感染新冠病毒並唔會影響對hCG嘅分泌,所以你都可以放心相信驗孕出嚟嘅結果.一般受精著床嘅過程需要6-9日,所以建議你係性行為發生至少7日後先驗孕,會得到初步結果,而係性行為發生11日後會更加準確.
保重身體啊!
希望以上嘅答覆可以幫到你~
(Intern同學 Nicole)


text:
「收集」
每次當有選舉嘅時候,都會產生大量嘅數據.而要有效咁做分析唔係一件簡單嘅事,何況要用嚟部署下一次嘅選舉?首當其衝嘅當然係政府究竟開放幾多數據,同時啲數據有幾齊整.香港仲未係一個開放數據嘅地方,所以有好多數據係好零零碎碎,甚至乎已經處理咗嘅數據.與此同時就算有數據,係格式上面都未必可以好快導出再加以整合嚟做更深層次嘅分析.所以收集同發放數據都同樣重要!
「數據」
今次係第一次認認真真咁搵選舉嘅數據嚟做分析,唔知大家會唔會有興趣深入了解全港十八區嘅選舉實況.當然係講緊數據層面啦,因為其他啲政治策略我就真係唔識.不過要做晒咁多區嘅分析真係好嘥時間,因為香港啲公開數據真係做得好差,而大部分嘅時間會浪費係整理同整合數據方面.雖然知道同預咗啲數據有問題,但係其實有好多資料都唔齊全!
「分析」
要做好選舉嘅分析,除咗已知道每個選區嘅登記選民之外,當然係投票率同各候選人嘅得票率.雖然而家嘅數據唔係好齊整,但係都已經足夠做某啲分析.如果可以嘅話當然係要將而家嘅數據整合,而且每個選區重要細分登記選民同投票選民嘅數字.如果可以加上男女,年齡,收入同職業嘅話,我相信可以再加強分析嘅效果.無奈依家嚟啲數據仲未有公開.就算公開都要時間去整合.


text:
我叫阿朱,今日絕對算係我今年當中最重要,最興奮嘅一日.
撲到機票之後,上個星期同公司拎咗兩日大假,今日天未光我就起身,再望一望我個行李係咪已經執好.七公斤重量啱啱好符合手提行李要求,反正今次我冇咩要買,香港我都成日去架喇,唔洗特別買咩返嚟,自然唔洗留位買手信.
班機兩點半飛.預早三個鐘到準備Check-in,再計埋搭巴士去機場,準時十點打開屋企大門,準備迎接久違嘅飛行之旅.雖然平時我同啊媽買餸幫手拎袋橙都話好重,但拎行李就另計,再重都係開心事.等巴士用十五分鐘,車程用差唔多一個鐘.雖然淨係去機場嘅時間已經差唔多同機程一樣,仲未計要喺機場等三個鐘,但搭飛機就係咁值得期待,就算之前要辛苦少少都冇所謂.
終於到赤鱲角.入到機場真係同以前差好遠,人少到大叫都可能有回音.一諗起我可以成為今日全香港少數有得搭飛機嘅幸運兒,轉頭喺登機閘位影張相就可以打卡,Tag返一句「我飛喇」同埋「終於有得去旅行」,我身邊班朋友一定好羨慕.嘻嘻,一千蚊嘅單程機票真係值回票價.
唔知有冇人同我一樣,覺得機場嘅麥當勞係特別好食.雖然係貴啲,但話哂係我起飛前喺香港嘅最後一餐.一陣叫完個餐之後又要自拍多幾張,然後Tag返句「香港最後一餐」同「大家不要掛念我」先.
食完嘢,行足一大段路,終於見到8號登機閘位!雖然我好想即刻跑過去攬住個閘口指示牌再自拍,但緊係要去買返杯星巴克先,再戴返好副黑超,咁先係去玩應該有嘅態度!舉起杯咖啡,自拍完一輪之後,仲有一個鐘先可以登機.喺依個時候緊係善用時間,將頭先影堆相執返好先,然後喺起飛之前再Post上FB同IG,到我一落機嗰陣仲唔收爆心心?
死喇!唔記得買Sim卡,陣間咪上唔到網?啊,好彩都係飛去香港,將Sim卡應該都收到嘅,唔緊要.
終於可以排隊準備登機,我即刻拖住個手提行李排喺頭位,等空姐Check我護照同機票.上到飛機之後,我搵到我靠窗個位置坐低.喺Post好唒相之後我將電話Set去飛行模式,廢事轉頭轉咗我去漫遊收我天價電話費.時間愈嚟愈近,飛機都終於郁.空姐繼續話比大家知逃生門喺邊同救生衣點用,不過今次大家冇再忽視,而係個個都聽得好入神.緊係喇,咁耐冇飛,依個位都好令人懷念.
「祝閣下旅途愉快」.喺空姐講完依句之後,我知道今次嘅旅程終於要開始.我終於喺一年之後再次可以飛,可以開始一個真正嘅旅行—比起搭船過長洲,果然都係搭飛機先算出埠.依個時候我又諗到一句新Tag,不過最衰飛機已經起飛,我唯有喺落機之後先再Post多張相落Tag喇.
「Goodbye HK, Hello HK.」


text:
任紅館嘉賓同King@C AllStar撞衫 許廷鏗為造型師寸爆言論致歉
歌手林家謙紅館演唱會成為近期熱話,其中更鬧出小插曲,日前(25日)擔任嘉賓嘅許廷鏗,被發現與早在20日做嘉賓嘅C AllStar成員King(吳崇銘)撞衫,雖然當事人對事件一笑置之,轉發撞衫卡通畫,明顯未有造成尷尬,不過許廷鏗嘅造型師就被網民狠批冇做足功課,留意前幾晚嘉賓嘅打扮,造型師更寸爆回應稱:「我製造咗一個史詩級錯誤,Sorry,因為我對C AllStar完全無興趣,無聽佢哋嘅歌,更加唔會留意佢哋,亦都完全唔知佢哋係嘉賓,我依然覺得牙鏗(許廷鏗)着得好睇好多.」態度再惹來網民狂轟.
昨晚(27日)許廷鏗現身會展為《新城台慶FABULOUS4音樂會》擔任表演嘉賓時,都有回應事件,向King及C Allstar致歉︰「整件事對我嚟講,著同一款衫經常都出現,每件衫著喺唔同人身上有唔同效果,不過呢件事我覺得係要講對唔住嘅,因為佢都係我嘅團隊嚟嘛,不過與其要鬧撞衫呢樣嘢,我覺得更加要鬧嘅係佢唔聽廣東歌,我覺得係要留意每一位香港廣東歌歌手,我會督促佢畀好多廣東歌佢聽,喺度都要同阿King同C AllStar粉絲講聲唔好意思.」事後,佢亦再次喺社交網發文道歉.


text:
提起香港女藝人章小蕙,好多人嘅第一反應,肯定系鐘鎮濤嘅前妻.曾經喺同鐘鎮濤結婚期間呢出軌香港商人陳曜旻.章小蕙嘅舊愛陳曜旻日前喺香港逝世,享年80歲.
陳曜旻曾系香港知名嘅制衣商人.陳曜旻后生嗰陣都拍過電影,曾經同謝賢同系屬於一家演藝公司.陳曜旻曾有兩次婚,第一多個老婆系朱韻琴,第二多個老婆系钟璧澤.
陳曜旻最為人所熟知嘅應該系與章小蕙嘅婚外情,呢段婚外情喺當年經常見報,轟動成個娛樂圈.因為章小蕙當時同鐘鎮濤喺婚姻關系中,而陳曜旻都冇離婚,所以系雙雙婚內出軌.最近陳曜旻嘅死訊系由專欄作家提及,表示聽講前幾日佢喺屋企自然身亡.
章小蕙,都系一位半生傳奇嘅女子.佢曾就讀于名校瑪利諾修學院,學校喺加拿大具有好大嘅影響力,章小蕙修讀時裝設計系.1987年,24歲章小蕙與知名歌手鐘鎮濤閃婚,當時嘅婚禮辦得好豪華.育有一仔一女,系婚內章小蕙就出軌有婦人之夫陳曜旻.
1997年,亞洲金融危機,章小蕙同鐘鎮濤投資地產失敗,爭落2億5000萬港紙嘅債務.
1998年,陳曜旻與第二多個老婆鐘璧澤結束16年婚姻,隨后自璧澤癌症發作,向媒體控訴章小蕙橫刀奪愛.喺第二年,鐘璧澤因受打擊太大,生cancer過身.跟住章小蕙同鐘鎮濤都離婚,個仔同個女都由鐘鎮濤撫養.
而后尾章小蕙小三轉正,1999年曾控告陳曜旻虐打佢,章小蕙稱元旦節,陳曜旻喺美國打巴掌佢,聲淚俱下要分手,但系之后又同陳曜旻和好如初繼續拍拖.
2002年鐘鎮濤申請破產,章小蕙當時打官司擺脫債務,而且仲講出咗一句名言,“飯可以唔食,衫唔可以唔買.”多年之后,陳曜旻都因為經濟問題申請破產,章小蕙都選擇同佢分咗手.陳曜旻可謂系人財兩失,退休之后嘅佢定居上海,多年未曾蒲頭.
陳曜旻喺當年曾擁有豪宅同名貴嘅露營車,而陳曜旻嘅女陳小韻喺多年前接受訪問嘅時候,表示章小蕙破壞咗自己嘅家庭幸福,令老豆喪失理智,最后破產.
鐘鎮濤喺2014年迎娶咗范姜,佢喺鐘鎮濤破產嘅時候一起,幫佢還咗一億几嘅債務.對方為鐘鎮濤生咗兩個女,還清債務嘅佢哋,而家一家生活幸福.
章小蕙與陳曜旻分手之后,曾喺2004年出演過大尺度電影,后來移居美國洛杉磯低調生活.佢承擔咗仔女嘅學費,只系關系比較疏離.
章小蕙而家成為咗內地嘅網紅,喺當年章小蕙擁有較好時裝觸覺,鐘意名牌,試過畀亦舒,蔡康永等公開的稱贊過.而家章小蕙介紹嘅牌子都有好多人關注,佢重有“帶貨女王”嘅稱號.


text:
Gag
Gag 係一個演講術語,即係話喺演講入面,加一啲令人印象深刻嘅嘢入去,例如係一個笑話咁,等啲人聽嘢聽得過癮啲,即係廣東話所謂搞 GAG,就係呢樣嘢.
普通話嘅「哏」亦有類似意思,來自傳統相聲術語.台灣人多將gag叫做「哏」,有所謂「鋪哏」,即係喺一個演講入面安排嘅合乎演講內容,又聽得生鬼過癮嘅元素.
藝能界亦有用 GAG,喺一啲電影或者電視綜藝節目入面會利用 GAG 去制造效果,有啲 GAG 完全無效果會叫做「爛 gag」,台灣叫「爛哏」,或者一啲用到冇人用嘅舊 GAG 就叫做「老哏」.
爛gag改
Universal gag改
Universal gag係指一啲非常普遍,大部分人都聽過,而且經常被重覆,聽到已經唔再識笑嘅gag.例子包括:
- 我的普通話很普通(用普通話讀出,經常喺同大陸人初次見面中用到)
Running gag改
Running gag 係指一個場境裏面發生咗好多次嘅笑話.例如有兩個小偷去打劫,打咗好多次都因為唔同gag而失敗,產生咗喺同一個場境裏面發生多次而唔同嘅gag.
Song gag改
Song gag可以分兩種:一種係一首歌俾人改咗啲好笑歌詞;一種係歌詞唔變,但係將MV改拍,變咗gag.亦都可以兩種一齊做,只要曲唔變就得喇.


text:
連續一星期睇到網上廣傳「中普融合」嘅資料,係鍾意香港嘅人都應該冇得唔驚.唔好以為「中普融合」同「普教中」係一樣嘢.「中普融合」更在於改造全校語言環境,甚至用大陸教師取代本地中文教師,進行潛移默化改造學童思想,將「講中文」理解為「講普通話」植入下一代人腦海之中,確立普通話為香港正式環境中使用嘅「中文」,完成推普廢粵嘅政治任務.話普教中係一個政治任務,絶非要無中生有將香港教育「政治化」,而係就算「普教中」真係一個有成效嘅教育改革,「教育改革要爭取支持和資源,所以改革在本質上是一種政治行為」(莫禮時等,1997).更何況普教中由2003開始經過多年試行,發現降低學生整體語文能力,但教育局仍拒絶撤回,仲要開動輿論機器為普教中全力護航,話普教中冇政治動機絶對難以致信.
語言偽術 驚心動魄
令人「驚心動魄」嘅,唔單只係一個講普通話嘅「粵語魔俠」聲稱要用粵語「一統天下」,而係為人師表者用「有助學生我手寫我口」,「將語音和文字整合為一科」之類嘅語言偽術,向公眾隱瞞普教中實際影響學生學習中文,矇昧市民,俾普教中可以乘機繼續暗渡陳倉.
曾任語文教育支援組主任兼「内地与香港交流与协作计划负责人」,現任福建中學(小西灣)校長蔡若蓮聲稱「全世界只有香港把中文拆開做中文科和普通話科」,又話普教中「將語音和文字整合為一科」,實在係砌詞狡辯.香港作為中英並行嘅城市,廣東話一直以來係香港使用嘅中文.1952年中文課程委員會喺討論香港本地學校嘅中文課程目標時,提出嘅其中一個宗旨就係要「發展學生的母語表達能力」,「母語」即係「中文」,放喺香港嘅環境入,就包括廣東話同粵音.一直以來學生老師上中文堂時,朗讀書面語課文都係用粵音讀書,行之有效,並冇唔妥.學生識嘅每一個中文字都有一個對應嘅粵音,語音同文字從來都冇分開過.話普教中「將語音和文字整合為一科」,就即係拒絶承認廣東話係中文嘅客觀事實,非要將廣東話貶廢後再用普通話取而代之不可.
另外,培正中學校長葉賜添表示普教中「有助學生我手寫我口」之說,根本就係以偏蓋全.事實上普教中只係對學生掌握書寫語彙有微小幫助,但係明明中文能力就唔止係寫咁簡單,仲包括咗說話,聆聽同閱讀嘅能力.研究結果顯視普教中拖累學童整體中文能力,所以「中普融合政策誤人子弟」之說絶對唔係「攞嚟講」,係有根有據.一人一信要教育局撤回同普教中一切相關政策,絶對唔係「激進行為」.反而葉賜添只係提出普教中絶無僅有有嘅好處,對學童有其他付帶影響,身為校長居然隻字不提.到底佢為中普融合護航保駕,仲有幾多嘢係對公眾隱瞞,知情不報?
為推普而推普嘅教育改造
翻查年初港語學對學校調查所得到嘅資料,就已經發覺有學校為「提升普教中成效」而禁止校園使用廣東話.初時以為只係少數校長私下火上加油之舉,點知翻閱更多政府文件之後,發現要學校用普通話取代廣東話,唔係個別學校嘅決定,而係由教育局同語常會批出撥款,「語文教育支援組」支援學校推行嘅教育語言改造戰略.語言支援小組全力推動普教中,有成員現時仲做埋校長,基本上即係支援小組嘅自己人走入學校推行普教中.
普教中同國民教育一樣,都係用「撥款資助」同「人員支援」,將對學童發展有不良面影響嘅教育政策滲到學校入面.同推行國民教育時一樣,有一個「國民教育中心」擬訂好內容,資助撥款吸引學校校本「自主」「試行」,等「試行學校」出現「成效」,再由教育局中央下令「全面推行」.如今普教中到中普融合都不過係按藍圖執行,亦同國民教育一樣聲稱由校本自決.不過,雖然普教中成效之低甚至連曾經試行嘅學校都矢口聲言拒絶再辦,但係一班官員仍唔甘心任務就此失敗,連出招貶粵都用埋,為求日以繼夜用輿論撒播對推行普教中有利嘅迷思,以愚民手段減少大家對推普滅粵嘅警覺.
推行普教中純粹出於政治考慮
由普教中嘅失敗到中普融合嘅推行,可以睇得出成個計劃嘅目標唔係為咗「提升學童語文能力」,跟本就係為推行普教中而實施.唔係點解明知會降低中文能力,都硬係要繼續推行,仲要將普教中嘅失敗歸咎到師資同校園環境上,一廂情願咁要佢哋查找不足?所以由普教中再到中普融合嘅成個過程,本身就係「為推普教中而推普教中」.
普教中對香港嘅教學語言進行改革,教育改革本身就係一個政治行為,而普教中係為推行普教中而設,亦即係「政治行為」係為「政治行為」而推行.簡單來講,就即係「普教中」與及相關政策(包括如今嘅中普融合),根本完全無關教育,純粹只係一個政治行為,更有可能係一個為咗要達成某種政治目的而去推動嘅政策.
歸根究底,普教中嘅本質唔係唔係為咗學童着想而進行嘅教育改革,明明用普教中學習嘅學童中文差咗,都仲要加碼繼續倒錢入去,所以話「推行普教中唔係一個政治任務」真係呃人.為咗完成政治任務,到底要浪費幾多納稅人嘅血汗錢,埋沒幾多本地教育人才嘅就業機會同仕途,犧牲幾多學童嘅教育質素?又,稚子何辜,點解佢哋教育質素嘅隱定,同校園生活嘅和諧,要俾一個對佢哋學習中文冇好處嘅政治任務破壞?請大家睜開雪亮嘅眼睛,評一評理,到底係基於客觀事實,發起一人一信要求教育局撤回所有普教中政策偏激,定係明知普教中危害學生語文能力,都要「為推普教中而推普教中」,而不惜一切代價將普教中推行到底更加偏激?


text:
連登今日瘋傳懷疑係一名叫沙勇新嘅督察喺Tinder溝女對話嘅Cap圖,而對話重點係喺女方提議下佢同意去佢駐守嘅深水埗警署一齊玩下佢支榮譽警棍.(見佢係咩施禮榮盾同榮譽警棍嘅得主,真心好奇究竟佢支警棍有幾榮譽!)
首先人地沙Sir大隻又有型,最重要係佢唔係你地口中嘅毅進仔,人哋係讀浸大嫁!所以年輕有為,廿幾歲仔就做到三料督察(2018年榮獲施禮榮盾,榮譽警棍及警務處處長學業成績優異證書),仲要係深水埗分區特遣隊指揮官!咁把炮梗係有房坐啦!咁有間房,沙Sir鍾意點用就點用!做炮房都得啦!洗你批准?
同埋邊個話警署唔可以扑嘢啊?我唔知警例有冇寫,我只係知道阿Sir辦公時間內喺警署內偷拍,非禮,強姦都已經係天經地義!咁約人入警署合法性交有乜唔得呀?如果警署嗰日多人唔方便,咪好似之前啲師兄師姐咁去安全屋度扑囉!何況安全屋咁安全,安全套都慳返啦!
正所謂「阿Sir扑野唔洗你教!」阿Sir無論係返工放工都善用所有時間去鍛鍊自己碌警棍,呢啲係人所共知嘅事!返工喺警署偷拍非禮強姦就已經表揚過啦!當然唔可以忘記,阿Sir仲會善用每一個掃黃時放蛇嘅機會!阿Sir去雞竇放蛇,表面上同啲女玩得幾開心,射得幾盡興都好,心入邊都係盡忠職守執行緊職務嫁!最緊要係最後Show返張委任證,證明返自己係免費叫雞放題會員就功成身退,辛苦晒!放咗工,除低制服,身為休班警都唔會浪費任何鍛練警棍嘅機會!休班警偷拍裙底,非禮,強姦,衰十一樣樣齊,真係可謂精英盡出,不讓穿上制服嘅同袍專美!
沙勇新督察表現雖然未及其他同袍出色,但約女上警署扑嘢嘅英勇行為都可以稱得上係警隊嘅明日之星!但令我比較失望嘅係,佢喺對話當中多次唔肯承認自己係警察,一時話自己係紀律部隊,一時話自己消防,似乎對於自己係警隊中人感到難以啟齒.難道佢覺得身為警隊一份子係件羞恥嘅事?唔通承認自己係警察,就會女都溝唔到,閪都無得屌?沙勇新督察,如果你真係咁諗,我請您記住前一哥曾偉雄講嘅一句「你地冇做錯到!」下次再約炮,記住要理直氣壯大大聲聲,委任證都唔洗show就講:「我係香港警察!有無興趣黎警署衝擊我防線?仲可以玩埋警棍,手釦,胡椒噴霧,催淚彈,布袋彈同橡膠子彈喎!」


text:
使用古著和服製造
AKIZAURA嘅「着物扇子」,全部都係使用古著和服布料製作.
由日本職人製作的和服,全部都又靚又高級.一直至近年,日本人都會喺日常生活上著呢啲傳統的和服,非常廣受歡迎.不過喺現代生活中,日本人著和服嘅機會少咗,所以好多和服都就咁放咗喺屋企唔會再著.與其只存放喺到咁浪費,就不如重用呢啲唔著嘅和服,製成日常都可以用嘅摺扇,咁就可以喺日常生活中,欣賞到傳統和服之美.呢個就係製造「着物扇子」嘅原因.
以往,和服就同一般服裝一樣,着完洗乾淨就再着,直到着唔到之後,就可能再用嚟整小朋友衫.最後可能用嚟做抹布或者鞋帶,可以一直用到最後.AKIZAURA就係繼承住呢種重新利用嘅傳統美德,變成現代風格嘅商品.
由於係使用古著和服製造,所以每款扇子嘅數量有限.同一塊和服布,最多都只可以製到10扇把,而有啲款嘅和服,甚至只可以製作1至2把扇.而且每塊布嘅部份都唔一樣,每把扇都係獨一無二.
京都職人逐把扇親手製作
AKIZAURA和服扇全部都係京都嘅扇子職人親手製作.因為係長期製作扇子嘅職人,佢地精深嘅工藝唔單止製出美輪美奐嘅日本扇,而且仲好耐用.扇子都會附送用同樣和服布料製作嘅扇子袋..
(尺寸)
尺寸:長210mm×闊18mm×厚約23mm(厚度會依和服布料而有差異)
重量:約80g
(質料)
扇骨:竹
布料:着物(絲)
由於產品為重用古著和服手工製作,所以製成品或與圖片顯示的樣辦略有差異,請見諒.


text:
今日係小小豬學校嘅家長觀課日,我嘅心情都真係既開心又擔心!
開心嘅就係可以知道小小豬平日上課嘅情況,可以更加了解小小豬.擔心就係.....小小豬一向係學校算係攪事份子,成日都唔肯坐定定聽故事,又唔肯乖乖咁做手工.加上今日我又係度,好怕個百厭仔會更加扭計!
其實今日都唔可以話係觀課,只可以話係同親子返學日,因為我地係同小朋友一齊上堂,老師叫我地坐係佢地身邊同佢地一齊做活動!
一如我預期,係上半場聽老師講故事同埋做手工環節,都係唔肯坐定定,勁扭計要我抱,真係勁失禮.相信佢嘅表現可以話係全班最百厭嘅小朋友呀!
不過一到下半場,真係180度轉變,冇再扭計之餘,可以坐定定聽老師教書,又識得回答老師問題,可以依照老師指示同同學仔一齊做活動(類似尋寶找相同物件),小小豬仲好叻咁可以做對晒呀!見到佢依個好表現,我又覺得小小豬好似大個仔左好多呀!
事後老師都同我講,雖然平日小小豬都係有百厭,不過就冇今日咁嚴重,可能我今日同佢一齊,所以特別扭計啦!老師仲安慰我話,小小豬係班上最細嘅一個,所以表現係冇其他同學仔咁好,不過佢比初初返學時都已經好有進步,叫我唔洗太擔心.
原來觀課後我地家長都要做功課,都唔知點寫好,真係要落多啲心機寫好佢先得~
唉....雖然老師都話左好說話,不過今日觀課見到小小豬啲百厭事,都真係好激氣,點解佢咁唔乖乖呢?唔肯坐定定呢?真係要係屋企同佢做多啲訓練,等佢可以返學乖啲,唔好加添老師工作量呀!
**我的微博..關注吧**


text:
狗咬人唔係新聞,人咬狗至係新聞,「南亞兵團」幾乎日日上報紙頭版,唔係打交就係劈友,唔係販毒就係非禮,畸士列出嚟,仲長過股市行情表,話時話,香港對上一日平平安安無事無幹,都唔知幾耐之前嘅事咯.
就講呢兩三日吖,最得人驚嘅莫過於南亞裔人士喺油麻地街頭用利刀襲擊同鄉,引發警察開槍,據講當時有人中槍後一度繼續行兇.試諗吓,兇徒連槍都唔驚,萬一揀着市民落手,容乜易渣都冇得剩(口架)!相對呢單猛料,咩越南漢遭同鄉襲擊,巴漢借錢不遂老羞成怒發爛渣打人等等,可以話係小菜一碟.
講真,南亞兵團肆虐重災區嘅居民早就忍無可忍,好似油麻地咁,直頭變咗九反地,每逢入夜,一眾南亞裔人士醉酒鬧事有之,隨街大小便有之,調戲婦女甚至放數販毒都有之,儼然成為治安大毒瘤,附近街坊人心惶惶,直斥呢群搞事者「好煩」,「好難搞」,有人買咗佢哋怕,甚至考慮搬屋.早排元朗居民話要成立「更練團」自保,睇嚟市區都要有樣學樣至得.
冇錯喇,如果唔係官府無能靠唔住,民間又使乜出手自救吖.大家有眼見,成個社會講到口水都乾,叫港府盡快退出禁止酷刑公約,官老爺固然睬你都有味,即使退而求其次,重開禁閉式難民營,又或者好似立法會議員建議咁,盡快公布「死線」,喺截止日期後停發行街紙,減少假難民湧港誘因,當局一樣借咗聾耳陳隻耳.最離譜係警隊高層被質疑同人蛇集團勾結,放任假難民一條龍來港搵食,同攞市民生命安全較飛冇咩分別!
真係諗極都唔明,點解港府到依家仲係對假難民問題唔嗲唔吊,唔通驚畀班政客同人權衞道士扣「種族歧視」帽子?有人就講得啱嘞,強如歐洲咁講究人道同文明,一樣對難民嚴防死守,香港憑乜嘢假仁假義?再講吖,人蛇日日來,罪案天天爆,唔單止市民有得震冇得瞓,亦連累埋班安分守己嘅南亞人士遭受白眼.正如少數族裔團體話齋,外界經常「好人當賊辦」,將佢哋同假難民混為一談,作為受害者,佢哋同廣大市民一樣,力撐港府採取強硬措施.不過講番轉頭,又難怪市民標籤嘅,壞人又冇喺額頭上鑿字,大家淨係知涉及「南亞兵團」嘅罪案無日無之,小心防範都係人之常情啫!
講起都幾唏噓,香港社會各族群從來都可以和諧共處,依家搞到人人自危,談南亞人色變,就係因為港產官僚開門揖盜,助紂為虐,市民真係多得佢哋唔少.


text:
冇幾多套戲係充滿期待地入場,睇完可以心滿意足地離開,特別漫畫改編電影出名十套有九套唔掂第十套至叫好啲啲,《X-Men: Days of Future Past》雖然未算完美(中文名唔直接叫平凡但更貼切嘅《未來昔日》硬係要乜叉同盟戰已經是個遺憾),結果大大超過預期彌補晒上幾集嘅平庸甚至失望,前日睇咗一次今日立即睇多次,仍然覺得非常好睇值得一睇再睇,只恨香港冇上IMAX版.我敢講之後嘅美漫改編電影,冇幾多套可以超越得到佢.
相信Fox好想套戲可以早一年上,因為《Days of Future Past》係講2013年美國俾本來設計嚟狩獵變種人嘅機械人Sentinel統治(記得細個電視播卡通版改咗個好型嘅中文名,叫狩獵龍),變種人同有關係嘅人類成為社會最低下階層一係死一係俾狩獵龍捉入集中營.其實睇牌面已經知道冇得輸,因為本身只係個兩回完故事,但世界觀夠晒絕望加上時光倒流改變歷史橋段,兩回已夠成為經典,而X-Men系列之前幾集已經唔算特別好甚至俾人鬧,加上Marvel自己開始拍埋戲冇幾多套失手,只屬版權持有人嘅Fox要面對Marvel Studios兼背負辜負X-Men呢個品牌嘅罪名,加動用到一個神檯級故事做劇本,已經係只許勝不許敗嘅背水一戰,最後成為一套9/10嘅美漫電影,我覺得係導演同Fox終於知道大家想睇嘅係乜.
美國佬最鍾意拍商業戲又要懶有抱負有深度,結果擺好多時間落無關重要人物同枝節解釋劇情,搞到出現大量冇意思文戲浪費時間拖到慢晒繼而打得唔夠盡興(《哥斯拉》...),點知今次導演好勇喎假設好多嘢例如角色背景大家已經知道索性唔多解釋,其實好事嚟因為符合觀眾所求,正如我睇哥斯拉都係想睇幾隻怪物打摔角嗟,你唔需要同我好詳盡地解釋佢哋係點樣嚟邊度嚟,講佢哋打交時班人類做緊乜嘢.導演就係勁在之前咁多集故事加上DoFP係一個唔算簡單嘅概念,開場唔使幾耐三兩下已經精簡交代晒非常明快,過程亦唔會強求「深度」而一味加好多畫出腸甚至無謂對白扮到內容好充實,即使打戲唔多亦唔算打得非常勁,整體唔會空洞節奏亦唔覺慢或失控,人物對白角色交流一切都係剛剛好.(雖然仍然要cliche一下,改轉歷史關鍵一刻,其實磁力王一拎到槍立即落手已經搞掂收得工反正當時嘅佢就係咁冷酷無情,當然硬係呢個時候先要做一大輪感情戲結果搞禍晒,跟住套戲又要做多成個鐘先至完得場)最重要係今次主角終於唔係狼人,而俾返好多戲Mystique同磁力王做,甚至可以話Mystique至係主角,雖然臨尾磁力王條頸中咗槍都可以唔流血仲若無其事噉閃人呢,就真係好鬼吹脹嘅,就同原著係Kitty Pryde返到過去帶領X-Men改變歷史,電影版為咗繼續食Hugh Jackman條水,夾硬將Kitty Pryde由只識得穿牆講到仲識得將其他人意識穿越時空,所以結果唔係佢而係狼人回到過去咁吹脹 .雖然我明狼人做絕對好睇得多.
另一樣成功係今Fox拍到一套好睇得嚟屬於自己而唔似Marvel Studios出品嘅Marvel電影.咩係Marvel Studios電影風格?即係經常出現笑位加拉頁式浮誇場面,換言之搬上螢幕仍然好重漫畫感覺,而《Days of Future Past》就完全揾唔到呢份漫畫感,全靠氣氛營造得好,未來世界唔算出好多時間已經夠晒敵托邦,笑料留返1973年至玩但唔會玩過龍同時保持凝重.兩個時空打戲規模都唔大,但未來係噉死人非常灰,過去打鬥係歷史場面一部份,感覺真實同切身得多唔會話好似為打而打.唔係冇人才冇方法,某程度上佢哋限制比Fox更少,點解Marvel反而咁多年都拍唔出一套同樣能夠令人覺得認真嘅美漫電影?你可以話始終Marvel好多最嚴肅最沉重嘅故事都出自版權賣咗俾Fox嘅X-Men,呢個亦係Fox嘅優勢.
同唔知點解Marvel自己開戲啲CG硬係好鬼死假,Fox就睇得出畫面用色,拍法同CG高起碼一班,而且打鬥唔多唔大但好識得做場面,好似Quicksilver個look好潮童,仲要著住1973年最潮嘅《Dark Side of the Moon》,但係條友演得好鬼入格,每次出場全部人都笑到仆街,越獄一段直頭夠成為經典.范Blink Blink雖然戲份唔多而且全套戲唔計俾人殺時尖叫只得一句對白(不過都未使包艇,火仔好似仲少出鏡,同由頭到尾「對白」只得噴火「嘩!!!」同俾人殺「呀!!!」),唔會預有咩戲做,但呢個Blink look真係超型神情亦叫交得足貨,同佢招傳送門真係整得好鬼靚用得好特別.睇完《Days of Future Past》好耐之後,你仍然會記得范Blink Blink同Quicksilver,但係睇咗咁多套Marvel Studios戲,又有幾多場面到而家仲覺得印象好深刻呢?
當然另一醒係用到時光倒流呢個永遠充滿吸引力嘅題材,因為當中必定充斥無限悖論,好似《未來戰士》唔係Terminator回到過去就唔會有Skynet,John Connor唔送自己老豆返去以前就唔會有自己,《Days of Future Past》就係X教授冇要狼人返到從前教化自己,就唔會有之後嘅X教授出現,而拉埋會改變歷史,創造新時空時就更加多嘢玩(印象中戲入面好似有幾句對白係有意無意講之前嘅X-Men同狼人電影唔多掂,哈) .只係整體有點太含糊太空泛,特別拉埋上幾集時,好似話有Days of Future Past 全因Mystique殺咗Bolivar Trask跟住俾人捉咗去做實驗,但睇返原來咁多集又唔似真係發生過呢回事,正如當七幾年已經有狩獵龍時,之前咁多集冇理由冇出現過.同點解歷史只會變好唔會變差,正如救咗磁力王出嚟嗰刻歷史其實已經改變咗,點解唔可以係因為磁力王越獄令全世界肴底立即開始種族屠殺,唔使有未來版狩獵龍已經冇晒變種人?又既然有狼人就可以返到從前,點解唔可以再返更前,直頭Trask未出世/未發明機械人之前就殺咗佢?當然最大謎團係,X教授喺第三集死咗,後來點樣復活?隱藏片段話佢個思想入咗另一個人身上復活呢樣嘢我唔會接受,可以個樣一模一樣仲要又係坐輪椅?然後狼人第二集最尾(唔知點解復活嘅)X教授同有返超能力嘅磁力王喺廿一世紀Trask Industries開始有研究成果時一齊去揾狼人幫手,時間同Days of Future Past相隔十幾廿年,兩者點樣連結得到?
老實,我都唔會預期佢解得通甚至會去解畫架喇,更關心係嚟緊下一集會點.《Days of Future Past》劇本真係好好,好完整(唔計頭先講堆bug),同理正言順地reboot唔會下次睇會戲名一樣但入面乜都唔同晒樣同之前冇乜關係,而post-credit已經話你知下一集就會係《Days of Future Past》之外另一個X-Men經典故事《Age of Apocalypse》,一個以大公司主流漫畫標準計非常黑暗相當惡啃嘅故事.但點樣駁落去呢?原著係X教授個仔返到過去點知錯手殺死自己老豆,冇咗X教授令邪惡變種人Apocalypse統治世界,磁力王就改邪歸正成立X-Men反抗.所以作為一個美漫迷會為今集成就喝采,但個結局太大團圓,始終係Fox拍總留幾份商業考量好難去到好盡,假如Marvel Studios經手,佢哋可能今集結尾就話救唔返X教授,跟住直接接落AoA開始下集.不過算啦,世事難盡其美,正如點解咁大套戲居然唔上IMAX?如果Megabox第時肯上返次IMax版,我會睇第三次都唔奇.《X-Men: Days of Future Past》就係目前為止最接近完美嘅美漫超級英雄電影.
(between,見人哋買飛有海報送,點解我睇兩次都冇?原來一場入面買兩張飛就有得拎海報,而我雖然睇咗兩次都係買咗兩張飛,但作為一條毒撚每場都只會買一個位,換言之就算我睇多一百次都唔夠資格拎海報.邊個話毒撚一個更開心,我想要范Blink Blink海報口牙,口烏口烏)


text:
石頭
石頭(粵拼:sek6 tau4),石,或者岩石係一隻或幾隻礦物黐黐埋埋,結合成嘅一嚿嚿固體,天然嘅石可以大體分成三種:火成岩,沉積岩,變質岩.地球嘅最外層(地殼)就係石頭嚟.
分類[編輯]
喺地質學上,石頭跟佢哋含礦物質,化學成分,花紋粗幼,紋理走向,形成過程嚟分類.可以分成火山岩,沉積岩同變質岩.而跟嚿石裏面粒粒嘅大細(grain size)嚟細分,火山岩細分做苦欖岩,玄武岩,安山岩,花崗岩,粗面岩,響岩,脈岩.沉積岩分做頁岩,砂岩,石灰岩,生物岩,化學岩.而由一隻岩石類型變到另一隻嘅叫做岩石週期.
火山岩係由岩槳凍咗之後形成嘅,沉積岩就係啲石頭,沙,泥俾水或冰川移郁,沉底,積積埋埋形成嘅,有時啲沙石撈埋其他嘢;好似生物嘅屍體都會留低痕跡,甚至成棚骨變成石頭,呢啲就係化石.變質岩就係因為地質活動,啲石頭受到大壓力,高溫度令佢喺物理化學上變咗質而形成嘅.
石頭同文明[編輯]
石頭對人類文化同科技有好大影響.早喺二佰萬年前,智人(homo sapiens)同原始人類已經識得攞啲石頭用嚟做架生,武器.直到今時今日,人繼續用石頭嚟整嘢,採礦就係將啲含金屬嘅沙石掘出嚟,提煉金屬出嚟.一笪地方有幾先進就是乎附近有冇同有啲乜石頭可以攞嚟用喇.
文明史將史前分做石器時代,青銅器時代同鐵器時代.火石用嚟點火同造斧頭.雖然喺地球上石器時代嘅文明已經冇晒,石頭繼續用喺起屋同基礎設施.重係而家好多好重要嘅物料,麻石係加工過嘅玄武岩,有磁石同鐵就係由種沉積岩提煉出嚟,喺一啲沉積岩嘅窿窿罅罅就有天燃氣同石油.而玉石(翡翠)喺高溫低壓下形成嘅變質岩處搵倒.重有鑽石同雲石都係.而起樓用得最多嘅石屎,原材料都係石頭度嚟.
人造石[編輯]
而家人類可以造「石頭」出嚟.呢啲石都係裝修物料,現時叫人造石可以係亞加力高分子同氧化鋁合成廚房檯面(Corian 或者 Staron)或者係石粉或碎石加樹脂嘅石板[1].


text:
「團隊」
一個團隊要有效咁做到一啲成績俾人睇係要用人唯才,之前我哋嗰位候任特首林鄭月娥曾經講過佢嘅原則係要廣納賢能.所以好多人都係度等緊佢所謂嘅新政府,新管治係點.究竟三司十三局會係由邊個擔任,因為好多人都已經對今屆嘅政府有好多不滿.如果無乜嘢大嘅改變,基本上係今屆政府嘅延續版.要香港走出過去幾年嘅困局,相信都幾難.而今日終於揭曉佢所謂嘅新班子!
「政府」
今日林鄭月娥公佈咗新一屆政府嘅新班子!三司十三局嘅名單,老實講佢成鬼日話要搵啲有心有力,做實事嘅班子,但係點知三司繼續留任.三個司長都係俾人鬧爆咗嘅人,咁樣都叫做求變?真係睇唔到嚟個班子點為之廣納賢能?基本上大部份都係現屆政府嘅人.又即管睇吓你所謂嘅新管治方法有幾新,因為基本上如果係同一批人,做事嘅風格又點會無啦啦變呢?
「管治」
佢話被獲委任嘅主要官員都係有心,有力,有承擔!老實講真係非常之有保留!係就係熟悉政府嘅運作,但係都係睇唔出嚟個係一個實幹型嘅團隊.除非你話問題出自於梁振英,否則真係好難說服到香港人點解嚟個所謂嘅新班子係佢嘅管治下會做得更好.究竟嚟個係唔係佢心目中嘅名單,相信只有佢自己先至知道.因為三司十三局其實都需要得到中央政府嘅任命,所以其實佢係唔係無得揀?
Also published on Medium.


text:
「博客」
而家做博客其實真係好簡單,簡單到一個人隨隨便便係網上面寫啲嘢就話自己係博客.好多公司會搵博客去唔同嘅地方參加或者體驗唔同嘅產品,然後就希望博客係自己嘅博入面分享下.當然有啲係有錢,有啲係無錢,亦都有啲係邀請你去某啲私人活動.自問就真係冇做博客嘅條件,寫嘢都係因為個人嘅興趣,想了解文字與數據嘅關係,而最緊要係記錄生活嘅點滴.
「影響」
最近睇過一份新嘅市場推廣嘅報告,入面提到出年嘅趨勢係透過網絡紅人嘅影響力嚟到做營銷.當然無可否認嘅係好多年輕嘅消費者再唔係好似以前咁追捧傳統歌影視嘅明星,相反嘅係不同媒體嘅網絡紅人.佢哋嘅影響力有時係超乎你同我嘅想像,所以有時要分辨邊啲係有收錢同無收錢嘅內容其實係一件幾難嘅事.除非當時人標明係廣告,如果唔係其實係有誤導性.
「市場」
做一個有影響力嘅博客其實真係唔容易,而好多時開始嘅時候,好多人其實一開始係無諗過會咁龐大嘅影響力.但係點解現今嘅巿場推廣需要利用嚟班網絡紅人?其實道理一啲都唔難明,因為廣告越嚟越無說服力,而個人第一身嘅體驗係更加重要.只不過當牽涉到金錢利益嘅時候就會出現矛盾,所以利用網絡嘅紅人作為一種推廣嘅手法係有得同失,根本同傳統市場嘅推廣手法一樣,只係平台唔同咗.
Also published on Medium.


text:
14 OCTOBER 2018(SUN)
海洋公園除左玩鬼屋之外,當然點可以少得今年主打嘅Sanrio家族玩轉海洋公園哈囉喂.3大活動就由Hello Kitty帶領佢嘅一班朋友,同大家齊齊玩住過哈囉喂~
小小豬第一個目的地就當然係去「Sanrio糖果村」~
入去時記得要拎個袋仔去拎糖糖呀~
沿路都會有Sanrio朋友同姐姐同我地玩遊戲,簡單玩完遊戲就可以有禮物,除左糖果之外,仲有磁貼,筆,閃燈戒指...好多唔同種類呀~
當然係每一個關卡與關卡之間都會可愛嘅Sanrio朋友同大家打卡呀~
基本上我地係依個糖果村行左三轉,所以小小豬收獲都非常豐富呢~
之後我地就走威威天地去玩 「Sanrio家族聯萌哈囉喂派對」,不過未去玩就已經有好多靚位俾我地打卡,因為好多可愛嘅Sanrio朋友,每一個都好有哈囉喂特式,真係超靚呀~
嚟到就當然係要去玩「Sanrio家族聯萌哈囉喂派對」,小小豬好留心睇下點玩哦~
原來個遊戲都好易玩,利用iPad嘅魔法救出其中三位Sanrio朋友就可以得啦~
其實除左玩之外,入面個場景都好靚呀~
當然....有得玩小小豬就咩都唔理,佢就好努力利用iPad嘅小遊戲救朋友仔啦~
成功救出三位朋友仔,就可以去下一個環節,小小豬就最鐘意玩係整蛋糕嘅小遊戲,佢仲玩左兩次添~
我就緊係鐘意同一眾Sanrio朋友影相,每一個場景都仔細,絕對係吸睛之作.不過因為每一節時間有限,所以既要玩遊戲又要影相都真係唔多夠(如果每節時間可以長多少少就好啦)~
嚟到就緊係唔可以唔同一眾Sanrio主角影相,每一個小時都有唔同朋友仔嚟同大家抱抱會,我地就同左梳乎蛋影相.原本我都想同我至愛玉桂狗影,不過小小豬又要去玩所以等唔到,都有丁點失望添~
玩到攰我地就去冰極餐廳食個豐富嘅Sanrio Characters哈囉喂全日祭套餐啦~
先嚟一個「蕃」轉梳乎蛋湯,其實佢就係甜椒蕃茄湯嚟呀~
再嚟一個XO與鬼怪森林,係一個香脆蟹餅配藍莓沙律汁嚟,佢個蝦餅都好脆口,小小豬話個XO造型餅乾都好好食呀~
Hello Kitty 尋寶之旅,即係焗海鮮南瓜飯配菠菜汁,除左有Hello Kitty樣嘅芝士之外,仲有南瓜,帶子,青口....好豐富呀~
Kuromi黑魔法哈「蝦」陣,依個係龍蝦竹炭漢堡配炸南瓜,佢個賣相真係超正,入面仲有啖啖龍蝦肉添~
嚟到我地嘅甜品,依個XO墓碑探險其實就係芝麻芭菲配牛油曲奇,芝麻芭菲我都係第一次食,估佢唔到又幾好味,好重芝麻味之餘又一啲都唔甜,所以話咁快就俾我同小小豬KO晒啦~
最後小小豬就嚟獨享Hello Kitty 哈囉喂橙汁梳打特飲~
佢仲大讚話好好飲添~
我地全日最後一個活動就係去水都餅店食甜品,先嚟Sanrio characters 馬卡龍,一盒有四個唔同主角嘅哈囉喂特別造型,真係可愛到唔捨得食呀~
仲有Sanrio Characters鮮果忌廉脆筒,我地ORDER左XO嘅藍莓紫薯味同Hello Kitty嘅雜莓朱古力味~
小小豬話個藍莓紫薯好好食,仲叫我下次入園要再買俾佢食添~
今年嘅海洋公園哈囉喂真心覺得係超正,一眾Sanrio Characters嘅佈置真係超級靚,所以就算係唔係Sanrio Fans都一定會入嚟不停影相.
有左今年成功經驗,唔知出年哈囉喂又會唔會見到Hello Kitty佢地呢.......當然係超級希望見到,到時一定要再嚟過玩哈囉喂呀!


text:
銅鑼灣
銅鑼灣(粵拼:tung4 lo4 waan1/waan4;英文:Causeway Bay)係香港島北岸一個填平咗嘅大海灣,而佢周圍嘅地方就叫做銅鑼灣.以前銅鑼灣係水上聚居港,屯兵地,鄉村地方,今日就係個繁華鬧市.係維多利亞港側邊嘅市區一部份.原海灣𢽚(音篤)就係大坑同掃桿埔.
歷史[編輯]
要睇返舊時海灣規模,睇下銅鑼灣道就知.成個布袋噉.
初時講銅鑼灣主要係講今日天后一帶,即係灣嘅東面,因為嗰邊有天后廟,係靠海為生嘅水上人,潮州人,福建人集中嘅地方.因為未填海前銅鑼灣西面地方好似一隻角咁,被稱為東角.香港早期嘅繁榮市區係五環三角,但東角唔係市區東邊嘅盡頭,最東邊嘅盡頭係北角,而響西環嘅West Point,即係西角,北角(North point)都係因為好似隻角咁而命名.渣甸洋行首先響呢度大興土木,起港口倉庫.香港政府亦沿住海岸綫,起咗條筲箕灣道去筲箕灣,其中部份就係今日銅鑼灣道同英皇道嘅前身.
後尾響今日高士威道,呢度起嘅條海堤,所以英國人叫個灣做Causeway Bay,意思係堤灣.高士威道嘅高士威,正正係英文海堤Causeway嘅音譯.因為呢條路係由海堤變成.而中文名就冇變,一直叫銅鑼灣.東角呢個名只係流行響英語社羣,唐人一直就用返個銅鑼灣來叫呢塊市區地.
至於填海,政府首先將海堤以內填平,變成各式公園運動場.後尾變成今日皇仁書院,香港中央圖書館等等.之後連堤外個灣都填平,變成維多利亞公園.銅鑼灣家下重有銅鑼灣避風塘,但係舶嘅已經唔係漁船,而係遊艇.
開頭東角係指而家成個銅鑼灣,但後尾好多人用銅鑼灣來講銅鑼灣東邊形象似銅鑼嘅地方,銅鑼灣西面就叫東角.到咗地鐵起好港島綫,銅鑼灣因為夠大,總共有兩個地鐵站,一個銅鑼灣站喺東角嗰邊,同灣仔為鄰.而銅鑼灣東面,南邊最盡起咗另一個地鐵站響銅鑼灣天后廟嗰邊,叫天后站,北面最盡嘅銅鑼灣社區中心附近又起咗個炮台山站,不過呢個地鐵站屬北角.因為香港人習慣響地鐵站匯合,所以天后站叫叫下,呢一帶就畀人叫天后喇.但每個人心中嘅天后都唔同,有時會包埋部份天后廟道上面嘅北角地區,有時會包括成個銅鑼灣東住宅區,維多利亞公園同埋香港中央圖書館.
經濟[編輯]
銅鑼灣係香港最旺嘅地方之一,亦係2012,2013兩年全世界舖租最貴嘅地方[1].
參考[編輯]
- ↑ 〈銅鑼灣舖租蟬聯全球最貴〉. 《大公網》. 大公報社. 2013-11-15. 原著喺2017-03-22歸檔. 喺2014-01-23搵到.


text:
佢哋做到大汗淋漓,上氣唔接下氣.不過,努力的確換嚟成果,收割到嘅乾草比佢哋原本所期望嘅更加多.
做嘢有時真係好辛苦.啲工具全部都係為人類而唔係為動物設計,再者,因為動物唔可以用任何要靠雙腳企起嚟用嘅工具,令成件事情變得更加困難.不過,每次遇到難題,一班豬都好聰明噉諗到解決辦法.而由於馬熟悉田野上面每一寸嘅土地,佢哋甚至乎比鍾斯先生同佢班手下更加識得點樣除草同耙地.豬並冇真正落手落腳去勞動,而係負責指揮同監督其他動物做嘢.基於佢哋擁有超凡嘅知識,所以由佢哋嚟領導大家係理所當然嘅事.博煞同高露嬅會將割草機同耙車綁喺身上(而家當然唔再需要馬銜同韁繩),然後喺田野間緩緩而行.豬就喺後面跟住,一直幫佢哋打氣:「加油呀,同志!」又或者提醒佢哋:「停喇,同志!」每一隻動物都有輪流幫手翻動同收集乾草.就連一班鴨仔同母雞都喺烈日下辛勤勞動足全日,用嘴夾住細碎嘅乾草,來回奔波.最後,佢哋比鍾斯先生同佢班手下用少兩日時間就完成收割.噉都不特止,今次仲係農莊有史以嚟最大嘅一次收成.因為雞同鴨都金晴火眼,就連最細嘅一條草都冇放過到,所以完全冇浪費到任何乾草.而且農莊裏面嘅動物,連一啖都冇偷食過.
整個夏天,農莊裏面都運作得好暢順.成班動物從來都未試過咁開心.而家佢哋每一啖食物都洋溢住一種強烈嘅喜悅,因為啲食物終於真正屬於佢哋,係由佢哋自己為自己而生產返嚟,而唔係由主人施捨畀佢哋.冇咗有如寄生蟲一樣嘅人類,而家大家都多咗嘢食.雖然大家做嘢都仲係好生手,但得閒嘅時間依然多咗.佢哋遇到過好多困難,例如年底收割小麥嘅時候,因為農莊裏面冇打麥機,佢哋唯有用土法,要用腳猛噉踩啲麥粒,再用口大力吹走甩出嚟嘅麥糠.即使係噉,憑藉幾隻豬嘅機靈同博煞滿身嘅肌肉,佢哋都總係關關難過,關關過!成班動物尤其敬慕博煞.喺鍾斯嘅年代,佢已經非常勤力,而家佢簡直係一隻馬頂三隻.有陣時,你幾乎會以為成個農莊嘅工作全部都係由佢負責.由朝到晚,佢都一直喺度推下呢樣拉下嗰樣,總之邊樣工作最辛苦你就會見到佢做緊邊樣.佢叫咗其中一隻公雞每朝喺其他動物開始做嘢前半個鐘叫醒佢,等佢可以喺最需要幫手嘅地方義務勞動一下.佢對每一個問題,每一個挫折嘅回應都係:「我會更努力工作!」而呢句說話,亦成為咗佢嘅座右銘.
其他動物亦都因應能力而盡自己本份.譬如母雞同鴨仔喺收割嘅時候,淨係執返啲麥碎就執咗五桶返嚟.大家都唔會偷食,又唔會埋怨自己分得少食物.以前成日出現嘅拗撬,打交同爭風呷醋而家幾乎都冇晒;亦唔會卸膊——幾乎唔會啦.係嘅,莫莉有時朝早唔係好起到身,做嘢嗰陣,有時又會話因為腳趾夾到石仔所以要早啲走.貓嘅行徑都有少少奇怪.大家好快就發覺,一有工作要做嘅時候,就永遠搵佢唔到.佢會突然失蹤幾個鐘,然後到食飯嘅時候,或者挨晚做完嘢後,佢又若無其事噉走返出嚟.但佢每次都畀到個聽落好合理嘅理由大家,然後一臉無辜噉發出咕咕嘅叫聲,令大家冇辦法唔信佢.老驢班哲文喺起義之後都冇乜點改變過.佢做嘢同以前喺鍾斯時代一樣咁慢條斯理;佢從來唔會卸膊,亦唔會請纓幫手.佢對起義同起義嘅成果都冇意見.當有動物問佢而家係咪生活得開心過以前,佢會話:「我哋家驢條命好長嘅,你哋幾時會見過有驢死吖?」其他動物唯有接受呢個虛無飄渺嘅答案.
星期日大家唔需要工作,比平日遲一個鐘頭先食早餐.早餐後,有個每星期一次,風雨不改嘅儀式.首先係升旗禮.斯諾波之前喺馬具房搵到一塊屬於鍾斯太太嘅綠色舊枱布,佢用白漆油喺上面畫咗一隻馬蹄同一隻牛角.每逢星期日,呢面旗就會升上農莊前院嘅旗桿上面.斯諾波解釋,支旗用綠色,係代表英格蘭遼闊嘅草原;而馬蹄同牛角,就象徵住終於推翻人類之後將會成立嘅動物共和國.升旗禮之後,所有動物一齊去到大穀倉開「大會」.喺呢個會入面,佢哋會計劃嚟緊一個星期嘅工作,提出決議案,然後大家進行辯論.每一次都係得幾隻豬提出議案.其他動物雖然識得點樣投票,但從來都諗唔出佢哋自己嘅議案.斯諾波同拿破崙係辯論當中最活躍嘅兩個.大家發現,佢哋兩個永遠都有唔同嘅意見.如果是但一個提出建議,另一個就一定會反對.有時甚至當大家討論一啲毫無爭議嘅事,例如將果園後面嘅牧場撥畀退咗休嘅動物做休憩場地,就算大家都冇異議,佢哋都會為究竟幾多歲先可以退休而拗一大餐.每次大會都會以大合唱《英島眾獸》作結.而下晝,大家就會喺各種休閒娛樂活動中渡過.
豬將馬具房騰出嚟做佢哋嘅指揮總部.每逢到挨晚嘅時候,佢哋會喺嗰度讀由農舍搬返嚟嘅書,學習打鐵,鋸木同其他工藝.斯諾波亦都忙於幫其他動物籌組佢所謂嘅動物委員會.對呢件事,佢可謂樂此不疲.佢為母雞籌組咗個「雞蛋生產委員會」,為乳牛組成咗「牛尾清潔聯盟」,為野生嘅同志組成咗「再教育小組」(目標係要馴服老鼠同野兔),為綿羊組織咗「雪白羊毛運動」,仲有好多花款,數都數唔晒.除此之外,佢仲開埋班教閱讀同寫字.整體嚟講,呢啲計劃都係失敗嘅.舉個例,嘗試馴服野生動物呢件事,幾乎一開始就已經胎死腹中.佢哋嘅行為同以前都係差唔多,當大家對佢哋慷慨嘅時候,佢哋就貪得無厭.貓加入咗再教育小組,而且有一排都相當活躍.有一日有動物見到佢坐咗喺屋頂上面,同幾隻麻雀隔住一段距離傾計.佢同班麻雀講,而家所有動物都係同志嚟,只要願意,任何一隻麻雀都可以企上佢個爪上面休息.不過班麻雀始終都仲係同佢保持距離.
雖然係噉,但讀寫班就非常之成功.入秋嘅時候,幾乎每隻動物或多或少都學識咗幾隻字.
豬已經可以好流暢噉睇書同寫字.狗學閱讀學得唔錯,不過就除咗七誡外,咩都冇興趣讀.山羊繆維閱讀能力好過幾隻狗少少,有時挨晚,佢會由垃圾堆搵一啲報紙出嚟,讀畀其他動物聽.班哲文嘅閱讀能力唔會差得過任何一隻豬,但係佢偏偏唔肯運用呢項才能.對佢嚟講,根本冇乜嘢係值得一讀.高露嬅學咗一大堆字,但唔識得點樣將佢哋擺埋一齊用.博煞去到盡都只係學到個「四」字.佢可以用蹄喺地下嘅塵土上面寫出「一」,「二」,「三」,「四」,然後收起對耳仔望住呢幾個字,揈下佢執額毛,出盡奶力嘗試去諗起下一個係咩字,但最後都唔成功.間唔中,佢真係會寫得出「五」,「六」,「七」,「八」,但呢個時候,佢又會發覺自己已經唔記得「一」,「二」,「三」,「四」點寫.最後,佢決定識頭四個字就夠晒數.佢會每一兩日就練習下寫呢幾個字,幫助下記憶.莫莉除咗自己個名嗰兩個字之外,其他字都唔肯學.佢會用樹枝好整齊噉排呢兩個字出嚟,再用一兩朵花裝飾下,然後圍住呢兩個字一路轉一路欣賞.
其他嘅動物都只係學得識個「一」字.所以綿羊,母雞同鴨呢類蠢啲嘅動物冇辦法記得熟七誡.經過深思熟慮之後,斯諾波宣布七誡其實可以簡化為一句格言,就係:「四腳好,兩腳壞」.佢話呢句已經包含咗動物主義最重要嘅原則.只要完全理解呢句說話,就可以遠離人類不良嘅影響.一班雀仔最初反對呢個講法,因為佢哋好似都只係得兩隻腳,不過斯諾波成功說服佢哋呢個並唔係事實.
佢向雀仔解釋:「同志,雀仔嘅一對翼係推進器官,而唔係操控器官.所以翼應該被視為係腳.人類最大嘅一個標誌就係對手,佢哋所有嘅壞事都係用對手做出嚟.」
雀仔唔係好明斯諾波嗰啲咁長咁深奧嘅詞語,但係佢哋都接受咗呢個解釋.其他小動物亦都開始去學習呢句新格言.「四腳好,兩腳壞」之後寫咗喺穀倉最埋嗰埲牆上面.呢六隻大字,比佢哋下面嘅七誡仲要大.當綿羊慢慢背熟句格言,就開始越嚟越鍾意呢句說話.佢哋瞓喺田地上休息嘅時候,間唔中就會大叫「四腳好,兩腳壞!四腳好,兩腳壞!」一直叫足幾個鐘頭都唔肯停.
拿破崙對斯諾波嘅委員會完全冇興趣.佢覺得教育下一代,比起對已經成長嘅動物做任何嘢都更重要.咁啱卓詩同藍鈴收割乾草之後冇幾耐都分別生咗隻狗仔,加加埋埋一共成九隻咁多.狗仔一戒奶,拿破崙就將佢哋從媽媽身邊帶走,話要負責佢哋幾個嘅教育.佢帶佢哋入馬具房,爬上一樘樓梯,去到個閣樓度.之後,佢將佢哋一直收埋喺嗰度,慢慢農莊入面其他動物都唔再記得佢哋曾經出現過.
至於牛奶消失之謎最後都解開咗,原來啲奶係撈咗入豬嘅飼料度.夏風吹過,果園裏面嘅蘋果開始成熟,跌落嚟遍佈喺園中嘅芳草上面.所有動物都理所當然噉認為大家可以平均分享到呢啲蘋果.但係有一日,命令傳落嚟,話所有蘋果到必須先收集到馬具房,由豬首先享用.其他動物對呢個安排頗有微言,但係都做唔到乜嘢.所有豬對呢件事都一致同意,連斯諾波同拿破崙都冇任何爭辯.佢哋派咗史叫拿去同其他動物解釋點解有必要噉做.
「各位同志!」佢大聲同大家講:「我希望你哋唔會以為我哋呢班豬噉做,係為咗自己嘅私利同特權.其實我哋當中好多都好憎飲牛奶同食蘋果.我自己就已經好唔鍾意嘞.但係我哋要食呢啲食物嘅唯一原因,係因為要確保自己身體健康.同志,科學已經證明咗牛奶同蘋果含有一啲對豬嘅健康攸關重要嘅物質.我哋豬係靠食腦嘅,而成個農莊嘅管理同組織都係靠我哋孭起.我哋日以繼夜噉為你哋謀福利,飲牛奶同食蘋果都只係為咗你哋.你哋明唔明白如果我哋豬唔能夠履行我哋嘅職責,後果會係點?鍾斯就會返返嚟!冇錯呀,鍾斯就會返返嚟!」史叫拿用懇求嘅語氣,搖住尾兩邊踱嚟踱去,繼續講:「同志,我好肯定,你哋當中冇任何一個會想見到鍾斯返返嚟,係咪?」
如果話有乜嘢係班動物絕對冇異議嘅,噉一定係「唔想鍾斯返嚟」.所以當件事係噉樣闡述出嚟嘅時候,大家都冇咩可以再講.要確保豬嘅身體健康的確好重要,所以大家都冇再爭論,一致同意將牛奶同跌落嚟嘅蘋果(仲有當蘋果熟晒後嘅第一批收成)全部留畀班豬享用.


text:
- Charlotte Tsang
保險經理血淚史
我自己為例, 簽左五十萬數, 每個月既滴滴仔都係8000 - 9000到, 唔知算唔算多呢 ? (苦笑)不如我又用我自己舉例啦, 我自己以前賣醫療單個陣, 因為唔識既關係, 成人同人講手術室醫生費最高賠$40000, 咁有似個客真係入院喎, 點知最後claim出黎claim唔足,爆左, 佢係國內人仕又唔俾買八成包底,又無得買住院現金, 結果個客自己要狽成三千幾蚊, 俾個客炮擊左好耐.....現在我希望可以糾正大家一d錯誤既觀念.....無他既, 佢睇一個症都係收幾百, 但你入一入院, 佢收你八千 ! 你咪計下佢要睇幾多症先等於一個病人入一次阮羅, 所以醫生為左搵多d錢, 通常都會幫d病人入阮做 "body check" , 你試諗下你係保險公司, 收你幾百蚊保費一個月, 但賠一劑就幾萬, 仲要一年兩劑, 你梗係搵籍口拒賠或者拒絕受保啦講左咁耐大家一定認為d佣金好高, 做保險好發啦, 其實係錯的 !原因好簡單, 試問大家諗下, 你自己會唔會願意用超過一千蚊去買保險, 而份單仲要供超過三十年先其實呢度我都想同大家分析下, 首先大家要明白保險產品既結構係非常複雜的,[保險] 保險經理之 - 不能說的秘密傳統人壽儲蓄單 - 20 - 60% (又係一張按年期決定佣金比率既單, 最長年期係三十年有成60%架)本人係大學畢業生, 於保險界打滾了兩年的日子, 但呢兩年令我經歷了很多事情
lofter loftergroup.com lofter.com.hk
https://www.ilovenewshk.com/post/lofter網站香港樂風集團
我入行頭一年已經差唔多月入兩萬 (一個manager一年既quote數係45萬, 我半年已達標) 都叫做算請到下人, 曾經有兩,三個downline跟我但我真係無呃個客, 唔claim過我都唔知公司會點claim, 公司training又無教, 咪要自己瀨過野先識羅, 仲有我想平反既係, 除非係基金單有提取費會俾agent呃,我想講可能真係有d sales為左簽單而咩都應承個客, 其實作為一個醒目既買家, 你自己可以係d sales leaflet度睇清楚, 仲有可以打去CS度問, 據我所知絕大部份既騙案都係熟人做既, 正所謂唔熟唔食嘛, 我自己做cold call, 發覺真係好難呃d客, 一般黎講佢地介心好強, 就算講真話都未必信呢其實激發我想寫出真相既原因係因為我見到有太多人好熱血想入行, 我估通常係俾人洗左腦, (常見既係recruitment既講座, 仲有d保險經理同你講自己過百萬年薪, 入行做左幾多年拎幾多獎等), 但如果你做唔掂既時候, 佢地既真面目就會浮出黎.....做保險好風光, 個個都身光頸靚?其他類別如危疾,醫療,意外等多數係 30 -40%到啦好多謝大家既支持, 我相信我寫既野主要真係要有d"經歷"既行家先睇得明e.g. 你好可能俾人斷你一,兩張月供單會令你損失幾萬蚊既bonus !如果唔係一般黎講保險好難呃人,
人壽真係死左係有得賠(除非你死到連條鹹魚都搵唔番, 就要等七年), 危疾係醫生決定你係咪有既, 有醫生紙即賠咁當然啦, 都仲有bonus俾你吊住條命既, 但bonus有好多種玩法計法勁複雜, 我只可以同大家講,今次係咁多先, 仲有多謝版主既支持擺左係頭版錯誤觀念一人壽基金 - 57% (第一年), 10% (第二年), 2% (第三年及以後)至於醫療, 又係另一呃錢傑作, 因為有三個情況下, 保險公司都係可以claim得足, 就係白車入阮,專科醫生寫紙同埋私家醫院門診轉介入院, 係呢個位我可以同大家講, 其實醫生都係sales黎架, 俾佢知道你有買保險, 就會猛sell你入院照一照稍後我會係文章度同大家計一計條數, 証明保險公司對我地d 前線既sales有幾刻薄我自己sell得最多都係基金單, 月供基金多數只係30%到, 如果好似A記咁賣單, 同人地講三年後唔駛供仲可以隨時拎番錢咪有投訴羅, 個agent都做唔長啦 !本人好耐都無玩forum, 今次上黎見到原來大部份人對保險呢個行業都不甚了解只係一張醫療單已經勁有學問, N咁多個item, 賠既內容又唔知佢點計, 有d可以八成包底有d又唔得, 剩係佢手術室醫生費既賠償百分比已經多到嚇死你, 再加上如果個agent係新手, 又點會識呢反而最常見有爭議既係旅遊保同醫療, 何解呢 ?
問心個句丫, 有邊個買旅遊保未呃過錢架, 去旅行係咁易係當地報案話唔見野, 返黎入左報案紙同埋d單就有得claim錢, 仲要唔駛自己搞, 買旅遊保成本都係百零蚊, 但係隨時可以claim到幾錢蚊, 你係個客, 你claim唔claim丫?因為101單都有分前期定後期收費, 多數人瀨野既AA單(Asset Accumulator, 中文意思係我遲d殺你d資產) 係後期收費單, 呢d單既佣係按年期黎計佣金比率咁可能大家又會咁諗簽一張基金單有三成佣, 月供一千既單, 一年既佣即係3600啦 (1000 x 12 x 30%), 簽三張咪已經成萬蚊一個月? 又係錯, 因為係月供單既關係, 所以你既佣金係要除12個月出既, 即係每月既收入係 300$ (3600$ / 12)答: 呢個要從佣金講起, 有朋友可能以為做保險好好搵, 講兩句就簽單, 張張單都成萬蚊落袋, 如果係咁保險公司既存活率就唔會入十個死九個啦! 以下就等小第大約講解下d佣金點計啦......故希望可以在此做一個少少既分享, 好讓有意入行既朋友在入行前可以三思但如果係一張5年期既AA單, 佣金係6%, 假設個客係魚腩咩都唔識,你係agent你會賣邊張? 5年期定30年期? 自己諗啦e.g. 一張30年期既AA單 (我感覺上同MPF差唔多長時間) 佣金係54%(意思是agent的生涯,以及agent與客戶 / 保險公司的恩怨情仇)遲d我會寫埋d客有幾衰幾賤, 此外仲有我會同大家披露令我又愛又恨既保險公司恩怨情仇俾大家知道(因為係你入行前, 保險公司及recruit你的經理均不會對你講真話, 坊間關於保險行業既書籍多是報喜不報憂)lump sum既基金單 - 2-3%一般黎講唔同既單有唔同既佣金比率, 以下我就講一d比較流行d既單啦


text:
首先我要自守,我離開咗英語世界好耐,流行文化 DIET 都只剩返少少英語添,潮語我唔多知,我使用嘅土語九成九係不朽嘅 OLDIES-BUT-GOODIES.
我個人係幾中意駁埋唔同語言最口語嘅層次,咁做係一個拒分高低・平權嘅概念,係一個四海夾本土嘅概念.天下正式嘅言語多半係禮義廉恥花言巧語,最直最生猛嘅文化生命不溜都係喺「白話」度呈現.
不過諗深一層,英語喺《粤典》埋面其實唔係做緊自己.係扮緊世界語嘅角色啫.《粵典》嘅使用者,除咗粤語人自己,好多會係日人韓人法人印度人南洋人,啲人識嘅英語係喺班房學嘅,遇到一個辭條用最口語嘅英語耒解釋最口語嘅粤語,好可能兩句都睇唔明.
另外一個問題就係口語地方差好緊要.正式英語喺邊度都幾似,但係新金山口語同舊金山口語,掹甩「潮語」都仲差好多.
噉雖然翻譯一般幾講求 REGISTER,即係「口語翻譯成口語,書面語翻譯成書面語」,而雖然正式嘅英語〔定係任何語言〕的確 MIRROR 唔到粤語〔定係任何語言〕口語嘅生猛,但係想趁住「世界語」之利,勢必只好用返班房英語.依家最欠缺「粵語辭典」,《粵典》旨在解決呢個問題先,之後口語夾口語嘅《粵日》《粵泰》等辭典會起喺呢個地基上面.


text:
船梨精生日快樂!! 原來今日係船梨精嘅嘅1879歲生日! 根據設定,原名福納迪烏斯四世嘅船梨精,出生於公元138年7月4日,父母只係普通梨樹,不過因為2000年一度嘅奇蹟,船梨精終於以「梨之妖精」嘅姿態誕生.於274個兄弟(包括佢自己)中排行第4嘅船梨精身高90公分,體重約7顆梨子重,血型為鱟梨汁型.
同其他日本主流嘅官方當地吉祥物唔同,佢冇其他吉祥物嗰種又大又圓嘅可愛身材,而係較接近普通人,因此比較敏捷.另外船梨精亦係少數識說話嘅當地吉祥物,而且仲好多野講同大叫嘅角色.
船梨精呢個角色其實可以追回溯到2011年11月,當時熊本熊贏得全國當地吉祥物大賽冠軍,住喺船橋市嘅原作者覺得當地吉祥物嘅熱潮而決定自己設計一個能夠將炒熱船橋嘅角色.話說嗰位作者之後仲自費4萬日圓整咗件布偶服.不過件衫由於經費不足嘅關係,船梨精手工自然比較簡陋,到而家都時不時會於各大節目上畀人「恥笑」.
其實作者有曾經向船橋市役所同在地嘅商業機構推薦船梨精呢個角色,不過就冇咩人理佢啦.冇人BUY就唯有自己上啦,船梨精開始自己去船橋市唔同觀光點拍宣傳片,又自己去到唔同活動現場宣傳,開始喺網上累積人氣.
要去到爆紅嘅契機,就係2013年2月去日本電視台嘅早晨節目『爽快!!』時,同主持人加藤浩次相撲因為輸得太好笑,影片於網上瘋傳(即係下面套片),船梨精終於都出人頭地!!
不過已成為廣告常客嘅船梨精,最後都係冇為船橋市官方所接受,反而係船橋大型購物中心LaLaport東京灣畀咗個商場官方吉祥物認證資格佢,仲推出大量相關商品添.船梨精亦順利於之後於2013年由日本百貨店協會主辦嘅「當地吉祥物總選」中順利奪冠,又成功於紅白登場,與熊本熊同台演出.


text:
影評直擊-切匆打丁最有創意既恐怖片?
簡述︰講述一隻怕光既鬼點嚇人既故事.
講真我真係無咩係戲院睇鬼片既經驗.上一套係戲院睇既鬼片,係依個conjuring2(港譯︰詭屋驚凶實錄),因為第一集覺得幾好睇,所以決定去戲院睇.
我慣左一個人睇戲,事後十分後悔,我第一次睇戲睇到想走.
幾乎無一秒比你喘氣既機會,經過果一次,係我個心度留低左一個陰影(個陰影好似戲入面隻女西咁_),
心諗以後唔會再比錢入戲院受依d氣.(但我都係覺得佢係一套高汁鬼片,有機會再講.)
言歸正傳,今次經朋友邀請一齊去睇依套切匆打丁.
佢係上映之前,係youtube賣晒廣告,甚至有人話佢係最有創意既鬼戲.
如果唔係溫子仁(擔當監製)個大名,我應該都唔會睇.
故事黎講,真係好向左走向右走簡單.
講一條唔晒交際既可憐蟲,簡稱佢為毒拎.因為想得到友誼,而係到亂咁黎.
一套鬼片最重要係嚇到人,同埋有女睇.
故仔簡單其實唔緊要,充其量係用黎烘托出一個恐怖既氣氛.
Conjuring完全做到依一點.
而切匆打丁做唔做到依一點呢?
我覺得佢做唔到.個故事只係比左個鬼怕光既設定點黎.而依套戲既導演利用依個設定,放大黎玩.
都幾有創意既.
佢有無女?
其中一條女幾索既.查番原來係熱血喪男(warm bodies)果女主角.跟住就無其他女睇囉.
嚇人既情節,有幾個位都嚇到我,主要係一d聲效嚇到我.
真正覺得恐怖既地方,我覺得得地下室果度係恐怖.
可能因為唔係溫子仁做導演,依套野唔能夠比到我呼吸唔到既感覺,
如果睇詭屋驚凶實錄係有一舊大石壓係胸口,佢就只係一舊小石.
整體言而,我覺得依套戲唔值得入戲院睇.
即使你好鐘意溫子仁,都唔值得入去睇啦.佢的確有溫仔仁既味道,但得好少.
依套只係一套小作品.
女又唔夠多,又唔夠恐怖,剩係得番個玩燈創意.
以上係我既個人見解同感覺.


text:
你哋有冇留意到,今次份新年禮物係擺喺「消費撐經濟」而唔係「物重情更重」個 catagory 裡面呢?原因係今次呢份禮物係我買嚟送俾人,而唔係我收人禮物囉!送俾邊個?之唔係送俾 Louisa 囉!平時多數都係我收佢禮物,今次輪都輪到我送番禮物俾佢喇!
平時我都好少送禮物俾人,一來自己無乜心思,二來又怕送咗俾對方之後,對方會唔鍾意或者唔啱用,咁就變成垃圾,好無謂.但今次送呢份禮物俾 Louisa,我就送得好滿意,好開心喇,事關呢兩樣嘢都係 Louisa 一定會鍾意兼啱用嘅!點解咁肯定,因為早前同佢傾偈時佢漏咗口風囉,呵呵!
就係呢個煎 pan 同食譜喇!
之前喺佢屋企睇到本「無印良品」產品 catalogue,佢話俾我聽
想買呢個煎 pan 嚟整燒玉子,當時我就即刻諗到買嚟送俾佢
做新年禮物喇!
而呢本食譜係佢之前叫我幫佢買嘅.
原因係我之前同佢講過話我見到有本食譜,裡面有教整玻璃曲奇,
於是佢就叫我買返嚟睇吓,參考吓人哋個 recipe,咁我就順便
買埋返嚟當禮物送俾佢囉!
佢之前送俾我個 Le creuset grill pan 減咗價都要幾百蚊,相比之下,我呢兩份禮物真係名副其實嘅 "小小心意",希望佢唔好介意兼喜歡喇!


text:
西班牙西北部內陸地勢較高,係相對苦寒之地,加上作爲抵禦阿拉伯人入侵嘅緩衝區,中世紀前期被稱爲「無人之境」(tierra de nadie)(圖一).搭車經過,沿路只會見到又矮又黃嘅乾草,可以話係冇乜風景,非常之無趣.呢度乾旱,係因爲北面山脈完全阻隔咗嚟自大西洋嘅濕潤海風.換句話講,雨雲被山峯攔途截劫,所有降雨發生喺山嘅北面,造成西班牙北岸長期潮濕.同時,北部山脈幾乎同海岸線對齊,海邊嘅山勢非常陡峭,有啲地方山腳下面就已經係海灘,令到大量降雨完全集中喺狹窄嘅雨帶(圖二),而廣袤嘅西班牙其他地方,落雨都唔多,所以「The rain in Spain falls mainly on the plain」呢句說話其實係錯嘅.
當你喺旅程中睇厭咗草木稀疏嘅西班牙,不妨提醒自己,向北翻過山嶺離開無人之境,就會開始被綠色嘅高山包圍,放眼就係一片鮮明茂密嘅綠,綠到幾乎刺眼嘅綠(圖三,圖四).好多住慣中部嘅西班牙人,喺國內旅行嘅時候都非常鍾意北上去阿斯圖里亞斯 (Asturias),就係因爲氣候同風景同平時見慣嘅完全唔同,係好特別嘅享受.
你可能未聽過Asturias,但係呢個地方喺西班牙歷史上極爲重要.公元711年,嚟自北非同阿拉伯嘅穆斯林入侵西哥德王國治下嘅伊比利亞半島,擴張倭馬亞王朝,全盛時期一度去到現今法國東南部(圖五).
被滅國嘅西哥德貴族之中有個人叫Pelayo,公元718年(一說722年)領軍喺科瓦東加 (Covadonga) 首次擊敗倭馬亞軍隊,建立Asturias王國,確立基督徒喺伊比利亞半島北部嘅據點,開始長達近八個世紀,以趕走穆斯林爲目標嘅修復失地運動 (La Reconquista).所以,歷史上一般認爲天主教西班牙源自Asturias.呢個地區直到今日,正式名稱仍然係「阿斯圖里亞斯親王國」(Principado de Asturias),而西班牙王儲嘅封號自中世紀以來,一直都係「阿斯圖里亞斯親王」(Príncipe de Asturias) 或「阿斯圖里亞斯女親王」(Princesa de Asturias).
下篇話畀大家聽呢個咁緊要嘅地方同附近有咩好睇
文中外語爲西班牙文
如果鍾意呢篇文,請你CLS支持
此系列逢星期三,星期日更新,敬請大大力追post :0)


text:
「地球」
依家事無大小,每當天氣有極大改變同變化嘅時候,大家都會話係同全球的氣候暖化有關.但係又會有幾多人真係會關心點解地球暖化?當然好多科學家都會對於氣候改變有不同睇法,不過無可否認依家嘅天氣真係好反常.所以「地球一小時」嘅真正原意係喚醒大家對全球暖化嘅關注以及環保意識,而試問全球仲有啲乜嘢活動可以令大家關注「全球暖化」呢?
「暖化」
唔知點解今年好似唔多覺有關於「地球一小時」嘅宣傳.係我無乜出街,睇唔到廣告?我都係直至前幾日係屋企嘅大堂先至見到「地球一小時」嘅海報,而且今年好似就連社交媒體上面都無乜宣傳.如果唔係睇到某啲朋友分享真係唔記得完來係今晚.其實熄燈一個鐘頭真係唔係一件好難嘅事,背後有無實質效益雖然無人知,但係最起碼傳遞咗一個好重要嘅環保訊息.
「訊息」
好多人都會質疑「地球一小時」其實係唔係真係可以減少碳排放,因為之前有人發表過一篇文章話其實如果所有人熄晒啲燈,而當大家一個鐘頭後再開番燈嘅時候,其實所需要用嘅能源其實係比起唔用電一個小時更大.雖然係有咁嘅理論,但係個人認為背後嘅訊息其實更加緊要.因為如果全世界嘅人都會因為嚟個活動而更加注意佢哋每日嘅生活,其實嚟樣嘢先至更加重要.
Also published on Medium.


text:
Collar︳網民:新歌《OFF/ON》GAO造型撞樣林子善 係咪得罪造型師?
Collar@GAO 撞樣林子善
近日有網民睇完Collar的新歌《OFF/ON》發起一個「我懷疑阿Gao係林子善扮」的討論,指Gao新歌紅頭造型撞樣林子善電影《喜劇之王》.唔少網民見到都指真係幾似樣「又幾x似」「點解咁樣衰都可以入女團」「好笑,但好慘」「以後返唔到轉頭」「單睇決賽表現係好睇嘅,但佢同360都係唔太夾係女團到出現囉,不過makerville 啲眼光又係差到癲,Ivy so竟然係最後一個入選」「之前金髮look成個tommy咁」「MV成q日大頭 嚇x死」「Gao邊科」「難分真與假」不過都有人認為唔係咁「其實Gao係最靚果個」「髮型 妝容出晒事,成日都覺得啲美指玩x佢」「其實佢唔入女團淨係簽做普通女藝人應該唔會咁多人鬧佢,以佢年紀keep呢個樣幾標青架啦」
GAO與林子善帶帽造型照:
GAO與林子善銀髮造型照:
GAO與林子善童年照:
GAO vs Tommy
重溫GAO對網民評佢樣衰感到不快
Gao的樣貌一直受到唔少網民的批評,早前Gao曾回應網民話佢「樣衰」呢個評價感到不快,認為自己由細到大都未試過俾咁多人話佢樣衰,指自己做一個平凡女仔喺條街度,啲人會覺得佢幾靚女,都cute cute哋,但成為咗女團之後就不斷俾人攻擊,搞到阿gao有時都會自我質疑自己的外貌.


text:
拔智齒要幾耐?
1,簡單介紹一下智齒.
智齒又叫第三磨牙,如果生長嘅位置不當,唔可以萌出到正常咬合位置,也被稱為阻生牙或阻生齒.
智齒萌出時間比較晚,一般喺16~25歲萌出,早於16歲或晚於25歲都系有嘅.
現代人由於進化以及食物精細度提高嘅原因,下頜骨漸漸退化,頜骨嘅退化與牙量嘅退化唔一致,導致骨量相對小於牙量,因此頜骨缺乏足夠嘅空間容納牙齒,導致最後嘅磨牙只能部分萌出抑或完全唔可以萌出.
由於牙齒萌出嘅位置,狀況都因人而異,因此導致拔牙方法,時間,費用都有所唔同.
根據智齒嘅牙長軸和第二磨牙嘅長軸嘅關係分為垂直,近中,水準阻生,根據牙喺頜骨內嘅深度分為高位,中位,低位阻生.
因為智齒大部分都長喺肉眼睇唔到地方,為了方便醫生評估牙齒狀況,掹智齒之前拍一張牙齒小照片也系非常有必要嘅.
2,聽講掹智齒很快?
一般嚟講,上頜阻生智齒比下頜阻生智齒更容易掹除,若系已經萌出嘅且外形比較完整,可以畀拔牙工具足夠嘅著力點嘅牙齒,通常5-10分鐘就可以掹除.剛坐上牙椅嚟冇嚟得及害驚就被醫生叫下嚟了,瞬間天空都亮啦!
若系冇萌出嘅,都唔使太擔心,拍牙片睇一睇,僅僅覆蓋著一層軟組織嘅話都系非常輕鬆嘅.
對於下頜阻生智齒嚟講,一般已經長出嚟嘅或大部分長出嚟嘅會比較容易掹除.垂直阻生嘅牙齒和部分傾斜程度唔高嘅近中阻生嘅牙齒可能只需要敲一下就出嚟啦.
所以牙齒狀況如上所述嘅朋友基本可以安心地去拔牙啦.
3,聽講掹智齒很久?
大部分費時費力嘅都系下頜阻生牙,對於位置較低抑或傾斜程度較大或位置較低傾斜程度又大嘅牙齒,醫生一般需要做一下步驟:翻開牙齦,磨斷牙冠和牙根,攞出牙冠,敲出牙根,縫合.拔牙過程中還會根據骨頭情況嘅唔同選擇系否去除少量骨頭.呢種情況所需要嘅時間就要長一啲.
雖然睇起嚟很可怕,但系各位受到驚嚇嘅朋友亦唔使太擔心,因為醫生會有麻醉,而且中途有乜唔舒服也可以隨時舉手示意醫生.
以上就系「拔智齒要幾耐?」嘅具體介紹,希望對大家有所幫助.
護牙小tips
vickongmacau
上一篇:智齒冠周疼痛嘅原因


text:
本人以往曾接觸不少有條件完成斜視療程訓練嘅患者,但最終都係差啲先能夠完成整套訓練.綜合本人嘅經驗,呢個帖文想講下能夠成功完成整套斜視矯正訓練嘅重要因素.
1) 訓練要有趣
講得係訓練,其實又點會係有趣呢?的而且確,真係幾沉悶.由於訓練嘅對象大多數都係小朋友,用一啲傳統斜視訓練嘅硬件,根本就吸引唔到啲小朋友持續咁去做訓練,而且傳統嘅硬件訓練好難有一個機制去判斷小朋友究竟做得啱唔啱,同埋有冇真係去做訓練.所以而家進行嘅斜視訓練,開始時,我都係圍繞着一個由美國眼科視光師研發名為HTS2嘅斜視矯正訓練電腦軟件為主軸,HTS2除左可以好完善咁去監察患者究竟做得啱唔啱,亦都可以知道患者有冇每日在家中做練習.家長或者會擔心,咁即係鼓勵我小朋友每日對住個電腦去打機?個答案係每日對住個電腦2-30分鐘,做訓練,唔係打機.再講,我唔會淨係要求個小朋友利用個軟件去學識點樣收緊眼外肌,仲會教佢哋點樣放鬆眼外肌,其實係一個好全面嘅訓練,最終係想個小朋友或成年患者增加眼外肌嘅柔韌度,同埋學懂一啲做斜視矯正訓練嘅回饋機制 (feedback mechanisms),為以後學懂如何自由內轉和自由外轉眼球定下重要嘅基礎,勤力嘅患者基本上三至五個月每日重複嘅練習,已經可以甩咗呢個電腦程式,進行其餘高階嘅斜視矯正訓練,至於高階嘅訓練,係完全唔需要用電腦的.
2) 家長要配合
成年患者,呢段可以唔使睇,咁大個人應該識得點樣分配時間?但小朋友就有啲唔同,好多時候都要家長提醒做訓練,亦有某啲訓練要家長幫手同個小朋友一齊做,確保個小朋友正確咁進行訓練.家長仲要定期帶小朋友到視光中心學搵視光師學新野,所以家長喺斜視矯正訓練當中扮演着一個好重要嘅角色㗎!
3) 患者要有恆心
做斜視矯正訓練就好似學習一樣新野咁,冇恆心持之以恆去學一樣野,又點會學得識學得好?至於個恆心好大程度係取決於患者本身覺得斜視係唔係一個問題:閱讀會唔會有好大影響?外觀會唔會有好大影響?如果患者本身都覺得斜視唔係一個咩問題,其實好難有恆心去持續六至九個月不停做訓練.對於無動力嘅小朋友,家長指導嘅角色就變得非常重要,視光師嘅角色就係盡量令到個訓練有趣,增加患者嘅動力,繼續堅持落去.
4) 要找對的視光師
其實係醫管局同衛生署,大概有20多個視覺矯正師為有雙眼視覺障礙嘅病人進行評估檢查及提供非手術治療,不過得咁少人手,據報章報導,睇到佢地都要等半年時間.至於剩低具備斜視矯正訓練這方面專業知識嘅專業人士,就只有註冊視光師 (第I部份).不過,由於此專職醫療服務比較冷門,相信喺香港有做關於斜視矯正訓練嘅註冊視光師 (第I部份)保守估計30個以內?本人說不上是這方面嘅專家,只不過對這方面有多一點經驗和興趣,有需要嘅朋友和家長可以交流一下,睇吓幫唔幫到您吧!
陳家豪, Paco
註冊視光師 (第I部份)


text:
黃竣鋒力撼兩大影帝
一二年亞洲先生季軍嘅黃竣鋒(Jason),憑住fit爆嘅身形加入影壇,更因為喺電影《追龍》飾演「公仔強」一角,片中追殺劉德華嘅一場戲,展現非凡嘅身手與演技,而備受讚賞,仲令佢成為王晶旗下嘅一員猛將,有大片一定預佢一個角色.幾個月前,黃竣鋒就有機會同兩大影帝梁家輝,古天樂合作,一起合演咗王晶嘅新作《追龍II:賊王》,而套戲將會喺六月頭上映.
呢齣電影係改編自當年張子強綁架富豪嘅案件,黃竣鋒喺戲中飾演綁架集團主腦梁家輝嘅好兄弟「火豹」.o依家身處橫店拍緊網路大電影嘅佢,就同東姑講:「其中有一場戲我要用條毛巾撳住古天樂嘅口同鼻,由於我緊張過頭,非常大力,撳到佢個鼻又紅又腫,我都唔好意思.」除此之外,令佢最深刻嘅就係,其中有一幕要狂食榴槤,當時真係食到反胃兼想嘔,搞到佢o依家見到榴槤都好驚!
其實,為咗將身體keep住喺最佳嘅狀態,黃竣鋒就經常相約好兄弟,住在深圳嘅林俊賢一齊操.除咗做gym之外,佢哋仲不時相約去游水,一來可以鍛煉肌肉,二來又可以曬黑肌膚,一舉兩得,唔怪得知佢有咁健碩嘅身形啦!
黃竣鋒同東姑講,入行以嚟,佢最欣賞嘅前輩就係梁家輝,因為佢完全唔使培養情緒,一埋位就可以演技大爆發.
喺《追II》中,黃竣鋒飾演綁架集團主腦梁家輝嘅好兄弟「火豹」,成班手足一條心,一齊做世界.
黃竣鋒話自己喺演技方面,仲係一個新人,每一次開工都要好努力去揣摩角色.
喺片中,古天樂係一個卧底,混入梁家輝嘅綁架團隊之中,而黃竣鋒就負責不停去試探佢.
黃竣鋒話古天樂係一個非常知人善任嘅前輩,拍攝期間,仲專登幫佢加插咗幾場戲,令佢有好多發揮嘅機會.
有胸肌,有腹肌兼且有人魚線,黃竣鋒嘅健碩身形,絕對係佢嘅賣點.
黃竣鋒經常去深圳搵好兄弟林俊賢聚舊,佢兩個仲不時約埋去同陽光玩遊戲.


text:
見到巴打分享係地鐵捉拿色魔既經歷,其實我都試過,已經係三年前既事……
果日我如常8點幾搭地鐵番工.
其實我份工根本唔駛咁早番,我咁早番係因為貪佢人多,見到d靚女可以逼埋去抽水.
果日我離遠就見到一個著住小背心,短裙既女仔,咁我就梗係急急腳咁走埋去啦.
點知當我準備佔據有利位置既時候,有個男仔以極快既身法攝左我個位.
佢攝左我個位之後,仲拎過黎啤一啤我,同我交換左個眼神.
佢用眼神同我講︰搵食行遠d啦!
我心諗︰今朝真係唔好彩,遇到行家爭食,呢程車白坐喇.
正當我考慮緊要唔要響下個站落車搵過第二個獵物既時候,我見到行家食得好滋味,成隻手high哂落個女仔個胸度,仲隨住列車既震盪輕輕咁擺動.
而個女仔就露出驚恐既表情,擺明係唔敢出聲果隻,根據我既經驗,呢type既女仔可以好放心咁食.
當然行家亦都知道呢點,如果唔係佢唔會咁放肆.
響呢個時候,我突然靈機一觸,用口型問個女仔︰係咪非禮?
佢輕輕咁點左一下頭.
我即刻捉住行家隻手,喝佢︰喂!你做咩呀?
佢望一望我,露出驚愕既神色.
我用眼神同佢講︰同我爭食?你都未死過.呢舖你仲唔斷正?哈哈哈!
我好正義咁問個女仔︰佢係咪非禮你?
個女仔唔出聲,點一點頭,d眼淚係咁流出黎.真係惹人憐愛呀陰公.
個男仔失去左常性,係咁用粗口鬧個女仔.又話佢痴線,又話佢樣衰,做雞都唔Hi云云.
我心中暗笑︰你覺得佢咁差就唔好同我爭食啦!
個女仔好驚,捉住我手臂喱左響我後面.咁我就梗係好正義咁企響佢前面保護佢啦.
同一時間,有人已經用對講機同車長講左有人非禮.
停車之後,有幾個男人同我一齊夾手夾腳捉住個男仔.然後警察到左,又要落口供,又要上庭果d就唔多講喇.
之後,個女仔請我食飯.我好順利咁同左佢一齊.
唔到一個月,我已經攞正牌,可以盡情咁揸佢果對,我響地鐵已經好想揸既波.
當我地第一次做愛既時候,我有一種好奇妙既感覺.
我一邊抽插,一邊沉思.
啪,啪,啪,啪,啪...
唔知個男仔依家係咪響赤柱俾人Hi緊菊花呢?
如果果日個男仔攝唔到我個位,依家扑緊野果個可能係佢
一諗到呢度,我就覺得好唏噓.
啪,啪,啪,啪,啪...
每一下啪啪聲都好沉重,仿佛係個男仔對我既控訴.


text:
講起商科大家又諗起咩呢〜 iBanker? Big 4?定係金融才俊啊?
係淨係得金融,會計
係淨係得金融,會計
商科讀啲咩?
其實商科唔係淨係得金融,會計之類嘅範疇,仲有好多方面,例如商業營運管理,商業分析,資訊系統學,市場學等等,同屬商科有關嘅科目,但性質都可以好唔同!因為經營一間公司,唔係淨係睇數字,點樣營運,點樣管理人手,點樣分析風險,都係一門學問嚟㗎!
係淨係得金融,會計
係淨係得金融,會計
係淨係得金融,會計
市場學(MKT)vs 商業營運管理學(BOM)
市場學
其實佢地兩個都好大分別㗎!睇返各個大學嘅簡介,MKT實際讀大概係分析消費者行為,廣告,營銷研究仲有品牌管理之類.再具體啲嚟講,MKT係學習點樣收集消費者數據,為你嘅公司品牌做市場定位,再做銷售推廣.
商業營運管理學
而BOM就係通過分析公司嘅狀況去設計業務流程,高效益咁利用所有資源,例如人手,預算,時間等等,有效地用最低成本賺取最大利益,持續最順暢嘅運作.
係淨係得金融,會計
係淨係得金融,會計
係淨係得金融,會計
各大院校會計學收生資訊
我地抽取咗會計學嚟做例子,整理咗各個院校嘅收分資訊比大家參考,同學可以根據返收生中位數同埋自己能力報讀返相應既院校〜 (其他資訊可以參考返「2020DSE放榜攻略」)


text:
因為上次響Venture Studio有唔愉快嘅BB攝影經驗,但係又想響QQ三個月嘅時候影多輯相,所以就周圍喺媽媽谷裏面問有冇啲嬰兒攝影係冇閃光燈嘅.點知聽返黎先知,原來嬰兒攝影係唔會用閃光燈⋯⋯擔佢.
然後就揀咗間平靚正嘅葵涌ABC Studio,當其時團購優惠價係$399,假日加$100. 都只係$499就已經可以攞到超過100張相,果然我哋要有嘅嘢好簡單,唔需要貴嘅.
本身有好多個場景,我哋嗰套餐可以揀兩個場景.太lady太girlish嗰啲,我就唔鍾意啦,最後揀咗Mario,同埋日本景,反正QQ都成個男仔頭咁.
佢又有服裝提供.雖然我哋自己都帶咗日本浴衣去,但係既然係佢有一套靚仔嘅衫,梗係着佢個套啦.疫情關係佢有將套衫放落去紫外線消毒,我哋自己雖然帶咗消毒噴霧,但發現佢都有同款消毒噴霧,真係好貼心.現場又有換片墊可以比BB換衫. 仲有一個area可以比BB埋身食奶,方便安撫初生BB.果然係專業嘅嬰兒攝影.
影相嘅時候攝影師好有經驗,同BB一閃即逝嘅笑容鬥快,捕捉鏡頭.助手又有勁多道具可以引誘BB望鏡頭,服務,影相品質簡直不得了.
整完之後好快趣就已經將數碼相全部畀返晒我哋.雖然佢冇大精修,但呢一個價錢,what do you expect.雖然影相嗰朝早,QQ 整損咗自己塊面,但呢一套相都不失為一個好好嘅記錄.又或者能夠話,咁樣先至係最真實嘅,三個月大嘅QQ.
過咗幾個星期,佢哋仲會轉換新嘅場景.近排見到個霍格華茲嘅場景,就好想再去影過,希望疫情快啲和緩.
呢間studio定係唔知係咪佢嘅姊妹公司,仲好似有cake smash同泡泡浴.到時QQ一歲可以考慮吓響呢間度玩cake smash.
生仔都要生三日
產後打大佬
餵奶篇
- 孕期 – 奶粉選擇
- 育兒 – 人奶 vs 奶粉
- 育兒 – 哺乳埋身篇
- 育兒 – 哺乳泵奶篇
- 育兒 – 電動奶泵嘅選擇
- 育兒 – 奶袋篇
- 育兒 – 塞奶篇(D118)
- 育兒 – 返工泵奶篇
- 非官方非正式之塞奶原因
- 育兒 – 追奶之路
尿片篇
洗錢篇


text:
熱門文章
-
唔知係我生得咁健壯定點,居然兩次開刀剝智慧齒都係剝完好似冇剝過,朝早剝完夜晚已經同平常一樣暴飲暴食完全唔使就住,血流半日就停晒止痛藥一粒都未食過,二千五蚊全包一隻又咁好手勢抵到爛啦.點知原來最辛苦嗰嘢係拆線. 之前剝右邊,生得淺,所以四個字搞掂話咁快仲冇手尾.左邊隻生得深好近...
-
年初四晚八三三上 漢 屋企打邊爐 ,臨收檔提過下今個星期五晚一齊去睇《錦衣衛》,點知在場各位得我一個認真,另外兩個完全冇左件事無聲無息放飛機,結果今晚返到屋企又要自己搞掂. 前晚俾麥記所謂「買一送一」昆過一次 ,唔甘心再俾佢呃,今晚決定自己整.點知仲衰. 通常自己屋企整野食,...
-
從來唔明點解電話殼可以賣到咁鬼貴,其實見換咗Nexus 5想試試用皮套,但平極都要六七十,見Yahoo有人放膠套包埋保護貼同郵費先$28,自然是窮撚首選啦琴日過完數今日已經收到.成世仔第一次自己貼保護貼,貼到成劈嘢噉邊位起晒泡中間又有幾粒捽唔走,同個膠套一樣頂住先啦真係去到一日望...
2014年4月22日 星期二
終於可以電視上面再聽到《假如真的再有約會》,十分感動,但滾動完又覺得《我和殭屍有個約會》個大結局其實好on9
而家睇返先知,原來《我和殭屍有個約會2》頭兩集係一集個半鐘咁勁,雖然好落本飛到歐洲勁過第一輯日本,韓君婷扮殭屍真係好鬼似,特技終於由八十年代教育電視level升到九十年代教育電視(雖然套劇係2000年播),打戲有進步只係依舊亂咁cut jump扮到好勁實質得個亂字,但抄足日劇套路拍到好浮誇,仲搞到尹天照成個華英雄噉款,我明呢個係上集結局一切重來之平行宇宙,但會唔會為顯區別份cult味營造得刻意得滯呢?不過是但啦劇本仍然好勁,當年第一次睇見到尹天照第二集就死一幕真係嘩出聲,加上再次聽到《假如真的再有約會》實在好感動,同頭兩集惡魔城種氣氛襯到絕,史上冇幾多首港劇主題曲可以咁配主題咁煽情咁完美.唔知而家仲搵唔搵得到首歌高質版MP3?Youtube仲見到有個歐陸版又係好好聽.
頭兩集個頭已經開始得好勁,不過見到當中份日劇cult feel,睇返轉頭又覺得第一集個結局其實都幾戇鳩:因為成功制止世界末日,觀音如來就按況天佑所願改變歷史,等佢唔使俾將臣咬做殭屍.諗深一層,其實劉錫賢同陳煒都好仆街喎,入面都講到改變歷史的話就會令現有個世界消失,而家好喇如你所願打死陳啟泰世界冇事喇,你就改變歷史放棄而家個時空創造新一個代替佢,咪又即係全世界死晒?噉尹天照砌低陳啟泰有咩意思?(意思咪就係,大條道理可以原班底用同一條橋開拍新一輯囉,吹咩)
頭兩集個頭已經開始得好勁,不過見到當中份日劇cult feel,睇返轉頭又覺得第一集個結局其實都幾戇鳩:因為成功制止世界末日,觀音如來就按況天佑所願改變歷史,等佢唔使俾將臣咬做殭屍.諗深一層,其實劉錫賢同陳煒都好仆街喎,入面都講到改變歷史的話就會令現有個世界消失,而家好喇如你所願打死陳啟泰世界冇事喇,你就改變歷史放棄而家個時空創造新一個代替佢,咪又即係全世界死晒?噉尹天照砌低陳啟泰有咩意思?(意思咪就係,大條道理可以原班底用同一條橋開拍新一輯囉,吹咩)
訂閱: 張貼留言 (Atom)


text:
寬頻報價2022 1000M $78起?
寬頻報價2022 1000M $78起?
咁今日我哋就比較一下究竟2022年家居寬頻1000m,究竟最平可以做到幾多錢一個月呢?如果純粹以價錢嚟睇嘅話呢,相信會比較難搵到一間係平得過中國移動CMHK HK$78一個月㗎喇.再加上佢有時會做優惠呢,係可以去到HK$68,甚至乎HK$58一個月嘅.不過呢,如果你係熟悉香港嘅家居寬頻嘅話呢,就會知道純粹比較價錢呢,其實就唔係太實際嘅,咁原因呢主要有三個嘅.第一,就係同一間網絡服務供應商,唔同地方呢,唔同嘅樓宇種類,可以有唔同價錢嘅.即係乜嘢意思呢?譬如私樓可以係有一個價錢,公屋可以係一個價錢,唐樓村屋可以係一個價錢.所以呢你陣時會見到網絡商推銷嘅時候呢,會係話某一啲特選地址,就會有某一個價錢嘅.就並唔係所有地址都係劃一價錢嘅.同時呢亦都解釋到點解有啲人喺街度見到1000M寬頻只係需要幾十蚊一個月,但係當到我問嘅時候呢就要成HK$200一個月喎.第二個原因呢,因為網絡商經常會推出一啲週期性嘅優惠嘅.喺有優惠嘅情況底下呢,網絡商A係可以平過網絡商B嘅.咁但係冇優惠嘅時候呢,網絡商B呢又係會平過網絡商A喎.所以有陣時呢係好難做直接比較嘅.第三個原因呢,就係好難衡量網絡商䁬品嘅價值嘅.有陣時網絡商可能會送家居電話服務又或者係路由器嘅.咁對於某啲需要呢一類服務或者係贈品嘅人嚟講呢,咁當然就係覺得好著數或者係好好用啦.咁但係對於可能本身已經有路由器嘅人嚟講,又或者佢屋企根本就唔需要家居電話服務,咁對於佢哋嚟講呢,可能呢啲贈品就冇乜太大嘅價值.
咁呢個時候呢可能就會有人問,點樣比較寬頻價錢先係最好呢?咁最好嘅方法呢,可能就係當你需要安裝寬頻嘅時候,按你嘅地址查詢多間網絡服務商嘅計劃同埋價錢,然後再去選擇適合自己嘅.
如果大家有任何寬頻上嘅查詢,可以致電2121 1544,或者whatsapp 9749 8987.同時,亦都可以訂閱我嘅頻道,我哋下集再同大家分享其他資訊,拜拜!


text:
/圖,文:陳皮
德國嘅聖誕市集同香港嘅年宵花市都有少少類似,都係喺大時大節嗰時俾大家行下玩下,但相對德國呢面嘅開檔時期就長好多.通常嚟講城市嘅市集檔期就會由將臨期第一個主日(Erster Advent)前嘅星期五,又或者會係再早一個星期五開,到十二月廿二號或者廿三號先完;小鎮就短啲,大部分都只係開一到兩個禮拜嘅時間,但都係會長過香港嘅年宵嘅.
飲飲食食嘅攤檔就自然走唔甩啦.賣嘢飲嘅檔就大多數都賣暖嘅嘢飲:朱古力,果汁同Glühwein(紅酒做底,再加其他香料,例如橙皮,檸檬皮等等去煮).Glühwein可以話係德國聖誕市集最有特色嘅一樣嘢,你唔會揾到有一個市集係無賣Glühwein.煮完嘅紅酒相對有啲酒精揮發咗,飲多幾杯都唔會醉.我個人非常鐘意飲,但對有啲人嚟講就唔係太好飲.
至於賣嘢食嘅就五花八門囉.咸嘅,甜嘅,煎嘅,炒嘅,蒸嘅,乜都有得你食.喺到揾食,相同價錢下飽過你去平時餐廳食嘢.
Reibekuchen(大約係薯仔加洋葱煎餅,通常會配蘋果醬)係我第一樣食到嘅嘢.四歐有三件.食完已經勁飽勁驚第二日會熱氣,嗰晚即刻同朋友去咗飲杯鬼佬涼茶下下火.
除咗嘢飲嘢食之外,重有好多嘅係賣手工產品嘅檔口.見到好多都真係好靚,而且手工有返咁上下,但真係好貴,最後都無點買到嘢.
嗰時波恩嗰市集第一日開啲德國朋友已經興奮到叫哂人一齊去.喺香港嗰時我真係未試過問朋友:「喂,你今晚一唔一齊去行花市?」嗰晚到到都好多人,重有戶外音樂表演,喺聖誕市集上果真充滿了快活的空氣.
之後重有去過附近一兩個城市嘅聖誕市集,不過佢地都同波恩嗰個差不遠.反而有次同朋友去波恩附近一個小市鎮,嗰度嘅市集反而比到驚喜我.
錫格堡(Siegburg)位於波恩西北面.人口只係得四萬多少少,大約等於港大科大全體師生加埋,基本上全港十八區每一區都多人過呢到兩三倍.點解呢嗰鎮仔嘅聖誕市集會俾到驚喜我?就係因為呢個市集重嘗試緊去保留中世紀時候嘅模樣--完全唔用電,就連每一個檔口入面嘅照明都係油燈,同其他我去過嘅聖誕市集感覺完全唔同.
雖然呢到係鎮仔,但一樣人山人海.想去買嘢嗰時都一樣要排好耐隊.
去得聖誕市集,緊係要嚟返杯Glühwein先啦!嗰日咁啱有啲涼,而且錫格堡又係山上,飲完全身都好暖.難怪Glühwein會係唔同地方嘅聖誕市集都咁受歡迎.
--(請按第二頁繼續)--


text:
TEXT:波仔@HKFPL
今次呢篇其實都係想滿足下除咗寫FPL之外,可以寫多少少關於我愛隊阿仙奴嘅戰術分析同FPL嘅選擇,希望阿迷或者非阿迷睇完呢個post,都會幫到你哋手去揀阿仙奴嘅球員.
炒咗阿迪達佢?
首先第一點,我自己仲係好信任阿迪達嘅,所以如果大家係想見我大肆批評或者叫阿迪達落台嘅阿迷,就可能會失望啦.睇咗廿幾年阿仙奴,見證佢哋由盛轉衰,近十年由後雲加時代,到艾馬利再到阿迪達,其實隊波嘅防守能力同做波能力都係有進步嘅.睇返今季尤其係下半季嘅曼聯,其實有啲3年前阿仙奴嘅影子.防守場場都有犯錯,後防球員成為箭靶,龍門屢救險球.進攻方面主要都係靠1至2位有質素嘅主力擔起隊波,今季嘅般奴,C朗就尤如之前嘅奧燒,山齊士,冇乜走位,戰術可言,俾無限嘅自由度佢哋搞,有態嘅就carry, 冇態嘅就進攻全方位啞火.所以見到阿仙奴防守叫做比較organise,特別防守死球有一手,而進攻方面更加有返少少行雲流水嘅感覺,其實都有啲恩惠,啲進攻走位同迫搶明顯有調教過.
艾蘭尼 vs 盧干加
講講阿仙奴去到季尾都應該會用一個4-2-3-1嘅陣式,由沙卡同艾蘭尼為雙中場雙pivot嘅陣容,有好有唔好.對住車路士同曼聯都贏波而回,艾蘭尼俾阿迷讚到天上有哋下無.艾蘭尼嘅作用,尤其喺對住high press嘅車路士特別顯著,佢嘅優點係ball control 好,short pass唔錯,閱讀球賽能力同大局觀都比盧干加好.所以要佢喺車路士嘅high pres下,用半秒時間去搵到隊友,揀個啱嘅option,再execute個傳波,對佢黎講冇乜難度,做好基本野自然會製造到空位俾阿仙奴去攻,而playmaker嘅角色亦都唔需要靠佢.對曼嗰場就踢得仲舒服,喺中間20分鐘曼聯迫搶踢得辛苦少少,大致上上半場同下半場未段都係控制以內,曼聯啲遮線同防守企位幾鬆散,好易就搵到half-space嘅奧迪哥特同尼基迪亞.不過對住low block嘅球隊可能唔同講法,冇足夠嘅創造力嘅佢可能只能不停駁腳橫傳搵空位.
而盧干加打中場中個侵略性會大少少,如果開綠燈俾佢攻,佢做到持球突破再分波,但係大局觀較弱,一俾人press會慌,因為唔夠時間抬頭搵隊友,變相會出現醫院波,wrong decision,交落死位,甚至死去嘅情況.
後場嘅危機同契機
無咗泰亞尼同冨安建洋兩個正選左右閘,要靠泰華利斯同蘇亞利斯,對於善用兩邊空位嘅阿迪達會有一定嘅影響,而兩位本身防守嘅能力都相當有限,所以做成兩閘攻不銳,守不穩嘅情況.隨住冨安出返黎,相信右路嘅防守能力會有所改進,但係有泰華利斯就會有變數,加上左中堅嘅加比爾有時防守唔集中,都係一個失波嘅危機.
彈完都要讚下,當贏緊波阿迪達會換入賀定打3中堅陣死守.呢個low block嘅3中堅陣,係其中一個我覺得非常成功嘅一大陣式.就算得返20至30%嘅持球率,防守嘅緊密度同discipline就算強隊都好難撕破,兩邊出波3中堅唔會輸蝕,而中間又密到冇空位搓入去,仲要偶爾靠快翼做到反擊.以前贏緊1球最尾10分鐘㩒爆平安鐘嘅情景同經歷希望已成過去.
中前場嘅配合
拿卡嘅失寵,反而睇到阿迪達對戰術嘅調整.唔使講都知拿卡嘅弱點係做完支點,佢冇足夠嘅速度衝入禁區去完成攻勢.雖然拿卡嘅入球數字絕不亮麗,但都係有佢喺戰術上一定嘅作用,drop back做支點support,引對方中堅跟出黎對位,再將個攻勢放俾兩翼做focal attacking points,所以搭住拿卡嘅會係侵略性較強嘅馬天尼利同薩卡,而入波嘅多數係呢兩點同趕得切後上嘅攻中奧迪哥特.呢兩周用返尼基迪亞,佢link up play同post up play相對較弱,所以阿迪達用返史密夫路爾打左翼,要嘅係佢嘅視野同造波能力,中間幫到奧迪哥特手,分擔playmaker嘅工作.而尼基迪亞都專注做好前線嘅領軍人物,做好走位同入楔嘅時機,隊友自然會搵到佢.
賽程前瞻
阿仙奴得返5場聯賽,GW35作客韋斯咸,DGW36對列斯聯同熱刺,GW37對紐卡素,GW38對愛華頓.唔好計「讓四」大賽同崩盤先,睇戰術同Match up,韋斯咸,列斯聯同愛華頓算係favourable match up.韋斯咸多遜領紅,無晒中堅用,再夾喺兩場歐霸中間,嗰場阿仙奴要贏.列斯聯唔會死守, 都應該啱阿仙奴踢.愛華頓可能已經降班,或者又搶分,未必想守攞1分.唯一係擅長穩守突擊嘅熱刺有機恰到阿仙奴雙閘,而紐卡素係比較守得少少.所以我相信只要唔輸熱刺,阿仙奴頭四都仲有一個唔細嘅機會嘅.
FPL角度
如果薩卡嘅傷無大礙,佢一定係首選.尤其拿卡不在陣,12碼會由佢處理.其次係5.4m嘅尼基迪亞,有中前場嘅support,佢每場點都會有2至3個機會架啦,而佢踢英格蘭青年軍同阿仙奴青年軍嘅入球率都絕對唔惹少,季尾完約又要踢好波表現自己,build up信心季尾有機會爆發.後防方面我嘅推介可能會令大家跌眼鏡.如果真係要入阿仙奴後衛,首推4.3m嘅炸彈泰華利斯.唔係貪佢平,既然失波就齊齊無clean sheet,點解唔揀個進攻力最好嘅泰華利斯呢?之前試過沙卡打左閘,結果左邊又死,中路又死,所以冇咗泰亞尼,泰華利斯會係必然左閘.大家有所不知,佢press con都有講過,佢最強嘅進攻武器係佢隻私家右cue,cut in再用右腳射死角,我就覺得佢會喺季尾5場入多一至兩球波.


text:
(戀黎戀去)第一擊: 細數情場Player既招數
成世人流流長,總會遇到幾個_街,深信睇到依篇文既你地都一定有一半人以上經歷過依樣野,沉錯船比人玩弄感情真係好慘呀,今日等我同大家一齊圍下爐啦,一齊數下依班player到底有咩招數!
忽冷忽熱
來去如風既佢地,一開始對你總會有無盡既熱情,秒覆message噓寒問暖依d已經不在話下,令到你有錯覺覺得對方好似真係對自己有興趣,再不自覺慢慢沉船,但多數依種熱情都係有時限既,就係你沉船個一秒,佢就唔理你啦,因為依個game已經唔再好玩
好忙呀
係囉,岩岩識你個陣又唔忙嫁喎,唔知點解d工作量係會隨住我識你既時間而增長咁神奇嫁,不過忙都唔緊要,有冇心依下其實好易feel到,所以如果大家見對方忙完都冇主動同你再傾計去關心你,你要知咩事啦
出街不經意既身體接觸
佢真係好體貼嫁,又餵我食野,凍又比件外套我著,仲有呀,佢擔心我夜媽媽一個人危險仲送我番屋企添呀,咁佢一定係對我有意思啦!sorry呀bb依d只係佢地一貫既做法,只可以講佢地太識玩太清楚做d咩會令對方沉船啦
你只係the one但絕對唔係the only one
正當你地flirt到咁上下,以為自己今次實同對方出pool既時候,有冇諗過其實對方個chat list入面唔係剩係得你呢?傻豬你只係佢其中一個選擇黎嫁咋,唔好ff太多啦,漁翁撒網願者上釣嫁咋,得閒無聊咪同你傾兩句囉,秒回你都唔代表對方真係好上心,只係可能個刻佢好悶想搵人解悶咋!
祝福睇到依篇文既大家,都可以搵到一個好鍾意你,好錫你既另一伴,遠離依班情場Player
- 同學仔只要係早上申請,最快可以係下午就拎到錢
- 同學仔文件交齊,98%機會申請獲批
- 提早還款唔會收同學仔任何手續費或罰息
- 整個申請到還款過程 uFinance 不會收取同學任何手續費
唔少同學都會有財務需要,例如交學費,交卡數,Hall Fee, Exchange等,uFinance 為學生提供現時市場上最簡易申請低息學生貸款滿足你嘅財務需要,讓你可以擁有一個無壓力而又充實嘅校園生活.


text:
最近伍詠薇(伍姑娘)迎來咗自己51歲生日,伍姑娘喺社交網上傳相,佢表示尋晚喺屋企靜靜噉食咗一餐打邊爐,新冠疫情之下大办生日,今朝佢再喺社交平臺上載同朋友食生日飯嘅合照,多謝一班請佢食飯同送佢生日禮物嘅老友.
伍詠薇系參選亞洲小姐出道嘅,外形靚麗身材姣好嘅佢出道初期就得到唔錯嘅資源,事業發展比同屆亞姐順利好多,但系佢感情經歷就有啲令人惋惜喇.
1990年伍詠薇同大31歲富豪老公翁江培結婚,原先以為會過住美滿生活,但就喺結婚之后嘅第13日,老公陪埋佢去深圳演出,喺臺上唱到一半突然間發現個老公唔見咗,以為系到戶外透氣,冇諗到唱完之后,工作人員通知佢老公因為透唔過氣畀緊急送醫.
去醫院之后,伍詠薇見到個老公緊畀急救,就系兩公婆嘅最后一面,最后翁江培仍聲明唔醫,當時嘅佢先21歲,一時間唔知點,老公過身冇幾耐,外界盛傳佢將繼承老公留低嘅6.8億蚊臺幣遺產,開始有人攻擊佢命中克夫,甚至仲酸:「有呢啲遺產就唔使出嚟拍戲喇.”
但據知情人士透露,其實伍詠薇并冇得到6.8億蚊身家,反而系老公過身之后先知老公成身債,加埋老公過去有4段婚姻,又一大難題,最后系等7,8年后才分到少少身家.
都系因為今次嘅感情挫折,佢后尾自甘墮落做人小三,好彩冇幾耐就醒悟,親自同正宮道歉,仲同正宮成咗好姊妹.
之后伍詠薇識咗現任老公練海棠,兩人相識僅有8個月就結婚,到而家已經快20年,伍詠薇承認自己由僆妹時代已經系一匹難馴服嘅野馬,從未諗過能夠同一個男人相處咁多年,佢都好多謝老公對佢包容.
二人人前恩愛,但練海棠周曾兩次疑似出軌,伍姑娘更代為向公眾道歉.人人都以為伍姑娘縱容老公,對出軌新聞容忍,伍姑娘重申:“我冇瞠只眼閉只眼,如果我真系有噉嘅話,你哋就會睇得出我唔舒服,我點解要瞠只眼閉只眼?有人會死頂,但我唔會.”
伍姑娘坦誠自己開門見山同老公傾,冇全盤鬧定老公,而系檢討自己嘅錯誤:其實自己都有責任,嗰個階段我成日出嚟拍戲,好多嘢.就變得無時間陪佢,老公系自己揀,與其一直揪住佢嘅錯唔放,不如檢討下自己系唔系都有問題.
我呢個人好傻,但系我都好真系,好包容,所以我覺得發生噉嘅事,咁我自己都有問題.唔系話唔相信佢,我信呢件事系屬實,但系呢件事發生咗,我都要去包容佢,再同佢相處,坦誠溝通之后,再睇下我地可唔可以再繼續行落去.”


text:
2016年2月15日星期一
健脾番茄小米粥
如果頭腦清晰兼無老人癡呆的話,咁你都應該會知道我家有個習慣,就係人日唔知點解會煲粥煎糕食!?雖然唔多明白點解會咁做,但我依舊年年照做,因為想將媽咪所做嘅嘢一路 keep 落去.
呢個粥係之前睇電視嚴浩導演其中一條方,係一個健脾開胃養生粥,當時我只係抄低咗材料,無記低點整,所以我都係純粹用自己個方法去煲咋!導演條方原本係有落到瘦肉,但我就無喇,只係用香菇粉提味,我仲加埋原片燕麥一齊煲㖭.
2016年2月14日星期日
泡菜蘿蔔海帶湯
早幾日煮咗個韓式泡菜湯,因為新正頭買餸唔方便,所以最好就係用啲屋企本身已有儲備嘅食材,加上依家買菜貴都阿媽都唔認得,買白蘿蔔就最啱,又平又合時,正所謂冬食蘿蔔夏食薑,中醫角度天冷食白蘿蔔對健康有益㖭!加幾隻韓國生蠔,夠哂美味喇!!
原本一心係買豆腐整嘅,不過初三嗰日街市好多檔口都未開,而且我教完琴都已經夜,有開檔嘅豆腐檔都已經買哂,咁就唯有改用初一煮南乳齋用剩嗰棵津菜代替啦!
2016年2月12日星期五
物盡其用
整雪芳蛋糕因為要用多額外一隻蛋白,但我又唔想開多隻蛋,所以我習慣係解凍冷宮嘅蛋白加落去,但因為無整得耐,完全無咗呢回事,所以唯有迫住開多隻蛋!
夾硬開多隻蛋,自然就多咗個蛋黃出嚟,所以就連埋班蘭汁撇出嚟嘅水整咗 pancake;用剩嘅椰漿同整烤雞沙律剩低落嚟嘅金不換就用嚟燜南瓜,一啲都唔浪費㗎!
烤雞三角豆沙律伴檸檬芥末醬
往年媽咪喺度時,大年初一就一定食齋,年初二就會食番肉,印象中好似會有雞,海參,間中會有 zaak6 年嘅煎釀鯪魚.但係依家自己煮就好少會煮肉喇,前幾日初二貪得意又食肉開年,不過都係簡單一件雞扒啫!
呢個沙律其實係好耐之前睇 Gordon Ramsay 個節目度學番嚟,不過就自己改咗少少嘢,因為原本某啲食材唔易買得到呀!
老表的新年禮物
新春班蘭雪芳
其實我自己一向都唔太 buy 雪芳蛋糕,因為覺得太軟身,太濕潤,唔係我杯茶,我始終都係比較鍾意磅蛋糕同 muffin 個 texture,但唔知點解次次整嚫班蘭雪芳蛋糕,啲人都係極之欣賞同讚賞!咁重好,一來易整,二來輕身好多,拎出街都唔使咁重.
所以今年就整嚟拎去老表家團拜.
2016年2月8日星期一
猴年新春
2016年2月7日星期日
老友的新年禮物
聽日就係農曆大年初一,我諗家家戶戶都會好忙,忙住攪呢樣攪嗰樣,又要忙煮餐團年飯.我自己今年就相對無咁多嘢迫埋一,兩日內做,因為今年多時間量地同拍烏蠅,所以可以將啲嘢分開好幾日去預備,而且又唔使團年,又唔使 "年廿八",噚晚收工返到屋企攪掂哂就浸定少少初一煮齋要準備嘅材料,今日全部洗乾淨哂,聽朝就變相無咁多嘢要做,應該趕得切午時前上供.除此之外,今日仲整定個蛋糕聽日帶過去老表家團拜.
今年收到兩位老友 Louisa 同 Ernest 媽咪送嘅新年禮物,全部都係 Louisa 間烘焙學校嘅出品.
2016年2月2日星期二
天文數字
見雪櫃仲有啲秋葵同 1/4 個洋蔥喺度,諗住買包四季豆返嚟炒埋一碟,點知貴到唔捨得買,差唔多貴一倍咁滯!其他蔬菜都要起碼二,三十蚊斤,問勻哂成個菜檔所有蔬菜嘅價錢咁滯,都真係幾得人驚,簡直係天文數字,無樣買得落手,好彩同個菜檔阿姐熟,如果唔係問完哂都唔買的話肯定俾佢 bing2 鑊甘兼粗口問候!!
訂閱: 文章 (Atom)


text:
相信大家都知榮昌今日升到爆咗,主要係因為佢隻RC48獲國家藥監局批准上市,成為中國第一隻國內自主研發嘅ADC.
其實一直都對榮昌有期望,主要有三點:
1)當單抗PD-1變得越嚟越crowded,市場開始會睇下一批治療方案,暫時最有機會就係雙抗,ADC同埋mRNA,所以subsector嚟睇,係一個唔錯嘅選擇.佢仲要係龍頭,第一個去到NDA,而貼得最近嘅百奧泰去到第三期終止左.雖然ASCO年會入面,新碼生物同埋科倫博泰都出咗ADC嘅數據,而ORR更為優勝,搞到我有少少擔心,但係尋日同醫生朋友食飯,問佢咁嘅數據驚唔驚,佢反問返我:「其實你知唔知一二期,係做啲乜嘢?」,佢覺得一二期主要都係試隻新藥嘅安全性,去到三期先見真章,by the time嗰兩隻有威脅嘅時候,可能都已經唔知過咗幾耐,呢個亦都解釋咗點解百奧泰係第一二期嘅數據都靚過榮昌,但係過唔到第三期.
2)有機會出海賣去其他國家,而榮昌嘅兩隻藥(RC18,RC48)都有足夠嘅競爭力:永昌喺美國已經開咗新office,請埋人準備做大嘅環球性第三期嘅RC18試驗,而RC48亦都周圍搵緊環球合作夥.
3)諗住去科創版上市,募集40億,成為A+H股,返去上市又係一個催化劑,因為估值方法唔同.
其實股價嘅走勢去到$112.5嗰啲位,每次都係等緊正面嘅催化劑,先有機會突破向上,我原本諗住6月4號至8號嘅ASCO年會入面,榮昌會出到令股價突破嘅數據,結果冇發生到.跟住又寄望RC48獲批上市,但係諗住七月份先有機會,所以本來諗住嚟緊一兩個星期等佢調整一下,有機會先加多一注,結果今日就已經獲批上市,就咁衝左上去,所以其實真係唔應該time the market…


text:
好多人覺得村屋上網貴,因為無幾多間網絡供應商揀.幾百蚊月費,再加幾百蚊安裝費都焗住要裝,真係幾肉赤.但其實今時今日,科技咁發達,又點會無辦法平玩呢,就係用4G網絡變家居網絡.
免費試玩方案
將4G網絡變家居網絡嘅好處係,唔使合約唔使安裝費,可以先試玩,玩過啱玩再慢慢upgrade──因為必要裝備就只係差唔多每個人都有嘅智能手機同網絡數據.用法好簡單,只要開啟電話嘅tethering功能,再將要上網嘅裝置接駁到tethering分享出嚟Wi-Fi,就有得試玩.iPhone用戶喺設定度打開個人熱點就得,Android都有呢個功能,不過就要睇手機型號嚟設定.
呢個簡單方法只係試玩版,好用都唔好長用,因為流動數據貴,但覺得好玩,就可以按下面方法慢慢upgrade.
月費低至100蚊唔駛
然後就係去鴨記買張4G儲值卡返嚟試.唔好以為4G卡一定貴,其實有啲98蚊已經有30日4G用量,鴨記買往往仲有得平.嚟到呢個階段,就係試下「公平用量」夠唔夠用,若果唔係日煲晚煲劇集,BT,一般上網睇吓嘢,數據用量唔會太大嘅.不過邊個plan平,幾時有平plan,就要隨時開格價精明眼喇.
插Sim卡Router 24天候WiFi
用電話分享WiFi,有個唔好處係電話要跟身,你出咗街屋企人就無得上網.解決方法有三個,最簡單就係:1)用舊電話長時間分享網絡(今時今日好多人都有幾部電話啦!);2)買部可以插sim卡嘅 router,再由Router將4G分享成WiFi.可插sim卡嘅 router一般都唔貴,淘寶好多百零蚊嘅,想用靚啲,TP-Link M7350都只係600蚊唔駛;3) 如你本身已經有router,而且個router支援 4G USB,就價錢就仲可以平啲,只要買一隻4G手指插入個USB router就搞掂.


text:
呢個市況,做咩部署好?(蔡嘉民)
關於恆指幾時見頂,上星期嗰篇就講左由於國企指數係牛三往往都會跑贏恆生指數一大節,起碼令到個恆指國指比率跌10個百分比先.雖然從統計學角度黎睇,樣本數量(Sample size)唔多,但樣本數唔多,最多唔值得我地all-in去做,至少可以做個參考.不過喺度容許我為恆指國指其他嘅微妙關係賣個小關子先,今次想講嘅係有咩部署可以做.因為有唔少朋友睇完上一篇都問除左可以揸多啲國指期貨之外,仲有咩動作可以用黎迎接大時代.
如果唔玩期貨嘅朋友,一來可以買入內銀,特別係工行同埋建行,呢2隻最受北水關注,一來因爲市場深度最夠,二來因為市盈率好抵買.由於國指基本上就係2內險,4內銀做大代表.相對內險,今年內銀更受北水青睞.
但如果想慳啲銀彈的話,當然期貨係最好選擇,因為資金運用率最高.所以直接揸張國限,用大約4萬保證金就好似買左67萬股票咁.如果覺得期指槓桿太大,唔想直接賭方向的話,可以考慮做配對交易(Pair trade).由於我地睇好國期多過恆指,可以直接揸2張國指,然後另一手沽1張恆指期貨.咁變相就會係搏緊佢地之間嘅相對關係多過直接買國指升.
咁點解要提高資金運用率呢,因為喺牛三呢嘅時段,望望引伸波幅(Implied Volatiltiy/IV)就可以知道會係勁chok嘅階段,一個唔覺意,好快耗盡彈藥.喺牛市大部分時間,引伸波幅都只會慢慢向下,皆因市場莊家計算引伸波幅嘅公式設計所致.但有某啲特別嘅時候,就算市升,IV都會升,例如15年4月,同埋上個月.呢啲時候,通常如果市跌,窩就會縮,就好似上星期我地見倒恆生波幅指數(VHSI)咁.
可惜,今日一開市低開幅度太大,令到呢個效果無預期出現.啟示有二,如果信佢的話,嗰市嗰波幅唔會再似去年咁靜;而如果覺得市場反應過度的,VHSI應該有啲偏高,我地就可以做一啲期權策略去應對,例如賣出勒束式組合(Short strangle).
下回續.


text:
各位打工仔,返工的確辛苦.大家每日收工都可能忍唔住
標籤: 心得分享
打工仔必睇/聽系列:日劇《我要準時下班》
成日話香港人工作時數全球最長,原來香港人嘅鄉下-日本都有類似情況,佢嘅嚴重程度去到,有導演將呢個社會現象拍成劇集.有留意開日劇嘅人應該都有睇過,就係上年度播出嘅《我要準時收工》.聽個劇名都覺得好吸引,究竟主角係咪真係可以,每一日都準時收工呢?
打工仔ff記:返四日放三日
香港人係唔係真係好鍾意返工,呢個問題真係唔知點答.成日批評啲人阻住自己返工,最好就唔好阻住自己搵食.但又會好盼望打8號風球,可以休息一日.咁即係鍾意定唔鍾意呢?(真係好難捉摸~)
職場小學問:學識say no!
睇到呢個標題,相信大家都好慨嘆,因為學識拒絕係一個終身課題.唔好話職場,就算平日想拒絕朋友嘅拜托,親戚嘅好意,從來都唔係一件易事.今日要講嘅唔係點樣向你朋友say no,而喺職場,當涉及一啲責任同工作內容嘅時候,我哋應該點樣保障自己之餘,同時可以維繫到與同事,上司嘅關係呢?
其實我真係唔洗你收工都要「扮工」咁辛苦!
雖然我地經常講企業點點點,好似係香港做嘢就注定公時長,好痛苦,但其實香港地新一代老細都開明,唔會太多死板要求,更加唔會要求班細嘅瘋狂OT.大家唔好忘記,正常老細都係人,都想去做下運動,留返啲時間俾自己同屋企人,都唔會想返工返到冇晒私人時間.
職場小學問:職場新鮮人的小禁忌
每年六月又到畢業季,大批畢業生踏入社會.今年經濟環境唔好,好多人又未搵到工,又冇得去grad trip,呢兩個月應該都係不停睇招聘廣告,或者面試貼士.好彩嘅同學就可能啱啱簽約,好好好興奮.咪住先,深呼吸,各位新鮮人,你哋準備好開始漫長嘅職場生涯未?
To 老細系列:幾時先到我升職?
同老細講想升職,就好似叫你女朋友唔好遲到一樣,一定諸多藉口.不過呢,就算升到職都唔一定係好嘢,有老細係升你職呀,但唔會加你人工,但就不斷加重你嘅工作量,話要更加稱合你嘅職位.係咪更加似女朋友應承你唔遲到,但要你由大西北去港島接佢出門口,一樣道理?
老細我想11點返工
由新年到而家三個幾月,好多人都 Home Office / Take Shift 咗好長時間.隨住限聚令慢慢鬆手,唔少公司都開始「試水溫」全面復工,當然啦,為咗分散繁忙時段的交通人流,好多寫字樓都試行彈性上班時間.不過問題嚟喇!公司安排自己彈性上班,但又冇講明係幾時至幾時,咁究竟我應該幾點彈入同彈出呢?
我係網上俾人炒咗!
一個武漢肺炎(又叫COVID-19或者新冠狀病毒),令到 Zoom 成為咗全球最受歡迎的通訊軟件之一:你開會又用 Zoom,佢見客又用 Zoom,學生上堂考試用 Zoom,連 Happy Hour 都可以用 Zoom 開 Wine Party.
我老細的無理要求
2020年因為疫情關係,不少打工仔都面臨減薪或者失業危機,本來仲有份工係身應該都要慶幸,但如果遇上一個無理嘅老細,你又會點睇呢?


text:
女仔無時無刻都想食甜品,Pancake無論係味道定賣相都絕對係打卡首選.不過尖沙咀,銅鑼灣嘅幾間過日本過江龍一係就大排長龍,一係就限量供應,女朋友有得睇冇得食即時變嬲嬲豬呀!
想遠離人群又食到高質動L Pancake?小編誠意推介以下呢間Coffee Shop,唔單止環境闊落坐得舒服,而且性價比極高,係真.隱世好東西!
Whitewood Coffee
Whitewood Coffee座落沙田石門,係城門河隔離嘅一個安靜嘅住宅區,夾住一堆工廈,唔係住附近嘅都冇乜機會會入去.不過近年呢度落成咗個新商場,主要以餐廳為主,開咗好多走文青慢活風嘅餐廳.Whitewood Coffee開業一年左右,有不少喺附近返工嘅人同居民都係回頭客,評價相當不錯呀!
雖然位置喺二樓角落唔起眼,不過距離緊鐵站5分鐘步行距離,環境闊落,裝修以木材同白色雲石為主,落地大玻璃讓自然光穿透,係度Hea一個下午感覺真係幾Chill!週未嘅時候,Cafe嘅入座率有9成,都唔需要花好多時間輪候入座.係收銀處落單付款後就可以慢慢坐低等食了~
主角要登場了,呢款原味Souffle Pancake係呢度重點推介!!單單係佢嘅厚度就已經有滿分嘅吸引.質地超級綿密鬆軟,但絕對唔係只有充滿空氣嘅空虛感,內裡嘅濕潤度適中,就算唔落楓糖漿都唔會好似食蛋糕咁乾哽.
原味厚鬆餅($62),附上牛油同楓糖漿.必需強調一點,Cafe所提供嘅呢個組合所有配料嘅份量都係啱啱好,係所有比例都計得完美!!先嘗一口Pancake原本嘅味道,再塗上牛油同淋上一小杯楓糖漿,牛油嘅鹹香撞上糖漿嘅清甜,咬一口蛋香Pancake,一碟3塊剛剛好,唔會食到厭膩.請相信小編,佢嘅質素絕對媲美要排隊排一,兩個鐘嘅名店.
個Pancake底做得好,配上任個口味都一定好食!除咗原味之外,仲有香蕉榛子厚鬆餅($ 66)同草莓厚鬆餅($ 66),配埋生果感覺更加Fresh~
Cafe入面仲有各種拉花咖啡同茶品,配甜食歎返一個悠閒下午真係冇得輸!拉花圖案多變化,而且非常Kawaii,唔怪得咁多人打卡啦!
除咗招牌Souffle Pancake外,呢度仲有供應鹹食Pasta同All DayBreakfast等,卡邦尼同香蒜白酒蜆肉意粉份量多質素高,Lunch一樣抵食;而All Day Breakfast嘅竹炭麵包都係自家製造,值得一試呀!
竹炭麵包仲可以整成黑炭榛子蜜糖厚多士,上面加雪糕做到冰火脆軟交融嘅感覺,甜而不膩!
Souffle Pancake嘅供應時間係朝早11:30前同下午2:00後,因為全部都係即叫即做,可能需要等候30分鐘.不放過假去沙田踩單車,途中歇一歇慢活一下,呢間Cafe都係一個性價比非常高嘅好地方!
Whitewood Coffee
地址:沙田石門安群街3號京瑞廣場一期2樓207號舖 (石門A出口)


text:
間唔中都會去元朗行下街,趁假期又入左去一次.... 今次竟然會有少少 Pekkle 既收穫...
相信大家對呢個 pattern 既睡衣一 d 都唔陌生啦?無錯,就係岩岩過去左既冬季睡衣款.其實呢個 pattern 係幾年前都出過,不過當時只有白底,唔同顏色衫既 Pekkle 款,直至舊年,見到好幾位 Pekkle fans 都買左呢套睡衣,不過今次就唔係 Pekkle 件衫唔同色,而係件睡衣本身個底色唔同,多左粉紅色同埋換左 d 花花衫鈕.而今次我見到既就係夏季睡衣,短袖長褲,衫鈕亦都係花花黎既,一共有粉紅同粉藍兩種色,都幾靚嫁!
學 Pekklebaby 話齋,驚唔可以摺番靚靚咁放番入袋,所以冇拆袋黎影比大家睇,希望大家都睇得清楚啦!
zoom 近 d 花花鈕比大家睇下...
因為我本身唔係太鍾意粉紅色,所以最初只係想買兩套藍色,一套儲一套著,點知搵哂佢所有貨,藍色既 Pekkle 睡衣 "印刷" 上好似出左 d 問題咁,d 公仔既顏色唔係褪左,就係印歪左,揀左好耐,先勉強可以揀到呢套印得比較好既.反之,粉紅色睡衣印出黎既效果就好好多,顏色鮮明,亦冇印歪.所以結果我係買左一套藍色,一套粉紅色....
藍色同粉紅色兩套比較,係唔係粉紅色果套印得靚好多呢?藍色果套 d 公仔唔係甩哂色,就係印到出哂界,粉紅色果套就 "完整" 好多囉!唔知係咩原因呢?
同場仲見到好多 Pekkle fans 已經買左既長袖長褲睡衣,之前因為覺得佢過份紅既 Pekkle 咀同腳,整到 Pekkle 個樣怪怪地咁,所以一路都冇刻意去搵黎買.既然今次買開睡衣時又再見到佢,可能同佢都有 d "緣份" 卦?所以順便買埋落黎...
依家成日係百貨公司見到 Sanrio 出左好多唔同款式既正版公仔睡衣,係幾年前 Pekkle 都仲出過兩,三款既,不過近年已經絕跡,唔知幾時先會輪得番 Pekkle 出正版睡衣呢


text:
Jana Defi布包唔住咪
有人話紙包唔住火,我就話布包唔晒對波!冇講笑o架,以脫星Jana Defi嘅身材,就算加加大碼嘅胸圍都難以完全遮蓋.不過,阿妹冇因此而尷尬,反而相當自豪添!來自捷克嘅Jana Defi話由發育時期開始已經孭住呢個晒士,乜都習慣晒!當事人甚至認為,要大就要大到盡,唔大唔細反而仲尷尬:「自大嘅人應該自大到盡,否則又要大,又要驚畀人睇蝕,出嚟仲樣衰,同埋既然男人鍾意睇波,脫星首要條件正係擁有超大而堅挺嘅咪咪,咁至可以打橫行!」
真胸上陣
Jana Defi不止大咪,講嘢仲非常大口氣,脫星界有你零舍精彩!至於何謂大波級,Jana Defi只係簡單一句解釋:「我就係標準囉!」都啱嘅,你有嘅係天然G奶,假嘅一街都係,真嘅就兩隻手數得晒,抵你寸嘴啦!
好可惜,Jana Defi雖然係脫星,但入行三年來從未拍過床戲,有傳係當事人認為片酬太低而拒拍,而阿妹就表示係未遇到合適劇本以及時機未到!拍四仔要講劇本,仲要夾時辰?真係聽到我「O」晒嘴,不過你咪理,只要Jana Defi雙峰一出,影迷馬上乖乖畀錢,Jana Defi露兩球嘅寫真幾乎每星期都有新作推出,咁都夠佢開飯,可以想像有幾好銷量啦!
Jana Defi's Profile
出生日期:1984年1月10日
三圍:38G-25-39
身高:5呎8吋


text:
全身脫毛
2022年全身脫毛邊間好, 價錢平與貴之分
近年來愈嚟愈多人選擇同推薦激光全身脫毛,為求以後都唔再需要處理多餘毛髮.因為激光療程一般都分成多個部位,相信有唔少女仔都會覺得一了百了比較好,所以以「反正遲早都要脫,不如早啲一次過脫哂佢」嘅心態,最後選擇全身脫毛,而小編都唔例外!
今次都想分享一下我係尋覓全身脫毛邊間好時嘅經歷~其實不知不覺香港市面上多咗好多公司,唔再係以前咁來來去去都係個兩三間比較專業的大公司.同時755全身脫毛療程都愈嚟愈多,而且全身脫毛價錢上都差天共地,平嘅可以平到九千幾至一萬蚊,貴則可以10幾萬到二十萬.
到底點解啲全身脫毛價錢可以差咁遠?全身脫毛邊間好?就等小編分享一下近期嘅體驗畀大家參考一下啦.左揀右揀,試左好多間,最後都係決定去口碑極好嘅HAiRLESS(H公司) ,亦係全香港唯一港九新界亦有旗艦店的大型中心.
全身脫毛技術及治療師操作手勢
論激光全身脫毛邊間好就一定考慮清楚公司使用嘅機器係邊一種,因為係關乎療程會唔會痛,技術及手勢亦都影響效果同埋安全性,會唔會出現皮膚問題﹑安全性等等嘅大問題.依家市面上最適合亞洲人嘅科技為755,因為佢最被亞洲人毛髮嘅黑色素吸引,所以可以做到唔傷害皮膚,只針對毛囊及毛髮.
坊間有某幾間公司都係使用755科技嘅,但都需要睇埋安全認證,例如有冇外國權威認可.
小編今次就選擇咗有美國FDA認可而且係使用全球第一755科技嘅(H公司).除此之外,佢哋嘅儀器都配備咗智能冷凍系統同冷凍劑,冷凍劑會係每一下激光脈衝噴出,中和激光嘅刺痛感,所以唔再需要好似傳統療程咁忍痛再敷冰.對於HAiRLESS全身脫毛體驗嚟講,呢部機真係恩物,即使係一啲比較敏感嘅位置都一樣唔痛!同時都將成個過程變得簡單同快捷,即使係全身脫毛,療程時間都可以係短短一小時內完成,計埋成個療程都係六小時就做到永久效果,真係有些少後悔當初點解唔早少少做! 另外,(H公司)相對進行永久全身脫毛療程比較細心及專業,亦都好多真實嘅顧客推薦口碑很好. 而家喺香港比較着重誠信及服務嘅大公司.
效果圖
首先比大家睇下我整個underarm療程嘅效果對比相先~
第一次未做(H記) 療程前
你見我其實本來d毛毛都多,而且好多黑色一點點.因為之前打過去(H公司)問,佢地建議話做療程之前最好前1-2日自行先剃左毛毛先,因為到左做全身激光脫毛療程之時就會易d吸光,到到做嘅時候就會效果理想D!
第三次未做(H公司) 療程前
做左2次激光全身脫毛療程之後,雖然都仲會生毛毛,但就明顯少左好多喇!尤其係中間underarm 嘅毛毛,黑點明顯小左好多嫁,而且生番嘅毛毛都好幼,同生慢左好多
第六次未做(H公司) 療程前
話咁快就去到第6次做(H公司)激光療程喇!真係好興奮呀,因為感覺我真正可以同D毛毛say bye bye喇!我最後一次去(H公司)做之前都再影左張相,而呢到你就好容易比較得出全身脫毛個分別係邊喇!已經去左9成黑點,毛毛都冇咩再生出黎!勁開心呀!
開心野真係一定要share!!! 方便d大定做比較,我再整合曬d相比大家睇!
(H公司)腋下激光療程對比圖
(H公司)小腿激光療程對比圖
同大家一齊見證住我嘅歷程,咁再分享埋我揀公司嘅小小心得啦!
教你辨別全身脫毛療程價錢
其實睇全身脫毛邊間好嘅重點就係全身脫毛價錢!2022年香港市面上有好多美容院嘗試用極低價錢拉客,但一定要仔細睇清楚,因為有啲價錢根本一啲都唔合理!做一個身體部位嘅激光療程可能要到幾千蚊,但有啲公司竟然可以做到激光全身脫毛價錢一萬蚊都唔洗?能夠做到呢個價錢原因有好多,例如佢哋會使用最舊式嘅儀器,代表過程要受盡苦難同敷冰!
另外,員工都會因為唔夠資源而欠缺專業培訓.全身激光脫毛療程其實都係醫美療程嘅一種,好需要專業知識同訓練先可以安全執行療程,絕對冇自學無師呢回事.如果冇專業嘅判斷,好容易釀成美容意外,例如係皮膚感染又或者灼傷,而呢啲意外後果可以係永久,所以千萬唔好一時貪小失大啊!
講到全身脫毛價錢,仲記得留意療程到底包咗幾多次服務.有好多時公司嘅機器都比較落後,可能需要十次甚至更多先做到永久效果,又或者根本做唔到永久效果,所以儀器真係非常重要.其實呢個都係小編選擇 (H公司)嘅關鍵原因之一,因為(H公司)嘅療程係大約4-6次可以做到永久效果,而且若果之後仲有毛毛再生都可以免費使用佢哋嘅永久保養服務,成個療程細節都令我感到好放心!不過上到去做療程之後就發現真係一啲都冇揀錯~全身脫毛價錢(H公司) .
全身脫毛安全第一,公司監管專業質素是否嚴謹
比較全身脫毛邊間好,其實非常講求手勢同安全性,所以技師係呢一方面就好重要!(H公司)嘅技師原來全部都經考核同實習,仲要係國際認可嘅資格.唔單至係呢啲書面上嘅功夫,其實係療程中都感受到技師好有經驗好快手,而且仲要又細心又有耐性.作為第一次做療程嘅問題寶寶,療程前同過程中都不斷問咗好多問題,而技師都好專業咁解答哂我所有疑慮~為咗我唔好咁痛,仲會每個部位打之前都會試打一次,睇下我承唔承受到再繼續,所以對於全身脫毛推薦嚟講,呢個經歷我真係畀滿分!
另外,(H公司) 都有好多人話全香港最嚴謹嘅中心,佢哋公司內部設立嚴格嘅監管系統,監管日常療程專業及服務以及售後服務,呢個真係值得稱讚,堅持多年都不停做好專業監管服務水準,真是香港人的福利,為大家755全身脫毛專業安全方面把關.
論到全身脫毛邊間好就一定會考慮到痛唔痛,因為始終全身都有好多敏感部位,如果會很痛的話,成個過程就會好唔舒服!我選擇(H公司)嘅其中一大原因就係佢哋嘅療程係無痛激光療程,只有輕微橡筋彈的感覺,因為做激光一定係有感覺的,而試過之後真係可以同大家保證係唔痛!治療師都有解釋話係因為儀器有冷凍劑,可以中和激光穿透皮膚時嘅感覺.成個過程甚至可以話係舒服,即使係第一次療程有好多毛毛,打落敏感部位嘅時候都係稱不上痛,最多只係吉一下嘅感覺,打多一兩下就習慣~其實真係完全顛覆我嘅既定印象!
之前聽朋友分享佢嘅經歷,佢哋都話傳統全身脫毛療程比較痛,需要每打幾下就痛到要叫停.試過(H公司)嘅機之後就發現依家嘅科技真係愈嚟愈勁~我都即刻分享翻畀啲朋友聽叫佢哋試吓去(H公司)做,佢哋嘅反應都非常滿意,仲話呢到脫一次嘅效果仲勁過之前脫幾次,果真冇搵錯HAiRLESS全身脫毛!(H公司)仲獲得亞太區Candela頒獲Cryogen冷凍噴霧使用量全港No.1 第一 TOP One 嘅品牌,即刻比曬信心我.
所有優點集於一身嘅全身脫毛公司!
總結嚟講,今次全身激光脫毛體驗真係非常稱心滿意!依家做咗6次療程已經做到永久效果,而且(H公司)嘅技師都會關心吓毛髮生長狀況.依家脫哂毛真係一天都光哂,但都同時好開心之前每次去(H公司)全身脫毛都有種賓至如歸嘅感覺.再加上,之前趁係2022年全身脫毛優惠期間購買咗(H公司)嘅療程,折折埋埋都慳咗好多個零,療程時間又快捷方便~都知道大家一定好心急想知道佢哋全身脫毛價錢如何,或者有冇學生優惠,我都係佢哋官網到節錄咗啲價格方便大家睇.如果仲諗緊全身脫毛邊間好,真係不妨試吓(H公司),唔痛之餘服務又好,真係無懈可撃!
有關激光全身脫毛 – 常見問題:
想做755全身脫毛推薦應該逐part去做定係join package?
我之前未買(H公司)全身脫毛plan 之前都諗左好耐,好唔好逐part買,因為價錢唔係最平,又唔知效果好唔好.好在(H公司)有得比我免費體驗試下先,然後試完一次之後,真係比佢地治療師嘅服務,儀器所吸引住!計過數,做全身脫毛價錢$77000,但如果之後逐part 逐part 去做,個價錢仲金.如果你係毛孩,又負膽到,建議就join package 抵d!
點解揀(H公司)做全身脫毛?
其實我去(H公司)之前都做左好多research 嘗試了解全身脫毛邊間好,大大小小嘅品牌我都考慮過,但最後真係比(H公司)吸引左.首先佢地旗艦店位置係商業區,環境又光猛乾淨.消毒程序做到足,我見治療師每次做完我嘅療程都會立即拋棄剃毛工具,而且長時間有清潔姐姐係到清潔.仲有就係(H公司)真係用緊真正最新美國機GentleLase Pro-U 755,而佢係最岩亞洲人皮膚,所以我都幾開心真係做左6次就冇曬毛咁~做到(H公司)嘅承諾.最後就係(H公司) 全身脫毛價錢好公開透明,上網一眼寫清楚,勁好!


text:
馬球
馬球(英文:Polo,波斯文:چوگان )係一項騎住馬去進行嘅團體球類運動,起源自波斯,東漢時傳入中國,嗰陣叫擊鞠,到近代先至傳到英國同美國.2017年畀聯合國教科文組織列入人類非物質文化遺產代表作名錄.
佢受到國王同有錢人愛戴,喺宮廷中進行,畀人叫做「國王嘅運動」. 雖然喺呢一段時間,打波嘅方法已經變咗好多.
喺呢啲古老嘅比賽之中,兩隊人騎住馬,用長柄木槌將白波,射向對方七米長嘅球門柱.個運動男女都玩得.馬球比賽中,音樂家會演奏傳統音樂,講故仔嘅人會講古老嘅故仔.馬球結合咗運動,藝術同文化嘅元素,展現咗一個國家嘅歷史同自我認同.史上受到唔同嘅方式保護.
史[編輯]
「勾幹」(Chogan)一字已廣泛應用喺藝術同文學嘅唔同領域.例如,喺菲爾多西(Ferdowsi)(廣泛認為佢係波斯文嘅保護者同《群王書》(Shahnameh)──世界上最長嘅史詩嘅作者),魯達基(Rudaki)視為係第一個偉大嘅文學家,現代波斯話嘅天才),尼扎米(Nezami)(喺寇咯(Khosrow)- 薩珊國王 - 同史玲(Shirin)- 亞美尼亞公主嘅愛情故事中),薩迪(Sa'adi),哈菲茲(Hafez)同其他偉大嘅波斯詩人. 呢個字都係好多有價值嘅波斯微縮模型同陶器設計嘅主題.
「勾幹」最早出現喺阿契美尼德時代(儘管有人話佢可以追溯到米底時代),然後通過擴展阿契美尼德邊界搵到通去其他國家嘅路.正係蒙古人喺入侵伊朗並熟悉波斯文化後,喺東亞國家中推廣喬幹.但係第一份提到「勾幹」係伊朗遊戲嘅文獻可以追溯到薩珊王朝時期.公元六百年左右,土庫曼人同波斯人之間有比賽,土庫曼人贏得咗比賽.
後來喺薩法維時代,阿拔斯一世(1571–1629)揀咗伊斯法罕做首都,同時下令建造伊瑪目廣場時,廣場上演奏咗喬幹.直到依家,作為標準使用嘅廣場上仍然可以使用兩個原始嘅石頭球門柱. 國王喺阿里卡普宮嘅露台上睇比賽.事實上,薩法維時代正係爾種古老嘅波斯遊戲最興盛嘅時期.
「勾幹」喺 1860 年畀英國軍官同士兵由印度帶返佢哋嘅國家,之後喺英國流行起來. 然後佢傳到其他歐洲國家,美國同拉丁美洲國家. 喬根喺1900年首次被列入喺巴黎舉行嘅奧運會. 今日,喺世界上嘅一啲國家,用大象而唔係馬匹演奏. 高爾夫同曲棍球係受伊朗傳統運動「勾幹」(喺其他國家叫做 「Polo」)啟發嘅兩項運動.
「勾幹」唔只係一個遊戲!仲係一種戰略遊戲,需要騎手同馬匹嘅身體體力同技巧,就好似一場微型戰鬥.以前係一場展示波斯騎手嘅騎術,格鬥,玩耍同埋馬匹嘅格鬥技巧,速度同敏捷嘅表演.「勾幹」嘅馬稱為馬球小馬. 由於騎馬喺過去係一種軍事習慣,波斯人相信喺「勾幹」表現出色嘅馬,喺戰爭亦會表現出色.
比賽[編輯]
騎手同喬幹馬都必須配備安全設備.球員喺比賽中嘗試用長柄木槌傳波同控制個波.木槌長約 130 厘米,同另一個相互垂直嘅圓柱形木塊(約 25 厘米)相連.個波大過網球少少,大約 140 克.草地長 274 米,闊 145 米(約六個足球場咁大).
每支球隊有四個球員:一個前鋒,另一個做前鋒同後衛角色嘅前鋒,一個處於關鍵位置並且通常係球隊中得分最高嘅球員,主要負責將防守角色轉變為進攻角色,同埋為球隊創造機會,守門員就要保護個龍門,擋住對面個波.而比賽嘅目的係將個波打入對面個龍門.由於「勾幹」 係一款快速遊戲,玩家必須隨時準備好及時改變佢哋嘅角色.
比賽分為兩個半場,共六節,每節七分鐘.每節叫「chukka」.喺比賽結束時,如果冇人贏嘅話會由裁判加時比賽.搶先入波嗰隊贏.每兩節之間嘅休息時間三分鐘,兩次半場之間嘅休息時間五分鐘.因為比賽屬於體力活動,所以喺每一節之間用新嘅馬來代替攰咗嘅馬.
比賽開始時,兩隊球員騎係馬背上面,喺場地中線後面排成一排,面向對方,由裁判員將個波掟入去.之後由一至兩名裁判員主持比賽.裁判員騎馬.裁判坐喺場邊,當裁判員無法就犯規達成一致時,裁判將進行仲裁.
當個波越過球門線或者出界嗰時,防守方應重新開始比賽. 如果防守方將個波擲出界外並烏龍球,進攻方就可以喺離出球地點84米外開「任意球」. 如果個波過咗底線,但冇越過球門,防守方就要喺出界嘅地方將佢打返入比賽場地.當一個球員騎向個波而且個波又喺佢右手邊時,佢擁有「先行權」.呢種情況之下,除非喺規定嘅標準距離外,唔係嘅話唔俾任何人阻止球員擊球.只要有犯規,比賽就會暫停.擋喺人哋隻馬前面,並危及球員人身安全;同埋由左手邊擊球,都算犯規.每次入波後,進攻方向掉轉,裁判將個波放喺場地中間.玩家可以喺兩節之間休息一陣.
「勾幹」傳統上受到伊朗家庭同當地人嘅保護.今時今日,伊朗馬球(「勾幹」)聯合會係喺該國推廣呢項傳統運動嘅權威.


text:
我係21歲絲,同男朋友喺大學認識,依家一齊咗差唔多兩年.
事源係上年十二月嘅一個夜晚,男朋友同我講要去中同屋企聚會,4男3女,其中有一對係情侶.嗰日佢有send大合照比我睇,而屋主同我地讀同一間大學我又有佢ig,我就順便喺佢post出黎嘅合照相follow咗佢tag嘅其他人.嗰日男朋友大概十二點幾就返咗屋企同我facetime,聽佢講仲有四個人喺嗰度繼續飲,我就好開心佢肯乖乖返屋企同我傾計.
原本都冇乜野好快就唔記得咗呢件事,但今年四月男朋友突然同我提返,話嗰日佢同對情侶返咗屋企之後剩返2男(屋主同男A)2女(女A同女B)繼續飲,飲大咗冇力返歸就住埋落黎.男A由中學已經暗戀緊女A,見到佢留低都唔想走,聽講女A好似都對佢有好感.後尾大家瞓死咗,但男A唔知咩事就走咗去女仔間房強X咗女A,之後女A痛醒咗出咗好多血但唔敢出聲,第二日男A仲厚面皮同佢表白問可唔可以拍拖,女A拒絕咗.
呢啲都係男A自己喺之後講嘅,男朋友話已經有成十幾個人知道咗呢件事.我唔明佢點解自爆仲要咁自豪,我覺得好恐怖.我好擔心個女仔,於是就喺ig dm問佢係咪真係發生咗呢件事順便話男A已經爆咗比好多人知,雖然係第一次同佢講野,但透過佢嘅文字我已經可以感受到比人侮辱同玷污嘅嗰種絕望感……即使過咗差唔多半年個女仔都冇將呢件事同任何人講過,仲要唔知好多人都知道咗呢件事,冇人願意出手幫佢,冇人譴責過男A……
我問男朋友點解你仲可以繼續同男A做朋友?唔係應該報咗警先咩?佢話女A嗰陣對男A都有好感,男A覺得做咗就可以增進感情更容易去表白成功,女A唔反抗咪比人X咗.佢唔明點解兩個互相中意嘅人做完之後唔可以喺埋一齊,仲話女A唔識珍惜,男A明明中意咗佢咁多年咁深情嘅好男人都唔一齊,比人屌都係抵死……
我真係覺得好恐怖好心寒,點解比人強X嘅受害者反而要受到其他人嘅譴責?施害者仲要毫無悔意將呢件事睇成一種榮耀,真係好恐怖好可怕……個女仔話因為x道撕裂睇咗兩個月醫生先好返,又因為呢件事變得好驚男性要睇心理醫生,但佢又唔夠膽報警驚比人笑自己汙糟.
過咗咁多個月男朋友都係繼續同男A有來往,完全唔覺得佢強X人有錯.我同佢溝通過好多次都冇用,仲鬧返我女權撚……雖然佢平時好關心我好愛我,但越黎越覺得心寒,點解要包庇強X犯?點解可以咁輕描淡寫咁講呢件事?你地嘅良心究竟去咗邊?咁就摧毀咗一個好女仔嘅心靈同身體,你地唔係都係加害者咩?
我好想同佢分手,好想幫女A鬧醒佢……點解呢個世界咁唔公平……
來源:instagram.com/couple.murmur/


text:
「步伐」
其實每間公司總會有唔同嘅人,唔同嘅背景.而我經常講大部份嘅員工係工蜂,默默耕耘!但係要係當中突圍而出,其實要比一般嘅工蜂更加努力.點解,因為老闆一般都會俾你行得快,所以要跟得上步伐.另一方面公司請人返嚟係去解決問題,唔係製造更多問題.老實講,如果唔明可以問,但係唔好扮明,話明話明,但係到最後都係唔明,咁咪浪費時間囉!
「絆腳」
無論係打工做管理層又好,做老闆又好,要培養人才其實係好重要.但係有時亦真係需要睇時機,因為要配合公司發展係好重要.不過當員工變成公司嘅絆腳石嘅時候,咁真係要採取適當嘅決定.一個好嘅團隊係唔同嘅層面上都要行動一致,如果跟唔上步伐就會影響公司嘅發展.當然你可以話好殘酷,但係如果係公司嘅角度其實真係無可能等你!
「犯錯」
我記得好耐之前有個老闆同我講過,如果做錯一次,唔緊要,最緊要下次唔好再犯錯.因為每次做錯嘢要花多一倍嘅時間去修改,所以要一步到位.當然最緊要嘅係要知道自己犯咗乜嘢錯,如果連錯啲乜嘢都唔知真係幾大鑊!老實講真係而家真係好驚請到啲咁嘅人,因為好多都會同你講我係白紙一張,之前無做過所以唔識做.咁我都有好多嘢都未做過,如果咁同老闆講,真係搏炒!
Also published on Medium.


text:
Sex parties其實咁多年嚟一直都有好多,各種形形式式嘅都有,不足為奇.最近又收到唔少非會員嘅朋友仔發telegram cap埋圖問我「呢個係咪你哋嚟?」,「呢個係咪假㗎?」,更有啲俾人呃咗幾千蚊之後先搵到我哋.
所謂色字頭上一把刀,如果你問我,我本身就唔係個啲擒擒青嘅人,想當年我加入SBC,由登記到申請做會員經歷咗差不多三個月時間,因為當時SBC有個website連同forum,所以可以俾我慢慢去接觸一下係forum活躍嘅人.有大量留言,活動記錄可以俾我去深入了解到底適唔適合我.
依家響外面借sex party去呃人嘅群組,大多數都係近乎無成本嘅telegram groups.內容都係呢度抄啲,個度抄啲集大成咁,再post啲相引下你咁.你如果信,咁我就希望你好彩無俾人呃啦.我就唔批評其他人啦,反正我又唔知邊啲真邊啲假,所以你即使問我,我都答你唔到.
我唯一可以講嘅就係我哋自己.直至我寫呢篇文嘅時間為止,SBC (Swinger Bliss Club) 係唯一一個:-
1. 擁有自己會網 (包括archived嘅舊會網)
2. 自我研發嘅手機app互動平台
3. Telegram channel (係channel唔係group)
4. 絕對無入會費
5. 絕對唔會預先收取一大筆prepaid費用
6. 每次有活動會向所有活動會員公佈活動費用,餐飲餐食餐餐清
7. 成為活動會員前必須完成及通過性健康檢查 (檢查項目可以去telegram channel t.me/sbchk 細閱)
我唔敢講我哋係最完善嘅sex party group (因為呢個世界唔會有完美),不過大家如果真係有心參加,希望都花少少時間去了解一下你想參加嘅群組,避免誤中騙局.呃咗錢事少,惹到一身病就…….祝君好運!


text:
爆壹爆
紅色娘子軍殺到
Ads by Google
中國大媽行為一早名震全球,佢哋可以不理旁人目光大叫大唱,早排班大媽更來到壹傳媒門外圍堵,晚晚高聲咒罵「黎胖子」,真係聞者心驚,聽者流淚.
呢班大媽圍蘋果,另一班打扮成紅色娘子軍嘅中國大媽,就浩浩蕩蕩操到海洋公園,哇,幾十歲人仲短褲象襪咁扭腰跳舞唱紅歌,唔知嘅仲以為萬聖節出新招「人嚇鬼」.由於佔中運動仲繼續緊,呢班紅色娘子軍公然殺到大唱我愛共產黨,搞到在場人士以為係反佔中行動升級,將海洋公園就地赤化.
奇裝異服不特止,呢班大媽仲貫徹佢哋強國人驃悍作風,四圍蹲下乘涼,大聲叫嚷之餘,仲興之所至,隨時又再高歌,強迫人睇佢哋表演,咁鬼核突,對眼都唔知望去邊先叫有條生路.真心希望中國旅遊部門教育吓,大媽出國後,唔好周圍發花癲啦好嗎?
呢班紅色娘子軍,真係得佢哋
有胃口,隔籬其他人就冇啦.
旺角搞笑 V煞
肥版 V煞,自己創作.
上週末萬聖節,旺角佔領區班後生仔都有新創意,除咗好多人將「我要真普選」黃紙貼在額頭,扮道長趕殭屍之外,另外最多人扮嘅就係 V煞,搞到成個旺角都係 V煞人. V煞其實係來自一套戲,指反建制嘅自由鬥士,電影中嘅經典對白:「人民不應該怕政府,應該是政府怕人民!」及「面具下是一種思想,思想是不怕子彈的.」真係好適合呢場無領導的反專制運動.
不過呢日最好笑係一名少女,因為買唔到 V煞面具,竟然拿日本公仔面具來改裝,然後畫上眼耳口鼻,可能佢自知畫到不倫不類, V煞面變成包包面,仲詼諧到似日本能劇造型咁.不過難得佢有心,仲在面具上寫明「 V煞」二字,費事其他人睇唔明佢個面具係搞乜.爆哥同佢吹咗兩句,佢話支持佔旺及要求真普選,但家人則反對佢落旺角佔領區,唯有趁萬聖節出來蒲時,扮 V煞來支持佔中運動.
王晶真心反佔中
網絡潮文中有左膠,右膠,仲有一句叫「真心膠」來形容有唔同強烈政治傾向嘅人,呢排娛樂圈當中最積極反佔中,就當然係王晶,佢除咗喺微博上 Unfriend黃秋生,杜汶澤,何韻詩等支持佔中嘅藝員外,仲叻到上中央電視台大講反佔中,返到香港又出席藍絲帶運動幫李偲嫣站台,有人話佢因為農曆年前有戲要上,但因為發哥早排支持學生,為免套戲被大陸禁演所以高調反佔中.但爆哥識得佢身邊朋友,話佢其實係真心反佔中.
話口未完,佢又接受廣東南方報系嘅人物周刊訪問,繼續反佔中,仲話退休之前都會積極參與反佔中活動,佢反對嘅理由,無非都係擔心香港社會被破壞等等.雖然話論點老生常談,但佢嘅訪問就喺大陸引起好多人關注,原來,大陸政府一早落了禁令,不論佔中還是反佔中消息,只能由新華社和中央電視台發布,以免影響國內人思想.但王晶個訪問一出,大家都眼前一亮,透過佢訪問中仔細描述香港人點樣唔理禁令照樣佔領街道等行為,大陸讀者反而曲線知道香港佔中實況,於是又引發私下討論,聽聞大陸人仲分為支持和反對兩派,各有一半人.呢個結果,真心反佔中嘅王晶,又真係勢估唔到噃.
呢個字幕係藍絲帶加㗎.
爆哥乜料
金融界撈家,穿梭黑白政商界,朋友遍布旺角至中環,每星期都八到唔同料,同《壹》仔讀者過吓癮!


text:
過咗差唔多半年,今日再的起心肝繼續寫日本大阪之旅
今日行程出發去神戶麵包超人館
今朝起身既時候落雨,
心大心細去唔去神戶好,不過我地最後都係向神戶出發,
因為同M & M講咗兩日都未去,不過真係好好彩,成日都無落雨仲出大陽.
不過係大阪去神戶都幾遠,差唔多撘左一個鐘頭車先到.
下面有講多D神戶麵包超人館 (交通 + 地圖+舒服海景)
我地出發之前去咗心齋橋嘅金龍食拉麵做早餐,味道一般,好肥膩好多油.
(建議大家唔好去食..當早餐都差D)
Marcus去到日本都乖d,自己食
食飽飽就行去近鉄特急個邊撘車向神戶出發
好多人都問點去架,其他都係好方便,即日來回一定OK
由大阪去神戶交通圖解
交通方式01: 巴士
JR神戶轉山陽本線(神戶線)
JR垂水站落車,逢星期六,日及假期有穿梭巴士
大阪去神戶40分鐘/阪神電車券
交通方式02:從阪神梅田駅出發
直通特急,特急,普通 列車
起站:阪神梅田駅 終站:阪神 神戶三宮駅 或元町駅
交通方式03:從阪神難波線的大阪難波駅出發 (需轉車)
準急,區間準急,普通
起站:阪神 大阪難波駅 轉車:尼崎駅 終站:阪神 神戶三宮駅 或元町駅
Mosaic 廣場
我地坐咗高速神戶
大概撘咗一個鐘到就到咗神戶
下面就係附近地圖
JR神戶站出來,總知j都易搵
行去大家比較熟的神戶 Mosaic 商場,摩天輪方向走就到啦.
一出咗站就已經見到好多麵包超人既公仔可以影相,Mancent哥哥好主動要求影相.
終於到咗
終於都去到神戶麵包超人館,不過都已經十一點半,
好彩趕得切睇麵包超人真人show.
提提大家入麵包超人館所有BB車都唔入得,要放係門口
票價係大小同價1500円,一歲以上就要俾錢
玩波波都開心
日本既天空特別籃架
三父子影返張合照先,佢地3個今日都係著咗親子裝
二樓是主要都係D影相區域
好彩趕得切睇show,其實完全唔知佢哋講乜嘢,但係Mancent同Marcus都睇得好開心.
係劇場入面,會見到3-4主角出來表演
同埋東京同大阪嘅麵包超人館入面個show嘅故仔係唔同㗎
所以大家去咗東京嘅麵包超人都可以去買大阪呢個
神戶麵包超人館 (交通) + 故事內容
小朋友必見到好開心架
睇完show出黎就見到方包超人
仲有得give me five呀!
麵包超人理髮廳
不過到到都排長龍,最後我地係食咗紅精靈餐廳,有飯有漢堡飽同甜品食,
本來好想買麵包但係由去到到走個一刻都係排長龍所以我哋無買.
因為每次都係要攪咗2個小朋友食飯所有都miss咗相機食先,每次到記得已經係食甜品
食飽飽又去玩
慢慢玩....可以玩足一日
玩到三四點我地就離開麵包超人館
因為比出面既神戶海景吸引左...
臨走又見到飯團人,梗係要影吓相啦!
最後買左呢個返屋企
神戶海港
睇麵包超人館出邊有一個好靚嘅可以大家可以影吓相
中間仲停左架潛水艇
(Marcus 頭上面架果黑色野)
好開心....好耐未試過兩公婆一齊望海
神戶夜景+摩天輪
玩完大半日之後..兩兄弟開始無咩電.....
最後梗係shopping啦!
去左Mosaic 商場..本身Plan 左食最出名既神戶牛食 !!
但我本身唔係太鍾意神戶牛
所以都無特別搭車去食.
玩完麵包超人館,就去咗對面嘅shopping Mall到行咗一陣
竟然有收穫,但係我地冇係神戶度食晚飯,搭車返心齋橋食晚飯.
shopping mall收穫
買左Global work ..平過香港幾百蚊
之後再返梅田食晚
神戶麵包超人館網頁
====旅行仲有呢幾篇blog,總有一D啱大家====
(核輻射知識入門)
大阪 20 個適合小朋友玩的景點
1. 大阪海遊館 / 天保山摩天輪
2. 大阪環球影城
3. 大阪 Kid-o-Kid
4. 大阪兒童樂園 ( Kids Plaza Osaka )
5. 扇町公園
6. 大阪市立科學館
7. 大丸百貨 Tomica 組合工場
8. 大阪生活今昔館
9. 天王寺動物園
10. 大阪城 / 大阪城公園
11. 大阪歷史博物館
12. 道頓堀廣告牆
13. 本町 阿卡將本舖
14. 阿倍野 Q's Mall 阿卡將本舖
15. 池田日清泡麵發明紀念館
16. Big Bang 大阪府立大型兒童館
17. 甲子園 KidZania 兒童職業體驗樂園
18. 奈良東大寺鑽洞,餵鹿
19. 和歌山電鐵貴志川線
20. 和歌山淡神社
若果想知道我地日本親子之旅仲有咩好玩


text:
相信對於好多人來講,無論你去到邊一個城市旅行,見到Zara 都一定會入去行吓,以大家嘅衣櫃裏面一定會有一件zara,但你哋又知唔知佢嘅由來呢?
Zara由來
其實Zara喺1975年就出現,當時佢只係買一啲家居嘅衣服同埋睡袍等等,當時有套電影《Zorba the Greek》令Zara創辦人Amancio Ortega Gaona忽發其想,用咗Zorba做店名,而咁啱當時有一間酒吧都係叫Zorba,酒吧老闆唔想喺同一個曾裏面有兩間同名嘅舖頭,Amancio最後唯有用Zara做鋪名!
關於創辦人
Zara係由Amancio Ortega Gaona創辦,佢喺14歲嘅時候已經輟學,喺裁縫身邊做一名學徒,喺20幾歲嘅時候開咗自己嘅第一間製衣廠,佢開鋪嘅第一批浴衣同內衣係同佢已故嘅第一任老婆Rosalia Mera 一齊生產㗎!當時佢哋呢對小夫妻係1975年就開咗第一間門市.
雖然佢快速時裝嘅理念令到佢嘅品牌成績越嚟越好,但佢本身係一個極度低調嘅人,由佢創業開始,媒體嘅訪問一路被拒絕,連公司卡片都唔印,股東甚至乎會誤以為佢只係普通嘅員工,因為公司喺2001年嘅時候上市,佢先發佈左唯一一張個人相,公司咁大,Amancio又極低調,認唔到自己嘅創辦人都唔出奇.不過對比起普通員工Amancio更勤力,因為佢25年嚟從未放過假!
極速生產力
1976年,佢哋就用一部電腦去追蹤銷售情況,靈活嘅系統令到公司可以喺48小時內為舖頭補貨.唔單止咁,佢哋嘅衫係可以喺10日內完成設計.90年代,Zara開展國際市場,由設計,製造到銷售都只係需要兩至三個禮拜,出貨嘅速度縮短咗,對於消費者嚟講呢種新鮮感的確係極之吸引,價錢入屋之餘仲可以季季唔同款,你叫大家點忍手呢!加上Amancio完全捉到消費者嘅心理,因為佢果季嘅衫只會出一季,假設消費者當刻冇買到嗰件衫,可能幾日後你就再冇機會買得返,呢種心態同概念的確令唔少嘅消費者有即刻購入嘅衝動!
小編都係Zara 粉絲,完全捉到小編心態呀!去旅行見到Zara都會忍唔住行入去,見到靚嘅3G佢只會出一季亦都會即時買!Amancio嘅快速時裝理念果然犀利呀!


text:
JW王灝兒 成為香港德州撲克代表出戰奧林匹克觀察項目
JW王灝兒 成為香港德州撲克代表出戰奧林匹克觀察項目 歌手JW(王灝兒)近日為處女古裝劇《痞子殿下》密密開工,同時亦為節目《聲夢傳奇》擔任導師,已經都難以分身,但就喺呢個時候,佢再High爆出Post指自己成為香港撲克代表隊成員之一︰「真係發夢都估唔到我會鍾意玩Poker玩到成為香港代表!」仲透露本周日(13日)會出戰奧林匹克觀察項目Match Poker Asian Nations Cup,3樣嘢同時進行之下佢笑話︰「就睇吓我今個月點樣表演零睡眠人體極限!」.
事後JW(王灝兒)接受東網訪問,佢話喺中學時期初次接觸Poker,一開始只係純粹同朋友玩吓,直至到近呢幾年先研究多咗,今年曾被Eric Kwok(郭偉亮)邀請上佢個專玩Poker嘅頻道交過兩手︰「我諗就係因為呢個頻道,令香港區代表隊搵我同佢加入Team,我哋都會有訓練,覺得OK,出戰都唔會太緊張,平常心啦!但依家都真係冇乜得點瞓,咁啱又要《聲夢》,又要拍劇,所以最近啲時間過得非常之充實,全部都係自己鍾意做嘅嘢,所以好開心!」
看更多 HKPPA 撲克相關文章
前往 HKPPA 合作平台GG撲克
前往 Andy Stacks 國際撲克牌手教學官網
前往 WPT世界扑克巡回赛
前往 Natural8


text:
有三種戲,係要去豪華呢種古老戲院睇至夠feel:舊舊哋嘅,鳩鳩哋嘅,同cult cult哋嘅.就即係《衝鋒車》啦.
老實個頭開得幾差,頭三份一交代前事同點樣整警車扮差佬,有點好似為做cult片而cult地視覺剪接乜都夾硬整色整水落去,結果構圖同畫面全部亂到爆,係正式出發開始先收歛返叫睇得舒服.後面唔同線環環相扣劇本寫得幾好,玩漣漪效應前因帶到後果雖然硬係熟口熟面,但導演一開頭已經同戲中角色自嘲明係撞橋啦,而且處理得真係唔錯,班佬又的確是正的,吳鎮宇都係咁喪喪哋,任達華都係咁《紅van》,譚耀文都係咁《縱橫四海》,鄭浩南都係咁《我和殭屍有個約會》,姜浩文都係咁亞視,古巨基都係咁唔識做戲,睇演技都夠滿足.
笑料度得唔太夾硬對白又寫得正,唔覺唔覺爆一兩句講緊戲入面但又好應而家香港景嘅金句出嚟,最重要粗口少得嚟用得自然同精警得多,同好多地方都隱喻緊而家社會問題,好似一開場話曱甴成災令三十萬人上街遊行,大陸人睇只覺得係一個(戇鳩)笑點,但香港人大家都心知肚明代表乜嘢.大家都想做同一樣嘢,《衝鋒車》明顯比上年嘅《紅van》更紅van,只係依然只得無記劇ETV級數嘅CG就拍得住《紅van》咁令人苦笑.不過整體我收貨的,夠過癮,夠完整,夠簡單直接,膚淺睇又得深入思考又得,係一套我會推介嘅港產片.
只可惜,係咪而家英皇有份嘅戲,就一定唔使旨意可以完全本土,可以唔政治正確?好似雪糕妹同賊妹點解要搵大陸人做,同任達華個女一樣搵個陀地MK妹做唔得咩?同最後主角班人明明贏咗,又要講到良心發現去自首投案,立即搞到套戲柒晒,點睇都係佢哋幫差人破完案之後做咗英雄又有大舊錢揸手消遙快活,呢種咁八九十年代《富貴迫人》式嘅完場先至係最似樣嘅結局啦吓嘩?然後字幕睇到最尾仲有一段講有下集的話,會係龍舟打釣魚台,已經唔知係真心定膠.今年一樣令人興奮係多返好多本土題材本土製作嘅港產片,而且都叫好叫座,但睇完《衝鋒車》反而會擔心,就算唔靠合拍片,以後嘅「港產片」只要有親大陸老細或者大陸資金,都可以陰啲陰啲加啲慢慢滲入大陸元素或者手法入去,第時地道港產片可能都會變得唔多地道了.
(本來睇完《衝鋒車》諗住直落豪華睇埋《Fast & Furious 7》,其實我覺得呢個系列幾好睇,算係雲迪素有份而冇咁爛嘅爛片,但放假都有超多嘢要搞,都係等第時明珠台一連七個禮拜六日嘅明珠930連播七集時先追啦)


text:
相信各位狗主都好難搵到一個好大好靚既公園比自己既寵物跑黎跑去; 數碼港海濱公園就真係各位狗仔既天堂啦! 呢度沿海大草地可以比佢地跑跑跳跳, 亦有好多人黎到公園野餐嫁~ 而且呢度泊車方便, 行幾步就到公園, 重可以係海邊見到日落景致, 大家就可以帶埋食物黎, 坐係大草地野餐食住等啦!
泊車錶位多, 夠方便
係數碼港泊車有兩個地點, 第一個就係海濱長廊門口既兩小時錶位,小編就咁睇已經有20 個以上, 呢個位置比較方便狗主們
*注意: Google map 地圖為雙黃線, 但小編於2016年11月去既時候此地點已經有泊車錶位 (上圖)
而另一個就係數碼港商場, 商場內單一消費滿一百元會有一小時免費泊車, 二百元就有兩小時, 免費泊車適用於數碼港1, 2, 3號停車場; 而停車場收費一小時18元.如果想去海濱長廊既話, 數碼港1座商場會比較近.詳情可以到數碼港商場網站睇睇
臨海野餐大草地
數碼港海濱長廊佔地50,000平方米, 港島休憩地方黎講真係好大; 放眼過去都係已修葺好既草地, 而且沿海而建, 假期黎到呢度野餐真係一流呀
草地望出去就係海邊, 好天既時候重可以見到咁靚既日落
如果有怕狗既朋友都唔洗驚! 海濱公園入口既右方係唔比狗仔入園既草地, 相比寵物公園個邊少人好多
呢度都設立好多小朋友既玩樂設施, 例如係小型(真係好小型)既足球場同數碼化(不過好似壞壞地) 既益智設施
寵物公園 – 狗仔開心樂園
數碼港海濱公園屬於寵物公園, 周圍都可以見到好多狗狗係度散步
寵物公園既配套都好完善, 周圍都有呢類狗糞垃圾筒同寵物公園既守則
美麗日落Check point
公園既沿海位置亦可以欣賞數碼港既美麗景色嫁! 岩曬情侶們黎呢度行下hea 下等日落
數碼港商場
由海濱公園右面位置係其中一個數碼港既商場既入口, 大家想去洗手間就可以係呢度行上去, 見到婚紗店既左面就係啦
商場入面既食肆選擇就較少, 有一個 food court ,麥當勞同超市; 如果即興黎到數碼港野餐既話, 可以黎到呢度補給
呢度都有一個大型既玩具店同戲院, 週末同小朋友黎到數碼港行下都係一個幾好既選擇黎嫁!
如何前往
前往數碼港海濱公園 (錶位位於資訊道)
交通工具 (每日服務)
巴士 30X → 中環交易廣場 , 73 → 赤柱監獄, 970 → 蘇屋邨
小巴 10, 10S, 69X → 銅鑼灣(崇光), 69 → 鰂魚涌(船塢里), 69A → 黃竹坑站
數碼港海濱公園開放時間
星期一至日 早上十時至晚上十時


text:
「倒數」
嚟到最後幾日,毫無意外郭大少應該係下星期一面世,而老婆終於可以卸貨啦.但係我哋真係未諗掂佢英文名叫乜嘢名好,真係大鑊.隔住個肚問佢,得兩個名有反應,但係再問佢個兩個名邊個好啲,佢就一啲反應都無.阿仔,你想叫乜嘢名呀?諗名真係一個好痛苦嘅問題.不過點都好啦,我哋真係好期待你加入我哋嚟個小家庭.阿哥同家姐都等緊你出世.
「準備」
要準備嘅嘢應該都準備好,當然出咗世之後仲有大把嘢要處理.有時諗起都頭痛,唔知點好.不過人生就係咁架啦,好嘅又一日,唔好嘅又一日.雖然有好多未知之數,不過我相信我哋一家人開開心心就得.希望星期一樣樣嘢都可以順順利利,最好就當然你自己出嚟,唔駛醫生足你先肯出嚟.等咗十個月終於可以見到你啦,而家嘅心情真係有啲複雜.
「最後」
聽日係最後一次去醫生度做檢查,睇下係唔係要醫生足你先肯出嚟.不過仲有幾日,唔知你會唔會比個驚喜我哋,自己走出嚟.當然我知道好多嘢唔可以控制,所以隨緣啦.不過要老婆捱一刀,真係有啲心痛.講到尾都係一個手術,點都有啲風險.雖然話現今醫學昌明,但係話唔擔心就係假嘅.點都好又係時候調節心情,因為嚟幾日又諗得太多唔好嘅嘢.都係之後先算啦,搞掂面前嘅嘢先.


text:
2010年8月16日 星期一
Yogurtime
最近天氣咁炎熱,自自然然就喜歡左每日食完Lunch就去嘆番杯yogurt,呢間位於船街既yogurt店,每逢lunch時候,我都見到好多OL買黎當lunch食.
Yogurtime每日都有四種味道供應,Euro Tart, Vanilla and Chocolate係每日都有既.只有一種味係每日都更換,真係日日都唔同,我見過幾隻味,有青蘋果,焦糖吉士,藍梅,荔枝,香蕉朱古力,Pina Colada等等,聽講呢間店係有成100種味道既,遇到大時大節,可能仲有特別味道推出.
我食左咁多次,覺得荔枝清新得黎又唔甜,係夏天食,真係好正.反而個青蘋果味太重奶味,又唔夠酸,差D.Vanilla 同 chocolate 就好似軟雪糕,完全唔似yogurt.原味即係euro tart,呢個都唔錯.呢到仲有好多有特色既toppings,好似dry banana,煙煙韌韌,好得意,另外,mochi都好得意,仲有好特別既以色列椰絲糖,加埋落去都幾好食.
上圖係同事既錯配,荔枝配朱古力,大纜都扯唔埋,再加上chocolate clips,失敗左.
荔枝配euro tart,大家都酸酸地,好夾,白色一粒粒既係mochi,好似燸米糍,配合上黎好得.
chocolate banana配麥維他,飽肚之作,好重朱古力同香蕉味,不過太甜.
軟雪糕組合,朱古力配雲里拿,加上蜜糖脆脆,ok 的,不過一d都唔似yogurt.
地址:灣仔莊士敦道60號嘉薈軒地下3號舖
訂閱: 張貼留言 (Atom)


text:
都再想講吓點解係混沌期會選擇將持倉減到好低,但首先要重申多一次:呢個時期唔係賺唔到錢,只係比較難賺,同樣嘅付出得到嘅收穫大大降低:
1)勝率問題:大市嘅寬度比較窄,之前買十隻有九隻升,而家買十隻得五隻升.主要原因係資金變得更加揀擇,少咗幻想多咗理性,所以今次業績期,大家都睇到非常仔細,即使係同一個行業,龍頭同二三線股通常有一定嘅correlation,近排會發現當中嘅關係弱咗好多
2)賠率問題:之前升得多,跌得少,因此賠率高,而家升跌嘅幅度大得黎比例差唔多,賠率唔靚.至於消息嘅敏感度,之前正面消息會升到爆,負面消息都唔一定跌;而家同樣係多番啲理性,「黑天鵝」亦都多咗(其實係市場對負面消息嘅反應回歸正常)
3)注碼問題:短時間內自己都唔會All in或者BTFD,每一隻股票嘅注碼都係上年嘅1/3至1/5,純粹係參與下.好多時候我哋都希望快啲賺錢,但係個市場其實有好多時間都處於模棱兩可嘅狀態(即係而家呢個情況其實好常見),唔需要每個時刻都衝到盡,有時都可以比自己休息吓(所以呢排都做多咗按摩,買下野,食下野,同朋友玩poker,對自己好啲)
Anyways,大家最緊要堅持自己嘅投資計劃,呢一轉應該各有不同(唔再係抱團炒埋同一樣嘢),一齊加油!


text:
(名家專欄)(Kenneth Kwok)數業人生:UX 的重要性,在於每一個過程
「使用」
可能你聽過使用者經驗,但係有幾多人了解使用者經驗?其實每個人都會接觸到,只係大家覺得有啲嘢係理所當然.例如你去一間餐廳,入去嘅時候有無侍應招待你,間餐廳嘅環境如何,侍應嘅服務態度,嘢食嘅品質等等,每一環都會影響使用者嘅體驗.好多人其實將使用者經驗專注係某一個特定嘅範圍,但係往往就忽略咗其他地方嘅體驗.所以一個好嘅使用者經驗係會顧及整個使用嘅過程.
「經驗」
乜嘢係使用者經驗?有幾多人明白所涉及嘅範疇?簡單啲嚟講係一個人使用一件產品,系統或者服務嘅體驗.當然嚟個體驗唔係單一嘅體驗,好多時都係有連貫性.與此同時每個人都有唔同嘅感受,係唔同嘅情況下嘅互動亦有所唔同.當然無一個體驗係可以百分百滿足所有人,但係最起碼滿足到絕大部分嘅人.要設計出一個好嘅使用者經驗係需要顧及好多細節.
「方案」
要有一個好嘅使用者經驗就需要一個好嘅用戶體驗嘅設計.只不過好多公司都會忽略咗,導致唔同嘅營運問題.最好嘅例子就係麥當奴!而家係麥當奴買嘢有好幾種方法,有自助嘅,有叫完嘢跟住等嗌飛嘅,仲有就係叫完嘢跟住再排隊拎嘢嘅.咁究竟邊個係使用者經驗最好?其實真係各有長短,但係到最後每個人嘅經驗都會好唔同.好多時有啲嘢真係簡單複雜化!
本文內容由作者 Kenneth Kwok 授權轉載,原文標題為:使用者,文章標題由 TechApple 編輯部修訂.以上言論屬於作者個人意見,並不代表 Techapple.com 立場.


text:
講到「文青」你會諗到咩呢?圓眼鏡,漁夫帽,黑寬褲?仲有帆布袋?
或者每個人對文青嘅裝備有唔同嘅聯想,但無可否認嘅係,「帆布袋」絕對會係其中一個公認嘅物品!
時裝雜誌嘅贈品或者係服飾店都會出現嘅帆布袋,普通又平凡,但到底點解唔會退流行呢?
- 圖案簡單,同埋「留白美學」
以視覺感受嚟講,簡單嘅設計同顏色通常比較百搭.
帆布袋嘅色彩分布通常唔會太多,就算比較搶眼colorful,圖案都唔會佔太大嘅版面.
留白嘅空間更加可以營造簡約但又高級嘅印象!
加埋大部分嘅帆布包主體離唔開黑,白兩個色系,所以無論用咩顏色互相配搭都絕對好好睇.
目錄
(截圖自google)
- 唔容易污糟,唔驚刮傷
帆布嘅其中一項優點就係唔易污糟,不如話有啲使用痕跡嘅帆布袋先更有味道!
另外帆布袋唔驚刮亦唔驚撞,皮質手袋,編織袋等等偶爾會產生刮痕,擦傷或者係拉扯變形,睇到就心痛!但係帆布袋又襟磨又唔易有刮痕,粗糙嘅質地仲唔驚勾爛,帶到邊都可以放心用.
- 可以水洗,好保養
帆布袋嘅保養方式簡單又方便,真係遇到太污糟嘅狀況,用水洗下就可以恢恢復成新一樣.
而且保養方法同衫差唔多,基本上洗衫用嘅洗衣粉都可以用喺帆布袋嘅清洗上,唔洗特別送洗,非常好保養.
- 可以訂造,反映個人特色
呢點應該係最吸引人啦!
唔鍾意同大家撞衫,撞袋嘅人絕對會揀帆布袋,唔似其他潮牌或者係名牌袋通街都係,帆布包唔單止可以訂造自己想做嘅形狀,設計同顏色,甚至仲可以印上自己鍾意嘅文字,扣上襟章,吊飾嚟裝飾屬於自己嘅帆布袋,係可以突顯自我性格仲有品味嘅物品.
集比訂造造型帆布袋.
- 堅固襟用,任何場合都啱用
再得意型格,都係希望袋夠襟用!
帆布袋嘅車工穩陣,可以承受一定嘅重量,容量通常都唔細,出門shopping可以當係環保袋用,或者係上堂進修裝notes,就連約會,旅遊都好啱用.
而家有越嚟越多人會注重環保而自備膠袋重複用,但如果係唔鍾意膠袋廉價感嘅人,集比小編推薦帆布袋,令購物袋同fashion兩者都兼顧到!
除咗帆布袋,集比都有環保袋製作嘅服務,靚靚嘅印刷同版型,作為訂造禮品絕對適合!


text:
死讀書係冇用架❗讀書就好似打機,要打得勁就一定要打得醒!用最低嘅成本,獲得最高嘅效益嘅方式先係識讀書!😎
1)究竟字數多係咪等於高分?
🅰 大部分時候係!!!學校老師話寫得多,冇內容係唔會高分.當然,如果你寫廢話嘅話一定低分,但係如果你寫嘅內容質素同佢人相若,而你又比其他人寫多幾百字,咁你自然會高一兩分.因為寫得多字間接意味住你嘅推論同分析更加仔細,自然會攞更高分.
喺LS/中文綜合等卷,字數多直接等於你嘅內容相對較豐富,一般黎講,綜合大約要2000字先能夠攞5**,當然我亦聽過有人寫千幾字就5**,但要穩定攞高分,2000字係基本要求.我自己平均會寫2300字左右.所以,字數同高分係完全成正比,手速慢嘅你唔好再用“多字唔等於高分”嘅說法自己呃自己.
好多同學就問點先可以爆到極多字搶分❗依家就同大家剖析極重要嘅提升手速方法,跟住以下嘅方法做,保證大家可以爆字數爆到加紙!💥
2)手速係天生架,點練?
🅰手速慢絕對會影響你考試發揮,所以寫字寫得快絕對會影響你嘅成績,咁手速點練?以下介紹三大最常用方法:
1⃣刪減字嘅筆畫
字體有分三種:端正,潦草同核突,除寫作卷外,只要字體能夠辨認就得,例如「例」字入面嘅「列」係可以一筆寫唒,減少筆劃.我見過有人每個字每一筆都寫,每次考試都做唔唒分卷,所以謹記要喺落筆方面入手,慳得一秒得一秒.
2⃣狂操手寫速度
多做綜合卷同通識卷,Practice makes perfect,最好計時同逼自己限時內寫到某一字數.如果有補pchan英文嘅話,佢上堂抄嘢係極快,上返半年之後你手抄嘅速度應該會大大提升!
3⃣戒咗處女座習慣
有啲人寫完一個字之後會覺得自己寫得唔靚,塗咗佢再寫過,依個行為係你不知不覺間做咗,所以要戒咗佢.塗改液係冇可能會再用🥴寫錯一定係就咁刪咗佢,最盡都係用塗改帶,千鈞一髮之間邊個同你慢慢等塗改液乾🙄
4⃣保持行文簡潔
寫文盡量唔好寫到咁累贅,例好「有效讓學生提升對捕魚行業發展 之關注」可以刪減為「使學生更關注漁業發展」,咁樣一方面可以減少你要寫嘅字數,另一方面亦都可以讓你嘅文章冇咁冗贅.
記住以上重要提示,做唒嘅話你一定能夠好似人地咁爆字加紙🤩
如果仲想知道多啲點樣可以考學好通識可以參考下(DSE通識備戰攻略)同不得不知的通識科應試技巧,亦可以報讀AfterSchool提供嘅各款補習課程,好好規劃自己嘅學習計劃!


text:
《搖曳露營△-劇場版》電影預告6月1日前正式公開
唔知有幾多人有睇過搖曳露營△? 又有幾多人睇完之後買咗B6君呢, 只要你喜歡露營,點都有聽過呢套日本動漫搖曳露營△ (日本*ゆるキャン△) ,由日本漫畫家あfろ畫嘅漫畫,7月1日電影版會在日本上映.
如果唔知係咩,小編簡述一下,故事係講主角撫子一次意外咁,遇見正係本棲湖 (日本露營地點) 進行Solo Camping嘅女仔凜,二人因此認識,撫子亦開始對露營產生興趣,故事發展以她們體驗帶出,去露營能享受到嘅樂趣(例如野炊),同時加入唔少露營的小知識.
日本亦都因為呢圖漫畫,令到唔少人對露營產生興趣, 如果大家想重溫番第一集不妨喺Netflix度重溫.
*下面電影宣傳海報
《搖曳露營△》電影以劇場版形式表現
故事係講已經長大嘅主角,千明傳訊息給係名古屋出版社做編輯嘅凜,故事開結
係山梨縣觀光推廣工作嘅千明,負責數年前關閉設施嘅重啟企劃,聽到企劃嘅凜:「 有咁靚同咁大嘅地,做露營場地應該好適合」.於是係東京戶外用品店打作嘅撫子,係山梨小學做老師嘅葵,係橫濱寵物打作嘅惠那等人⋯⋯都集結而來,再次聚埋一齊,延續對露營嘅熱愛.
有幾耐冇見過以前玩嘅朋友呢?
無論你鍾唔鍾意露營,其實都值得去睇吓唔知香港會唔會遲啲上影?
細心諗諗有幾耐冇見過以前一齊玩嘅朋友呢?,細個冇咩負擔一心只係想玩自己鍾意嘅嘢,難得仲有志同道合嘅人,發生過嘅趣事同回憶都放咗喺心入邊.
但隨着自己年紀越來越大,大家都各有各生活同埋忙碌,唔知有幾耐冇見, 所以露營其實都係一個可以敘舊嘅節目,等大家可以放空心情享受一下傾計回憶過去, 之後再回到生活崗位, 有時間不妨約返舊朋友一齊露營,喺大自然嘅環境之下係一齊充下電,為大家加油.
約定大家,我哋營地相遇啦!
相片及資料來源: 搖曳露營△Youtubr
**以後關於露營圖片及分享,記得打Hash Tag(#HKHKCAMP)


text:
英國升學心得- UCL Geography | 大學同中學geog嘅分別 | 竟然可以讀其他大學嘅course?| 喺英國同香港讀地理嘅幾大分別
雖然我不時都有分享吓我喺UCL Geog讀嘅嘢,但我發現原來自己都未好好咁介紹過呢科🤣 所以一路以嚟我都收到一啲dm問UCL Geog嘅嘢~ 今次就超級詳細咁同大家講解吓🔥 1. 課程結構 UCL Geog有幾個specialist programme可以揀,分別係:BA/BSc Geog,BSc Econ and Geog,BA/BSc Geog International同埋BA Geog with Social Data Science.咁有咩分別呢?除咗International嗰個programme之外,其他都係好似平時喺英國嘅degree係讀3年嘅.據我所知,第一年或者第二年Term 1嘅時候你可以轉去international個programme,咁就可以喺第三年嘅時候去UCL嘅partner uni到study abroad一年! 好多人亦都會喺入學嘅時候轉去Q-step,佢會有佢自己compulsory嘅modules,第一年主要都係讀番啲關於quantitative嘅social science research methods (聽講要成日用R Studio哈哈),其餘optional course同正常Geog人揀嗰啲係一樣嘅. 我自己就係讀BA Geog嘅,其實第一年我都有讀好少phy geog,包括就係compulsory嘅field trip (半phy半human)同埋我自己揀咗嚟讀嘅ecology.我覺得可以explore多啲都係一件好事,因為大學嘅geog同中學嘅好唔同,話唔定你讀完先發覺你對另一邊嘅geog更加有興趣(之後可以trans去BA/BSc)!同埋每一年我係可以讀少一個geog optional course,然後take另一個dept嘅module嘅,所以我可以讀我喺geog以外鍾意嘅嘢—— management嗰啲嘢~ 2. 課程內容 UCL Geog會讀到/可以揀嚟讀嘅嘢其實真係幾廣~Human geog可以讀到關於geopolitics,urban/cultural/historical/economic geog等等.Phy geog可以讀geomorphology,ecology,古氣候變化等等. 3. 同DSE Geog有冇關係? 我覺得兩者嘅關係唔係好大.的確,有啲DSE入面教咗嘅concepts或者議題都係有用嘅,例如係gentrification,deforestation.但大學入面教嘅嘢好多都係DSE冇cover到,例如geopolitics同埋關於space嘅concepts.之前都提過,我覺得DSE Hist教識我嘅寫essay技巧同歷史背景對於我喺大學讀好geog更有用! 4. 教學模式 UCL Geog嘅教學主要包括咗lectures,seminars,tutorials同埋field trips.Lectures就係一大班人一齊上,主要係單方面聽個lecturer講解ppt嘅嘢,好多時亦都會畀人問問題再討論吓.而seminars就係大約10個人上,主要係以小組嘅形式討論啲readings,然後個seminar lead (會係個lecturer自己/postgraduate teaching assistant)就會畀啲feedback. 至於tutorials,你year 1就會同大約3-4個同學share一個tutor (都係一個平時會教你嘅professor嚟),每個禮拜都會見一次,主要係傾吓近況,讀書進度,亦會present吓essay outline,總之個session就係想幫吓你,睇吓你有冇遇到咩難題.當你上到year 2之後,你個term 1 tutor就會變成你嘅personal tutor.雖然見面次數會比year 1少,但你有咩問題都可以繼續揾佢! Computer practicals同seminars一樣係小班教學,會教你點用R Studio,ArcGIS等等嘅software. 另外,UCL嘅field trip其實都算係多,讀LSE Geog嘅朋友都覺得我地嘅field trip多過佢地~ 咁每年我地都會有field trip,唔使再留喺London到嘅!Year 1個field trip大約11月就會去Barcelona同Sitges,超級好玩同埋真係畀一個機會你去認識你個course入面嘅人!Year 2嘅話就可以去Glasgow (human geog)或者西班牙嘅一個島 (phy geog).Year 3仲多選擇,有得去Greece或者Gibraltar等等...聽到都覺得興奮!Field trip嘅錢係學費包埋嘅,所以基本上唔使畀啲咩額外嘅費用! 除咗呢啲field trip之外,我地Year 1都有去London入面其他borough到做fieldwork.嗰啲fieldwork就真係放手畀你個group做嘅,冇professor會睇住你~ 整體嚟講,呢到啲professors個個都好nice,好鼓勵你去思考啲嘢然後問問題,呢一種學習氣氛我係幾鍾意嘅.而且佢地個個都好有料,好多時你睇緊嘅paper或者書都係佢地寫~ 5. 考核模式 以coursework為主.Coursework大部分都係寫essay,所以readings冇得唔睇,就咁靠ppt一定寫唔到一篇好嘅essay!啲essays好多時候都可以畀你apply啲學咗嘅concepts落自己揀嘅example到,呢種自由度我幾鍾意!如果係field trip嘅coursework,通常就係寫report同埋寫field notebook.而coursework都有分formative同summative.前者就唔計分,係test吓你啲concepts同幫你寫好summative,而summative就會計分.Exam我就未試過,因為上年因為疫情cancel咗~ 6. Exchange 第三年可以去exchange!如果唔想defer一年,就可以喺Year 3 Term 1去exchange一個term.如果要exchange一年,就應該要讀international嗰個programme啦~ Exchange嘅大學都有好多可以揀,淨係exchange一個term嘅話選擇會比較少,但都涵蓋到唔少好嘅大學,e.g. NUS,UofT等等. 7. 成績要求 基本DSE requirement 係英文同數學5,三科electives(有Geog) 5,中文同LS 3. IELTS:Overall有7,每個subset至少有6.5 8. UCL Geog特點 UCL係屬於University of London (UoL)嘅其中一個college,其他屬於UoL嘅包括有LSE,King’s同Queen Mary等等.咁有咩特別?雖然我自己就冇咁做,但其實你係可以take另一間大學嘅course as一個intercollegiate student㗎!呢樣嘢都真係幾特別,係其他非UoL嘅大學畀唔到你嘅體驗! 9. 同喺香港讀Geog嘅分別 利申:我冇喺香港到讀過geog,而我都唔係100%清楚其他英國大學嘅geog,以下嘅比較都係綜合多方面嘅資訊得出,唔可以作準嘅~ 英國讀三年(如果你唔去exchange一年),香港就讀四年~ 如果喺英國畢業之後再full time讀一年master,即係你用四年時間已經可以讀完undergrad同master! 英國呢邊係專科專讀.好似我啱啱所講,UCL BA/BSc Geog呢個programme每一年只可以take一個non-geog嘅module,而我地亦唔需要讀common core~ 而香港嘅話,例如HKU Geog就可以畀你double major或者minor.咁樣其實各有各好嘅,前者就係真係可以更深入研究geog,後者嘅flexibility會比較大,好擔心出路嘅double major/minor都可能畀到你更大嘅保障. 至於考核模式,以HKU Geog為例,問番讀緊嘅人,佢地大概係一半assignment加一半exam,而我地UCL就偏向係多啲coursework (但都要視乎番你module嘅combination啦,至少我自己個配搭嚟講就係少考試嘅,一年大概有1-2個考試) UCL Geog嘅國際學生比例應該都比香港嘅大學高,所以都可以畀一個機會你同世界各地geog好叻嘅人交流吓心得.


text:
「冰室」
茶餐廳係香港一個重要嘅飲食文化,而茶餐廳前身其實叫做冰室.以前嘅冰室一般都係提供凍飲,雪糕,沙冰等,而且佢哋持有嘅牌照係小食牌,所以唔可以提供熟食.但係茶餐廳嘅牌照唔同,因為係食肆牌,所以可以提供更多種類嘅食品.基本上係香港真係好容易就搵到一間茶餐廳,而家有一啲就扮懷舊,將餐廳個名叫做冰室,就連啲裝修都參考香港五六十年代嘅風格.
「茶餐」
如果問大家點為之係一間好嘅茶餐廳,唔知大家會用啲乜嘢嚟到做標準呢?而大家通常又會點啲乜嘢食呢?當然每間茶餐廳都有自己嘅特色,不過我通常自己就會嗌菠蘿油同茶走,因為要整得好都唔用易.其實菠蘿油好唔好食除咗個皮要夠脆同個包要夠鬆軟之外,個皮唔可以散開同埋啲牛油唔可以溶晒.以至於一杯好嘅奶茶就當然啲茶要夠香,奶同茶嘅比例要適中,最重要嘅就係要滑!
「文化」
其實茶餐廳嘅文化真係好得意,尤其係啲用語,就好似行街係指外賣,籮柚就係指菠蘿油,少田就係指少糖等等.當然除咗用語之外就係啲套餐,一般都係有早餐,午餐同晚餐,不過茶餐廳就有三百六十五日都唔變嘅常餐同落單即有嘅快餐!不過發現好多時杯奶茶好飲嘅茶餐廳啲嘢食就一般般,而啲嘢食好好味嘅就掉返轉杯奶茶唔得.唔知大家心目中邊間茶餐廳係最好嘅呢?
Also published on Medium.


text:
梁思浩鬧爆花姐潛水:錢就識袋,責任唔使孭﹗ 網民:153派你嚟嘅?
梁思浩稱唔怕得罪人 瘋狂「插花」
梁思浩在網台《大家「真」瘋騷》談及MIRROR演唱會事故,他指發生意外後,阿姐汪明荃,郭富城及王貽興都有發聲,讚他們是英雄,夠敢言:「你知啦﹗圈中人大多避而不談,為咗搵食怕得失人囉﹗」梁思浩又指自己都唔怕,在整集節目不停「插花」,直指花姐是這次意外中難辭其咎,有網民見梁思浩落足力狠狠「插花」留言問:「153派你嚟嘅?」
梁思浩:我做過演唱會監製有資格去講
梁思浩指自己做過演唱會監製,所以有資格去發表:「個演唱會賣晒飛㗎啦,即係話你已經賺硬錢,條數已經返咗嚟,你加幾多嘢落去都絕對係賺住做,但你賺住做點解仲喺度慳呢慳路呢?」對於有傳臨開演唱會前最後一日,MIRROR綵排是在排舞室進行而非直接踩台,梁思浩就指如果係真,成件事好荒謬,節目另一主持李思蓓就話:「係囉,我哋喺TVB,台慶,東華都會去真正表演地方綵排﹗」梁思浩氣憤點名鬧爆花姐無出來承擔責任﹗
梁思浩怒轟花姐:錢就識袋,有事就消失天與地﹗
梁思浩怒轟自發生事故後,MIRROR經理人花姐潛水,鬧爆花姐不負責任:「喺呢個危難中,有人選擇沉默或逃避﹗有一個我覺得成件事係難辭其咎㗎,嗰個就係阿花﹗你作為一個經理人呀,如果你rehearsal 睇到有唔妥有危險,你係需要保護你啲藝人先,係咪?佢哋幫你搵錢㗎喎,點解唔肯有膊頭企出嚟?阿花,老老實實啦阿花,你有睇綵排㗎嘛,如果你話畀我聽原來你冇睇嘅,咁仲衰﹗你如果作為經理人,你袋緊錢㗎喎﹗我真心講呢12個細路仔好慘要去面對﹗」
梁思浩爆鬧花姐不負責任:呢個世界冇免費午餐﹗
李思蓓插口:你(花姐)袋咗錢到依家都唔出聲?應該當自己仔一樣,係咪先?)你袋錢嗰時就識袋,到佢哋出事嗰時,你係完全地消失天與地﹗同埋你當時係經理人或者係監製,你覺得危險,係咪要出聲先?因為所有幕後嘅人已經開始講,其實綵排時已經有危險,你唔係新人嚟嘛,你做得監製,錢就照袋,責任唔使孭?呢個世界冇免費午餐㗎﹗」
梁思浩心痛MIRROR:呢12個細路仔好慘﹗
李思蓓又指MIRROR十二子當花姐係阿媽,但掉番轉花姐似乎冇當MIRROR係自己仔:「講返之前,好似姜濤做訪問暈一暈,你見佢哋工作量爆標,大家打開報紙都知,究竟佢哋抽到幾多時間去綵排,大家都計到數,尤其紅嗰幾個臨開騷前都好似冇停過其他工作﹗」梁思浩接話:「同埋依家開始有傳媒講,究竟MIRROR做得咁辛苦呢幾年,有幾多錢袋咗自己袋,阿花,你作為一個經理人,有事你去咗邊?」李思蓓指MIRROR不是生財工具,「呢12個小朋友都係人嚟﹗」梁思浩大大力點頭認同,指好心痛MIRROR要承受如此大壓力﹗


text:
1 JUNE 2011 (WED)
由前日開始,我個頭就不停咁痛,不過都叫做OK頂得到,所以幾朝起身都打孖拍兩粒頭痛藥就繼續返工.雖然返左工,但都真係勁辛苦,個頭痛到好似想爆炸咁,所以攪到依幾日都冇乜心機做嘢(好彩都叫做冇做錯嘢!).
今朝起身,小豬媽話見到我塊面白晒,完全冇晒氣息咁,加上我個頭真係痛得好利害,痛到連個胃都唔舒服,勁想嘔咁,所以都真係頂唔順,打個電話返學校請一日假.
打完個電話之後就繼續大覺瞓,瞓到差唔多夠鐘去睇醫生時就俾小豬媽叫醒,就係依個時間,小豬媽已經為左準備左一大杯黑糖薑茶,等我可以驅咁啲頭風~
小豬媽除左幫我好好照顧小小豬等佢唔好嘈住我瞓之外,又照顧我,真係勁感動,容許我唱一句:世上只有媽媽好,有媽的孩子像個寶!
其實我都知道自己大約係乜事,咪又係嗰啲月事影響都我個頭痛!真係唔明白,好多人都話生完BB之後嘅月事係會比未生之前好,不過我就好似唔係,生完之後,係月事前後都會頭痛,仲要比未生之前仲密左好多,唔係次次都隔次就有頭痛,仲要係勁頭痛嗰隻,真係唔知點解呀?唔通係年紀大,機械壞?
雖然自己知自己事,不過都係要去睇吓醫生先得,所以瞓醒之後就去見一見醫生,同醫生講我個情況.醫生都應為我嘅頭痛同月事有關,不過佢仲問左我一啲關於工作嘅嘢,見我放鬆啲個人,咁個情況就會好好多.最後醫生又開左一大批藥俾我,其中有啲係會令我放鬆啲,等我唔好處於一個緊張狀態,對我嘅頭痛都有幫助哦~
唉...真係冇鬼用,又要食藥,上兩個星期先食過藥,今日又要開始食,希望食埋今次短時間內唔洗再食啦!
不過食左藥又真係痛少左(不過仍然都係痛),但都叫做有返啲精神.我真係要快啲病好,因為嚟緊有好多節目要同小小豬一齊去玩呀!


text:
現存最古老並且運作嘅郵局 赤柱郵政局
早兩日阿史就介紹到位於灣仔,全港唯一一座被列為法定古蹟嘅郵政建築—舊灣仔郵局.咁就有史友提到,香港有另一座同樣好有味道嘅郵局,阿史就諗起赤柱郵政局喇! 赤柱郵政局係香港現存最古老並且運作嘅郵局,建於1937...
史檔 2年前
香港唯一供奉魯班嘅廟宇—魯班廟
喺西環七臺嘅青蓮台上,有一座被列為一級歷史建築嘅廟宇,亦係全港唯一供奉魯班嘅廟宇,魯班先師廟. 魯班先師廟據廟內石碑嘅記載係建於清朝光緒10年(1884年),係香港三行同業為供奉百匠之師魯班而興建嘅,當年捐...
史檔 2年前
西環七臺同一位詩人有關?
呢排阿史都同大家介紹唔少香港嘅地名起源,講完荃灣幾個特色嘅地方之後,今次就想介紹下西環七臺. 如果有史友行過路過,應該都會知西環七臺並唔係平路,而係好多條好長嘅樓梯.西環七臺位於堅尼地城,係一個歷史好...
史檔 2年前
由舊大澳警署活化而成 大澳文物酒店
繼續講返東澳古道上面嘅古蹟,如果大家行到入大澳,對廟宇又冇乜興趣嘅話,咁阿史跟住要介紹嘅呢樣古蹟可能就好啱你睇,事關呢座建築係由警署活化而成嘅酒店—大澳文物酒店. 大澳文物酒店嘅前身係大澳警署,呢座位處...
史檔 2年前
醉酒灣真係同「醉酒」有關
關於荃灣,阿史早幾日就講過由於呢一帶經常有海盜聚集,所以新界人就有一句「尋財路舊金山,尋死路去荃灣」.而喺十八世紀嘅時候,英國人繪製荃灣地圖嘅時候,仲將荃灣命名做「海盜灣」.唔講唔知荃灣附近,其實仲有...
史檔 2年前
國瑞路係為咗紀念楊國瑞?
早幾日名阿史就講到荃灣原本叫做淺灣,但由於村民覺得唔吉利,所以就改名叫做「全灣」,而促成呢件事嘅,全靠一位晚清嘅秀才楊國瑞.楊國瑞為新界人做過唔少貢獻,威水到直頭有條路用佢個名嚟命名,呢條路就叫做國瑞...
史檔 2年前


text:
[專欄:香港在日本]
二十年前,Sony Music以九龍城寨作為故事舞台,開發咗對應Play Station嘅遊戲「クーロンズゲート」(KOWLOON’S GATE -九龍風水傳-).於『九龍風水傳』嘅世界當中,1997年5月,喺香港「回歸」前夕由於陰界嘅九龍城寨突然於陽界出現,身為超級風水師嘅主角被香港最高風水會議傳召,潛入調查原因及重整混亂嘅陰界風水氣脈,而風水氣脈係由四神獸東─青龍,西─白虎,南─朱雀,北─玄武所掌管……(再講就劇透,剩低請自行遊玩享受XD)
二十年後,當年一齊開發嘅同伴再次聚首一堂,以粉絲嘅捐助作為資金將幾乎成為歷史嘅「クーロンズゲート」世界重新製作,配合VR技術重新將九龍城寨帶入日本!
截自官方網頁.
睇返今次「クーロンズゲートVR suzaku」之前公開過嘅影片,其中一條影片就係重現返當年其中一條喺「クーロンズゲート」出現過嘅街道:「龍城路」.玩家到時可以體驗喺九龍城寨入面散步嘅感覺.比起遊戲,開發人員更希望以VR技術將呢條令人可以自由咁喺回憶中嘅街道入面行逛,同唔同嘅角色重新會面.
遊戲裡面有好多城寨嘅元素係入面.標誌性嘅後巷,仲有唐樓,戲院等都有出現到喺畫面之上.單係opening睇到嘅「陰界」街道就有唔少香港特色嘅廣吿牌:有寫住「成人用品」霓虹招牌,對應返當時黃,賭,毒俱齊嘅情況;亦有唔同醫療診所嘅招牌,因為以前城寨冇被規管,好多無牌醫生都會喺嗰度開舖.
截自「クーロンズゲート」Opening.
VR版都忠實呈現返城寨殘舊,狹窄而詭秘嘅感覺.佢更新咗當時嘅畫面,令到佢更加精美之外玩家都可以對城寨有深一層嘅認識.街道一啲有用到中文嘅地方都幾仔細,好似官網其中一張圖係一張九巴職員證嘅遺失聲明,淨係睇佢唔見咗啲咩已經覺得好香港呀.
上:1997年版本嘅「成人用品」霓虹燈牌.截自「クーロンズゲート」opening.
下:2017年VR版本嘅「成人用品」霓虹燈牌.截自官方YouTube.
九巴職員證嘅遺失聲明.截自官方網頁.
只可惜城寨對於部份香港人嚟講或者會係其中一個集體回憶,但係新一代已經好少再接觸到相關嘅知識.講起「九龍城寨」,可能佢地腦海入面淨係會浮現出一個普通嘅公園,而唔係當年嘅「三不管」地帶.不過意外地喺日本,仍然有唔少媒體用自己嘅方式將九龍城寨呢個神秘嘅地方流傳落去.
回溯返去城寨清拆嗰陣,最後留低記錄嘅係竟然係日本人.當年一班對城寨好有興趣嘅日本人,以歷史學家兼文化人類學者可兒弘明為首嘅「九龍城探險隊」,喺所有居民被逼遷後向政府申請將佢嘅最後一面留低,配上插畫家寺澤一美嘅剖面圖等輯成《大圖解九龍城》將城寨活現喺讀者眼前.除咗出版唔同嘅相關書籍,近排當地就將相片集《九龍城砦》數碼化,仲為咗紀念呢件事而舉辦展覽,等更多人認識城寨.
《大圖解九龍城》中寺澤一美筆下嘅城寨剖面圖.截自Amazon.
宮本隆司相片集《九龍城寨》展覽.截自ギャラリー北大路官方Twitter.
流行文化當中都不乏城寨嘅存在.2012年,人氣漫畫《金田一少年之事件簿》就喺其中一個20周年紀念故事《香港九龍財寶殺人事件》採用城寨作為舞台,翌年拍成真人電視劇以日本電視台開台60周年紀念特別節目播出,其中仲去咗城寨嘅遺址拍攝.縰然城寨已經清拆咗十幾廿年,但佢口火日本嘅影響力仍然係不容小覷.
《金田一少年之事件簿 – 香港九龍財寶殺人事件》 劇照.截自劇集官方網頁.
明明同自己嘅國家毫無關係,到底對佢地嚟講城寨有啲咩咁正呢?
知日部屋嘅屋主,香港中文大學日本研究學系系主任吳偉明教授曾經研究過城寨對日本流行文化嘅影響.佢喺《日本流行文化與香港》入面就分析道城寨能夠引起日本人嘅共鳴,所以先會令佢地將佢融入喺流行文化之中.另一方面,佢都代表咗當地對香港嘅印象:混亂但充滿生氣,一個中西文化夾雜嘅神秘都市.雖然呢個未必代表到而家香港嘅狀況,但呢種印象可以幫我地記住香港嘅「曾經」,令歷史不至於會被遺忘.
不過佢地嘅睇法都有「與時並進」㗎.喺探索次世代「クーロンズゲート」嘅企劃「九龍VR」入面就喺殘舊嘅城寨之間出現咗大型電子屏幕,顯示香港高科技嘅一面.另外佢地都加入咗好多我地熟悉嘅招牌.好似大家樂,星展銀行,美心,莎莎等,都係已經融入咗喺香港人生活之中嘅商店.雖然個場景係有啲微妙,不過兩種感覺crossover起嚟都係相當特別嘅.
截自官方YouTube.
雖然話九龍城寨已經成為歷史,但都係值得我地銘記於心嘅歷史.佢象徵住香港嘅獨特文化,亦都象徵住外地對香港其中一個形象,同時仲係香港同日本之間一個意外嘅聯繫.今次「クーロンズゲートVRsuzaku」除咗係紀念遊戲20周年之外,或者都係對我哋嘅提示:城寨文化並未有成為過去,而係十分值得我哋去了解嘅一段故事.
「クーロンズゲートVRsuzaku」
公開日期:2017年10月26日(星期四)
對應機種:PlayStation 4(PlayStationVR專用)
價錢:¥3980(未含稅)
官方網頁:http://jetman.co.jp/kowloons-gate-vr-suzaku/
參考資料
吳偉明(2015).《日本流行文化與香港》.香港:商務印書館(香港)有限公司.


text:
(治玄奇說)瞓覺姿勢指南?-納百川
痛症係好多香港人會搵中醫求診嘅主要疾病之一,特別係頸背腰痛.而呢類痛症常見病因包括:
1. 急性外傷(扭傷,拉傷,挫傷等);
2. 以往外傷冇處理好嘅舊患一到返風落雨就痛出嚟;
3. 長期姿勢唔正確;
4. 進食會誘發痛症嘅食物.
之前於《WFH嘅注意事項》一文中,已經同大家介紹過坐姿應該要注意啲咩,今次就講講瞓覺時姿勢同枕頭床褥要點配合,如果唔係到發現姿勢唔好而出現問題時就後悔莫及了.
(截圖自: 機動戰士高達 鐵血的孤兒)
首先最常見嘅睡姿係平瞓同打側瞓.如果閣下係用呢兩種睡姿以外嘅瞓覺姿勢(例如打坐姿勢,扮蝙蝠倒吊,扮小龍女瞓繩),呢篇文就未必幫到你.
平臥時,由於正常脊椎嘅生理弧度,頸椎同腰椎會係懸空嘅,所以就要有枕頭同床褥去承托住呢兩個懸空嘅部位,令肌肉得到充分休息.如果床褥太硬,腰椎懸空部位就冇辦法休息,太軟,亦都冇足夠承托力去支撐整個脊椎,甚至令選擇枕頭難度增加.
而平臥時,枕頭建議不宜過高,最理常就係能夠承托住懸空嘅頸椎同上背部(特別係駝背嘅人更加要留意上背部嘅空位,可以適當加毛巾墊住).一般而言,平臥時枕頭高度約等同自己拳頭大小.不過如果頸椎生理弧度已經出現變化,就要另外度身訂造了.
側臥時,大原則係要保持對稱,避免脊椎出現側彎嘅情況,所以床褥要搵到軟硬度適中嘅.太硬,腰椎位置都係無辦法承托得住,從而出現側彎;太軟,就反而成條脊椎都冇承托得到,地心吸力會令脊椎向下牽引從而出現側彎.
(網上圖片)
側臥時,枕頭高度首先要搵個同自己肩寬1:1嘅.太高或者太矮,都會令頭部偏歪,從而導致頸椎側彎.第二點,就係要確保頸椎懸空位置有承托,所以枕頭尾部上翹至適合自己體格,或者自行以毛巾加墊都可以.第三點就係建議大腿間夾上高度合適Cusion或者抱枕之類,確保側臥時於上方嘅腳唔會跨往另一邊,從而扭轉盤骨及脊椎.
總體而言,正確嘅睡姿要兼顧好多細節,但亦都係遠離慢性頸背腰同好重要嘅一環.今日盡量深入淺出講解一下,希望大家都可以學識選擇適合自己嘅枕具,或者學到正確睡姿,減少出現痛症.
(網上圖片)


text:
(我哋一齊扮靚靚)想同成頭雜草講byebye?6個禁忌唔好犯!
有人話頭髮係女仔嘅第二塊面,擁有一把柔順而又有光澤嘅秀髮的確可以為你成個人嘅外型加分不少!但係喺洗護嘅過程入面,有一啲小習慣,可能會喺不經意間傷害頭髮,破壞你的護髮效果.今日小編就為大家收集咗6個護髮時應留意嘅禁忌,想注意唔好踩雷?睇落去啦~
1.洗頭時水溫過高
好多人沖涼洗頭嘅時候都會鍾意用較熱嘅水(小編都成日用滾水沖涼咁濟),因為覺得只有水嘅溫度高先足夠將頭髮洗乾淨.但原來太熱嘅水係會損傷頭皮同埋毛囊,會令你嘅頭皮出油更嚴重.所以記住用略高於體溫的40℃左右水溫洗頭就已經足夠啦.
2.洗頭後用乾毛巾反覆揉搓頭髮
洗完頭用乾毛巾抹頭髮好似係沖涼後常見嘅程序,但其實頭髮濕潤嘅時候頭髮系好脆弱ga,用乾毛巾抹頭不單只會帶走頭髮上的水分,也都會損傷毛鱗片,導致頭髮變得毛躁同埋無咁順滑.所以正確嘅方法應該係用毛巾將濕頭髮裹住,然後輕輕拍干,而唔係「擰」干.
3.濕住頭髮訓覺/造型
作為繁忙嘅都市人,好多時翻到屋企沖完涼就想即刻攤上床訓覺,好容易會頭都未乾就訓著左…而朝早起身洗頭又可能會因為唔夠時間吹乾就濕住頭髮做造型.但原來咁樣係好傷頭髮ga!因為濕髮嘅時候,頭髮角質層處於膨脹狀態極易受損,如果要同枕頭之間摩擦/造型會導致角質層脫落,長久落去好容易甩頭髮,所以記住吹乾頭髮好重要!
4.唔注意防曬
面部,身體防曬大家就聽得多,原來頭髮都需要防曬大家又聽過未?曬太陽可以吸收更多維他命D,而且仲可以養成健康膚色,但紫外線其實會破壞頭髮結構,令頭髮變得枯燥而無光澤!所以想好好保養頭髮的話,不妨係曬太陽之前先噴一啲頭髮防曬噴霧,阻擋紫外線和高溫嘅侵害.
5.經常性扎起頭髮/戴帽
對於小編嚟講,戴帽簡直係懶人福音.當你趕住出門口/唔想洗頭嘅時候,只要笠頂帽/扎條馬尾就已經可以靚靚出門口~但原來呢啲懶人招數用得太多係會傷害頭髮ga嗚嗚,戴帽/扎頭髮太頻繁會加諸壓力喺頭皮上面,導致頭皮無法順利出油,最後令髮根變得乾燥.
6.長期用同一隻洗頭水
雖然遇到好用,cp值又高嘅洗頭水真係好似執到寶咁,令人下意識不斷回購.但頭髮就好似人嘅胃咁,長期食同一樣嘢都會厭!如果長期用同一款洗護產品,好容易會令你嘅頭髮對呢啲保養效果麻痺.所以定期發掘下啲新嘅洗護產品,先至可以發揮佢哋嘅最大功效喔~
- 同學仔只要係早上申請,最快可以係下午就拎到錢
- 同學仔文件交齊,98%機會申請獲批
- 提早還款唔會收同學仔任何手續費或罰息
- 整個申請到還款過程 uFinance 不會收取同學任何手續費
唔少同學都會有財務需要,例如交學費,交卡數,Hall Fee, Exchange等,uFinance 為學生提供現時市場上最簡易申請低息學生貸款滿足你嘅財務需要,讓你可以擁有一個無壓力而又充實嘅校園生活.


text:
「害怕」
好多人都怕將自己所識嘅嘢分享俾其他人,原因係驚教識徒弟無師傅.但係如果個個人都係咁諗嘅話,嚟個世界係唔會有進步.當然比自己聰明嘅人有好多,而如果怕人哋學完嘢之後就飛起你嘅話,講真係唔係應該檢討下自己先呢?如果自己唔不斷進步,就算你唔教人哋,人哋都總有一日會超越你.有時學識分享係一種美德,除咗將自己所識嘅嘢傳授俾其他人之外,有時亦都會有意想不到嘅收穫!
「分享」
我經常講如果要教人就應該要將所有嘢教晒俾人,如果收收埋埋其實只會顯得自己無能力.如果你有一百樣嘢可以分享俾人,但係你只係選擇分享八十樣嘢,因為怕分享晒自己就再無價值.其實點解唔可以係分享一百樣嘢,然後自己再去學多二十樣嘢呢?樣樣嘢都係度計算嘅話,其實損失係自己.有時分享亦都係學習嘅一種.所以懂得識分享先至會令一個人成長!
「成長」
當然好多人會話你係唔係傻架?如果嚟個世界係咁嘅話,我哋只會不斷倒退.分享嘅意義就係希望大家互相分享知識,而通過分享再啟發新嘅知識.當然有啲人係好有機心,真係想喺你身上學晒所有嘢就走人.不過嚟啲人就唔會有突破,因為佢哋唔會主動去學新嘅知識.所以真係要活到老學到老,學海無涯,懂得分享係美德.你望到望長江後浪退前浪,青出於藍勝於藍啦!
Also published on Medium.


text:
2015年3月24日星期二
鹹蛋?鴨蛋?
2015年3月19日星期四
硬 margarine
超市賣開嘅 margarine 通常都係軟身,用嚟搽麵包嗰一款,唔可以用嚟整烘焙食品,但我又一直唔見有硬 margarine 賣,因為始終有啲西點製法係唔可以用液體油代替,例如牛油霜;另外試過用固體菜油整批底又唔多掂,雖然可以成形,但個 texture 真係太鬆脆,一脫模就散,所以我一直都好想知道究竟有無硬 margarine 賣.
2015年3月18日星期三
素公司治
平時我都好少出街食,兩餐多數都係自己煮,一來當然係慳錢啦,二來就係一向都唔多鍾意出街食.之但係咁,始終都係有機會要喺街外食嘅,由朝到晚都喺街的話就迫住要出街食喇!
以我嘅生活習慣,出街食的話好彩都夾到 tea time 時間,我都多數只會去快餐店攪掂,因為都仲可以 $2X 醫飽個肚.好多時都會叫公司治,飽肚得嚟又相對比較健康,少肉少油.近日行經某快餐店門口,經過時望到入面個餐牌,一份公司治原來已經加到成 $30 一份,以呢個價錢去食幾塊薄薄麵包同雜菜,真係唔多值,我唔想同食店交租囉!!反正自己整都無難度,應該係零難度先啱呀!
2015年3月15日星期日
煙肉薯仔粟米湯 Smoky Bacon Sweetcorn & Potato Soup
如果大家有睇過上次肉桂焦糖蘋果西多士條片的話,應該會覺得呢個湯熟口熟面,因為係同一輯節目內嘅 recipe 嘛!見材料都好簡單,而且屋企又有罐忌廉粟米蓉,一於又試吓啦!
番紅花免發酵薄包 Saffron Flatbread
睇 Gordon Ramsay 個節目真係學到好多嘢,由主菜到甜品,麵包到蛋糕都有教,真係夠哂全面.
其中一集主題係健康食譜,佢教大家整煙肉車厘茄煮青口配 flatbread 做 lunch,一見到呢個 flatbread 就已經下定決心一定要試整,因為唔使發酵,麵糰鬆弛過後就直接落平底鑊烘烤,夠哂方便,唔使嘥時間等佢慢慢發,天氣凍時就更加正呀!
2015年3月13日星期五
韓式海帶蜆肉湯 Jogae Miyeokguk (조개미역국)
今個禮拜又偷懶唔煲湯,試咗整 Gordon Ramsay 個西湯,效果都唔錯,不過份量只夠兩餐,所以今晚就另外再跟 Maangchi 姨學整海帶湯,遲啲先同大家分享番 Ramsay 個西湯啦!
韓國人好鍾意煮海帶湯,不單只生日會整,就連生完 BB 之後都係飲海帶湯補身.Maangchi 姨係教用新鮮青口去煮海帶湯,但係邊度咁易買到新鮮青口呢!原本街市間「大昌」都有急凍藍青口賣,可惜街市重建又俾「領匯」迫走埋,所以我就改咗用蜆肉喇.當然,味道一定會差好遠,但調味之後都唔差呢!
鮮橙杏仁玉米蛋糕
真係想死,個街市變成雞肋,唔好話買番薯咁普通嘅嘢都無,原來想買個富士蘋果都咁艱難!蛇果就有,但我唔多鍾意食,自從出咗富士蘋果之後都已經無再買喇!無富士蘋果又無雪梨,所以連續兩次都係買橙嚟供佛,加上依家又興 $XX/ X 個咁賣,攪到成屋都係橙,食都食唔切,有啲都開始有少少爛橙味,要快手攪掂佢!!
突然間俾我諗到用嚟整 polenta cake,趁今朝比較得閒,嗱嗱淋即刻整!!
2015年3月5日星期四
元宵湯丸
五香豆乾甘筍絲
2015年3月3日星期二
韓式泡菜煎餅 Kimchijeon ( 김치전 )
唉,有排捱呀!
之前見到 blog 友 Moonmoon 話佢去開賣餸嗰個屋邨街市要封咗嚟大裝修,只係留番每樣一,兩檔繼續營業,當時聽到都戥佢慘,但估唔到呢一日居然都會發生喺自己身上!
過咗農曆新年頭嗰幾日,屋企附近個屋邨街市就正式被「領匯」完全封閉,聽聞原本有百多個檔位,依家就只係提供得二十二個臨時檔位繼續經營,咁即係話,基本上每種產品嘅售賣檔位都只係得番一,兩檔.其實檔位數目少都唔緊要,只要產品種類夠齊全都 OK,但最慘係啲檔位 size 超迷你,有啲直情係比我屋企個廚房,廁所仲要細,唔好話擺多幾種嘢嚟賣,就連檔主企喺度想轉身都難,最簡單不過想買幾隻番薯煲糖水都無,皆因檔口地方少,菜檔阿姐話無可能放啲咁嘥位嘅嘢喺度賣!
2015年3月2日星期一
肉桂焦糖蘋果西多士
訂閱: 文章 (Atom)


text:
有軌電車
有軌電車(粵拼:jau5 gwai2 din6 ce1;英文:tram 或 streetcar,香港簡稱電車)係一種行軌道嘅交通工具,輕過火車.通常係市區裏面行,或者連住唔同嘅村落,市鎮.電車同火車唔同嘅地方係佢通常起響街上面,有時會預一啲綫畀佢專用.唔少電車綫都冇站台,有時行過街就係.用噉嘅設計,條街路就可以同時容得落電車,行人,同其他車一齊用.
有軌電車主要有兩種嘅供電方式,一種係車頂電纜通過接觸集電弓/集電桿供電,另一種係第三軌供電.早期嘅電車有試過用動物或者內燃機車做動力,但係今日已經好少見.
歷史[編輯]
第一條用於客運嘅路面有軌車,係1807年喺英國啟用嘅公共馬車(Omnibus).1828年,美國馬里蘭州巴爾的摩修建咗第一條有軌馬車綫路,之後紐約同新奧爾良分別喺1832年同1834年開通咗類似嘅綫路.1873年,三藩市起咗條有軌車綫路,不過係用鋼纜拉住部車行,所以嚴格來講唔算係電車.同一時期,喺一啲城市道,出現咗用小型窄軌蒸汽機車牽引嘅市內有軌交通.
1879年,德國工程師西門子(Ernst W. von Siemens)喺柏林工業展上面首先嘗試用電力帶動軌道車輛.之後俄國嘅聖彼得堡,加拿大嘅多倫多都試過開通有軌電車嘅商業運營.匈牙利嘅布達佩斯喺1887年建立咗第一個有軌電車系統.1888年,美國維珍尼亞州嘅列治文亦都開通咗有軌電車.
中國最早嘅有軌電車,係1899年由德國西門子公司喺北京修建嘅,連接馬家堡火車站同永定門嘅有軌電車.1904年,香港開通有軌電車,此後設有租界或成爲通商口岸嘅各個中國城市都相繼開通有軌電車.天津同上海嘅有軌電車先後喺1906年同1908年開通.之後,日本同俄國相繼喺大連,哈爾濱,長春,瀋陽等城市開通有軌電車綫路.北京嘅市內有軌電車喺1924年開通.1956-1958年,鞍山開通有軌電車.
有軌電車喺20世紀初風行一時.但自從1950年代起,私家車,巴士同其他路面交通逐漸普及,加上汽車生產商嘅推波助瀾[1],唔少有軌電車系統陸續停運,拆卸.有軌電車網絡喺北美,英國,西班牙等地幾乎完全消失,但係喺瑞士,德國,波蘭,奧地利,意大利,比利時,荷蘭,日本,千里達,泰國等國,有軌電車網絡重保養良好.
近年來,大眾開始知道私家車太多會引起空氣污染,汽油依賴,泊車難等種種問題.唔少政府因此改變原先過度依賴汽車嘅交通規劃.巴士由於同其他車共用路面,提唔到好高速度.而地鐵成本高,用喺市郊無實際.於是有軌電車嘅優點越來越明顯.從1970年代末起,部份無有軌電車嘅地方喺政府做過硏究之後,開始建造新嘅有軌電車線.好多重有有軌電車嘅城市亦增加線路,或者將原有系統現代化.
低地臺有軌電車喺1990年代出現.乘客上落低地臺有軌電車嘅時候唔使上落梯級,大大方便殘障人士搭車.
2001年,鞍山有軌電車停運.到此,中國重有舊時有軌電車嘅城市剩返大連同長春.2006年,天津濱海新區引入法國産嘅膠輪導向電車Translohr,用來運營天津開發區導軌電車一號線.部份媒體將伊種膠輪導向電車稱為有軌電車,但係膠輪導向電車嘅膠輪同軌道淨係起導向嘅作用,並無行駛同承重嘅功能,同真正意義上嘅有軌電車有本質嘅區別.2007年尾,大連駁通現有嘅兩條電車綫路.2009年,上海浦東新區亦都引入膠輪導軌電車.2012年3月,瀋陽有軌電車系統開工,8月投入運營,瀋陽消失咗近四十年嘅有軌電車,又返到市民嘅生活入邊.同一年,蘇州高新區開始興建蘇州高新區有軌電車,遞時會同蘇州現有嘅軌道交通接駁.另外,北京最近引入一種以第三軌供電,但保留咗集電桿嘅仿古式電車,從而喺形式上恢復咗部分「有軌電車」路綫作爲一種文化象徵來紀念.
2014年12月,廣州嘅海珠環島有軌電車試營運.
雙層有軌電車[編輯]
目前全球只有三座城市嘅有軌電車系統重有雙層電車.依三座城市分別係香港,英國黑池同埃及亞歷山大港.其中香港電車更加係全球唯一全部採用雙層電車嘅系統.
有軌電車嘅優點[編輯]
- 一公里有軌電車線所需嘅投資通常只係一公里地下鐵路嘅三分之一,因此對於中型城市或者人口唔密集嘅地區來講,有軌電車係實用而廉價嘅選擇;
- 唔使挖掘地底隧道,車站唔需要高價環控設備,乘客上落車唔使行好遠;
- 有軌電車一般同汽車共用路權,唔使起架空路軌,慳街道空間;
- 因為有軌道引導,所以駕駛操作容易過無軌電車;
- 有軌電車以電力推動,車輛唔會排放廢氣.
有軌電車嘅缺點[編輯]
- 因為要設軌道同電網,建設成本高過無軌電車,對小型城市來講財政負擔幾重下;
- 受軌道同電網限制,行駛冇無軌電車咁靈活,
- 路軌佔用路面,其他路面交通通常要讓條行車線出來畀有軌電車;
- 速度同載客量都比唔上地鐵;
- 一部車發生意外可能會造成全線癱瘓.
參考[編輯]
- ↑ Jim Klein. Taken for a Ride (英文). PBS.


text:
較早前因為減少外出嘅關係,而我家小朋友亦無需返學一段好長嘅時間,多咗留喺屋企活動,所以我煮飯嘅次數都比以前頻密咗好多,平時親子下廚都見到Alfred對廚藝有興趣,所以我決定趁早培養下佢做一個識煮野食嘅小暖男,將來入得廚房,出得廳堂!不過最近發現Alfred高咗,我家原本個地櫃門同佢差唔多高,有時幫我手拎材料都好易撞到個頭; 所以每次開關門,我都要特別小心注意.
Mia Cucina廚房設計得好modern同 smart,諗到可以喺廚房入面加入智能裝置增加實用性,例如有自動升降工作檯,升降收納層架同埋電動消毒碗櫃等等,真係令我大開眼界.特別喺香港住屋嘅實用面積普遍比較細,要靈活善用廚房空間係非常重要,所以度身訂造廚櫃先係皇道.
我除咗要考慮外觀同款式,亦要諗埋門板質料係咪耐用,因為香港天氣潮濕,職員話櫃身最好用七層夾板,咁先夠防潮力!另外,佢哋有多款意大利進口嘅門板飾面隨意配搭,可以同我個飯廳夾返個設計.真係好想推介比大家,Showroom 入面有個弧形廚櫃設計,一改傳統千篇一律嘅長方形廚櫃; 加上我又有小朋友,我覺得哩個廚櫃好啱 Alfred,at
least佢會無咁易撞到D起角位.
不過由於廚房裝修設計係屬於專業嘅範疇,而我就完全無呢方面嘅知識… 今次知道煤氣公司Mia Cucina係做開廚櫃設計,仲可以提供一站式服務,包括諮詢,上門度尺,設計,訂造同埋安裝廚櫃等,同埋,佢地嘅服務真係好好,當日職員都即場解答左我好多廚房裝修嘅問題!最正係如果屋企用明火煮食,佢地會聯絡埋煤氣師傅上去事先 check 下,真係煩少好多!!


text:
自從 11月30 日喺 T.O.P. 開咗呢間 Pekkle Cafe 之後,間唔中都會令我有想去幫襯嘅衝動... 亦都係因為 Pekkle Cafe,我出旺角嘅次數,喺呢一,兩個月真係激增咗好多呀!今日,又忍唔住去咗幫襯喇!
可能已經開始運作咗一個多月,所有嘢都開始暢順,不過營業時間就有唔同...
11月30日嘅營業時間:
11月30日第一次惠顧時,為咗一個當時係非賣品,但係會隨烏冬附送嘅 Pekkle 玻璃奶樽,而叫嘅第一樣食品...
可能係首日營業關係,再加上係星期五平日,我估餐廳冇唸到都會有咁多人去幫襯,情況係有少少混亂,例如貨架嘅精品好多都被 fans 掃光,出餐時間頗長,而且都有少少混亂,即係例如之後點餐嘅會快有食物過早到嘅顧客,但係點嘅食物係一樣嘅.又例如,大家睇下下面碗烏冬,除咗片冬菇上面用甘筍雕刻嘅 P 之外,都係比較平平無奇,同 menu 幅相,係有少少分別.
當我今日再去時,營業時間已經改咗,而再叫番同一款嘅烏冬,個樣亦都明顯靚好咗多,連烏冬上面塊玉子,都有 Pekkle 個樣嫁!比起啱啱試業嗰日,真係差得好遠...
上下兩碗烏冬麵,同一間餐廳出品,相信亦都係出自同一位廚師之手,時間差個零月,效果係咪差好遠呢?所以話『熟能生巧』呢句說話真係冇錯嫁!


text:
「電競」
相信好多人都會話打機打得多無益,其係又錯唔晒.不過其實有研究指出其實適當打機係有助小朋友嘅成長.只不過有幾多人知道而家有一種行業真係靠打機為生?而且遊戲產業嘅市場相當龐大,近年亦都因為智能手機嘅出現令到遊戲開發嘅成本大大降低.不過要有一隻家傳戶曉嘅遊戲就真係好難!係世界各地都開始興起電子競技,而韓國目前被認為係電子競技最強嘅國家!
「產業」
乜嘢係電子競技?就係指使用電子遊戲嚟比賽嘅體育項目!隨著遊戲對經濟同環境不斷改變嘅影響,電子競技正式成為體育競技嘅一種.電子競技就係電子遊戲比賽達到競技層面嘅活動,相比起用嚟消遣嘅遊戲好唔同!電子競技係利用電子設備嚟進行,而操作上亦強調人與人之間嘅智力與同應對抗運動.市場研究報告指出,二零二零年全球電競市場規模將達十五億美元!
「本地」
香港電子競技業近年來開始受到大眾嘅關注!真係打機就無出息?其實職業選手分分鐘高人工過你!而香港其實都有好多臥虎藏龍嘅人,只係佢哋未必係職業選手!近年政府亦都關注都嚟過行業嘅發展,但係首先係要改變香港社會將打機嘅睇法,因為打機唔等於廢青.當然係現時嘅社會係好難,而係月底李嘉誠基金會贊助舉辦一連串電競活動,予市民免費參與!
Also published on Medium.


text:
個個喺香港都做一個排隊動物,其實香港唔只得要排隊先買到嘅過江龍台茶.香港最local嘅嘢飲可能好多你都未飲過!好似滾水蛋,奶水蛋,兒童鴛鴦同埋西洋菜蜜都已經慢慢消失喺茶餐廳嘅menu入面.今日DailyView網路溫度計根據香港最道地嘅飲品,透過網路大數據做咗個調查,一齊嚟睇吓啦~
DV小教室:香港網路大數據觀測咗近萬個網站頻道(而且不斷增加ing),包括港澳地區的新聞頻道,FB,IG同埋各大討論區,Blog......透過強大嘅網文爬梳觀測,攞到巨大嘅資料樣本數,拎到上億嘅文章及留言訊息,以人工智慧的語意程式做分析.
朱古力可以話歷史悠久.最早由墨西哥人整,十六世紀傳過歐洲.主要成份係唂咕豆,朱古力味香濃,面頭有厚Cream,個Cream溶喺朱古力入面,唔單只令朱古力更幼滑,仲平衡咗朱古力嘅甜味,帶出輕輕嘅奶味,口感就唔會太澀,容易入口.介紹你一客下午茶︰凍朱古力+惹味嘅豬扒包,包你喺天使與惡魔之間不能自拔.
「老闆,嚟一杯凍檸水!」咁寡都有人叫?!唔講唔知,西元1000年左右埃及已有檸檬水.喺香港,檸檬水通常簡稱為檸水,係一種用檸檬吊味嘅水,通常會落糖,凍熱都得;凍嘅一般必定配有2塊至4塊切片檸檬在杯中,熱嘅叫熱檸水.專家話每天喝檸檬水的好處有抗衰老和清新口氣,仲可以幫助減慢皺紋出現㖭~
檸蜜見於港式茶餐廳,係快餐嘅配套嘢飲.做法簡單,將蜂蜜同水溝埋後,再加幾片片檸檬而成.因為成本問題,香港嘅茶餐廳一般會以西洋菜蜜取代蜂蜜,亦有高級餐廳使用冬蜜.檸檬蜜可以排毒兼減肥,效果比檸檬水強100倍!係人都知,檸檬有豐富嘅營養,可以防止同消除皮膚色素沉著作用.姐妹們,你今日飲咗未?
覺得太悶,想轉轉口味,搞下新意思?黑牛係香港或澳門茶餐廳嘅特色嘢飲,即係可樂加朱古力雪糕嘅特色飲品.當雪糕沉低同可樂混合,就會產生大量氣泡,感覺非常刺激,柔軟嘅雪糕配搭有汽嘅可樂,味蕾感覺超冰爽,係十足十嘅完美邪惡配搭.夏天飲一杯簡直超爽過癮!
茶走係香港地道嘅叫法.即係話奶茶唔要砂糖,改為用煉奶代替.點解要咁?因為有d食客,怕奶茶加入砂糖會惹痰,所以幫襯冰室或茶餐廳時講明「走」砂糖,改用煉奶代替,因為比起砂糖,煉奶更更易溶化喺奶茶之中,鍾意飲甜嘢,茶走可能更加會係你杯茶.如果鍾意奶味濃郁d嘅仲可以添加全脂淡奶!
夏天飲返杯紅豆冰做下午茶,係一等一消暑首選.概念源於中式甜品紅豆沙,早期冷氣仲未流行嘅時候係香港冰室出售.做法︰紅豆,要又腍又化;加入淡奶同細細碎碎嘅刨冰,放入上寬下窄嘅透明冰杯中,簡直係透心涼!紅豆冰有時會喺杯中放入一球雪糕蓋面,叫做糕紅豆冰,別有一番滋味同口感.
又叫黑咖啡,黑咖啡即唔添加任何調味,所以係香港又叫飛沙走奶.主要係用咖啡豆研磨成粉狀後伴以熱水調製的飲品.因為齋啡無糖無奶,一杯喺手,用鼻覺品嚐,唊上一口咖啡豆原有嘅濃鬱醇香味道都係一種人生享受.除此之外,齋啡可以促進脂肪分解,有營養師指都算係健康嘅飲法.
係嚟自德國嘅乳品.亦係好多人童年嘅回憶,係大眾心目中少年人的補品.因為入面含有少許維生素同麥芽嘅膳食纖維,所以一般廣告強調係以去除疲勞嘅補助營養品,朝早一杯使人心情愉快,工作更加起勁.臨瞓前一杯,更覺身心舒暢,美夢更甜.阿華田主要係用熱牛奶沖泡黎飲,凍飲另有一番味道.
係普羅大眾嘅日常飲品,喺香港一般簡稱為檸茶,伙計落單會寫「OT」,或大喊「爆檸」通知水吧.點為知一杯好飲嘅凍檸茶?首先茶底唔可以濃到苦,又唔可以太澀,避免蓋過檸檬嘅香味,咁先稱得上最正嘅檸檬茶.夏天,一支飲管加上一支長湯匙,啜飲一啖,精神爽利……
屬於香港平民百姓的廉價飲品,又叫「絲襪奶茶」.唔好以為真係絲襪,其實係棉紗網至真,佢係用黎過濾泡好嘅紅茶,香醇幼滑嘅港式奶茶就係咁做出嚟.單係香港人每年都飲上過億杯奶茶.唔好睇少一杯奶茶,講究的會選用錫蘭紅茶,淡奶同糖,比例恰當之餘,仲要睇師傅認真考究嘅「撞茶」功力.
分析說明:
本研究資料分析時間範圍為2018年1月11日至2019年1月10日,共一年.
網路大數據系統觀測港澳地區上萬個網站頻道,包括新聞頻道,Facebook,Instagram,Twitter及各大討論區,部落格等,針對討論『香港古早味飲品 』相關文本進行分析,並根據網友就該議題之討論,作為本分析依據.
本文分析之結果,非參考投票,民調,網路問卷等資料,名次僅代表網路討論聲量大小,不代表網友正負評價.
DailyView曰:
遺珠之憾係忌廉溝鮮奶!


text:
印度建築
印度建築(英文:Indian architecture)係指印度嘅建築風格.
古印度[編輯]
遠古時代(指公元 500 年之前)嘅印度喺宗教同哲學思想上發展得好蓬勃,思想家人才輩出(例如係釋迦牟尼噉).古印度嘅建築好多時都反映咗當時嘅印度人嘅世界觀同宇宙觀:古印度建築(尤其係宗教建築)興用又高又勁雕嘢,好似山噉形狀嘅塔嚟講故仔,用塔上面嘅浮雕或者第啲圖案反映印度教入面嗰啲人物嘅故仔,啲圖案有陣時可以好大膽,例如係描繪印度教神祇嘅性愛;因為印度教當中「眾生皆平等」嘅諗法,而好鍾意用動物嘅形象做裝飾;而喺要塞同宮殿嘅高處會用大量嘅開放式便亭(kiosk).印度亦都出咗名零舍多岩雕建築(rock-cut architecture;指由啲自然存在嘅巨大岩石嗰度雕一棟建築物出嚟),例如阿旃陀石窟(Ajanta Caves)就舉世聞名,係一列 30 個嘅佛教石窟紀念碑[1].
除咗呢啲,古印度一樣好有特色嘅建築係舍利塔(stupa;梵文:स्तूप)-用一個圓頂嘅(通常石造)結構代表印度教宇宙當中嘅神山須彌山(Mount Meru;मेरु),而啲古印度人好興攞呢種結構嚟儲藏一啲同佛祖有關嘅聖物.呢類建築喺受印度影響過嘅南亞同東南亞各地,以至東亞都搵得到:舍利塔成日俾東亞嘅佛教徒攞嚟放高僧嘅舍利,而舍利塔嘅興建仲遠至歷史上不嬲都與世隔絕嘅日本嗰度[2].
神廟嘅一個雕像;
描繪濕婆拎住乞兒兜做僧侶.
影響[編輯]
古印度對佢周邊嘅國家同地區有好勁嘅文化影響力,就連中國都由古印度嗰度借咗(例如)佛教過去.古印度嘅龐大影響力令到南亞各地同東南亞(以至東亞某啲地區)等地嘅人喺宗教上都受印度教或者佛教影響,而且佢哋嘅建築風格往往有印度建築嘅影喺度,會具有上述嗰啲古印度建築噉嘅特徵.
睇埋[編輯]
攷[編輯]
- ↑ "Ajanta Caves".
- ↑ 吳, 慶洲. 藏傳佛塔與建築裝飾. 中國建築. Vol. 034. 錦繡出版 (王進榮).


text:
塑料機械網> 全部分類> 塑料機械> 吹瓶機> 一步法吹瓶機更新時間:2021-08-11                            返回產品中心
廣州市佳碩達機械設備有限公
廣州市佳碩達機械設備有限公
廣州市佳碩達機械設備有限公
廣州市佳碩達機械設備有限公
廣州市佳碩達機械設備有限公
廣州市佳碩達機械設備有限公
佛山市工正包裝設備科技股份
佛山市工正包裝設備科技股份
佛山市工正包裝設備科技股份
佛山市工正包裝設備科技股份
佛山市工正包裝設備科技股份
佛山市工正包裝設備科技股份
東莞超拓機械有限公司
豐鐵塑機(廣州)有限公司
廣州市佳碩達機械設備有限公
廣州市佳碩達機械設備有限公
廣州市佳碩達機械設備有限公
廣州市佳碩達機械設備有限公
廣州市佳碩達機械設備有限公
廣州市佳碩達機械設備有限公
廣州市佳碩達機械設備有限公
廣州市佳碩達機械設備有限公
廣州市佳碩達機械設備有限公
廣州市佳碩達機械設備有限公
廣州市佳碩達機械設備有限公
廣州市佳碩達機械設備有限公
柳州市精業機器有限公司
柳州市精業機器有限公司
柳州市精業機器有限公司
廣州市佳速精密機械有限公司
廣州市佳速精密機械有限公司
廣州市佳速精密機械有限公司
廣州市佳速精密機械有限公司
廣州市佳速精密機械有限公司
廣州市佳速精密機械有限公司
廣州市佳速精密機械有限公司
廣州市佳速精密機械有限公司
廣州市佳速精密機械有限公司
廣州市佳速精密機械有限公司
廣州市佳速精密機械有限公司


text:
世界波:Keep瘦行運開波補番數
美國四仔界好少脫星係瘦到得棚骨,事關四仔迷大多鍾意有肉地嘅脫星,不過凡事都有例外,好似Erin Nicole就係愈瘦愈紅,咪睇阿妹外表瘦蜢蜢咁,就以為佢好細食,佢一上到床就變成大食妹,榨乾晒對手為止!
其實初出道嘅時候,Nicole帶點Baby Fat,後來佢因為情傷而消瘦,點知瘦咗之後所拍嘅四仔反而更好賣,自此之後阿妹愈瘦就愈紅,所以佢為咗事業,只好長期Keep瘦.
愈瘦會愈紅
Nicole話去過占卜,占算師亦話佢係愈瘦就會愈紅,阿妹深信不疑,認定自己愈瘦愈有運行.佢話:「我以前無咁瘦o架!仲帶點Baby Fat,不過當時真係無運行,做極唔紅不特止,仲成日畀男友飛,搞到我好失落,差啲患上情緒病,之後就開始瘦起上嚟!點知一瘦咗,我嘅事業就開始起飛,四仔作品賣個滿堂紅,男朋友多到任我揀,你話我點可以唔Keep住瘦吖!」
被嘲大食妹
不過,Nicole坦言為咗呢副排骨身形都付出唔少,因為佢每日都根據節食餐單進食,美食當前都係得個睇字,令佢好辛苦.阿妹話:「好彩我都唔算為食,如果唔係真係慘囉,成枱美食,就算口水流晒都唔食得.惟有上床嘅時候補番數,將所有慾望都放晒喺性愛上面,無論係拍戲同男優肉搏,抑或喺屋企同男友做愛,都要大戰幾個回合,一於食番夠本,所以佢哋咪叫我大食妹囉!」
作品推介
碟名:《Black Cxxks in Blondes》
內容:兩個金髮美女大戰黑金剛,有大量床上激戰場面,呢套戲啱晒Erin Nicole嘅口味,滿足晒佢嘅慾望.
Erin Nicole's Profile
三圍:32A-22-32
身高:5呎7吋
年齡:25歲


text:
雖然我煲涼茶主要都係為小小豬多,不過係適當時候都要愛錫下自己(女仕們懂的),所以今日就煲左生熟薏米红豆水俾自己飲下啦~
其實我都唔識煲依款涼茶,剛好係啲FACEBOOK啲煮食GROUP見到有朋友仔同我地分享,見個整法好簡單,同埋對女仕非常之好,最緊要係.......上次煲湯同煲糖水時用有啲存貨係屋企,所以即刻唔洗諗咁多,入廚房執齊材料煲煲佢啦!
上網睇返啲資料,原來生熟薏米红豆水可以消腫祛濕同埋補血作用.紅豆熱量比較低,所以除左養血益氣之外,對減肥瘦身都有幫助.薏米就有美白及清熱排毒嘅功效,而且對利水祛濕同埋去水腫都有非常好嘅作用.
由於生薏米本身都有點寒涼,女仕們都不宜飲太多寒涼嘢,所以要加啲熟薏米一齊煲,咁就啱晒啦!
紅豆約半飯碗,熟薏米及生薏米各兩湯匙~
其實我個人嚟講都有少少唔鐘意薏米嗰一種味道(當然....煲俾小小豬飲就另一說法),但估唔到連同紅豆一齊煲時,紅豆嗰一種香味就蓋過薏米味道,而且完全洗落糖都飲到嗰一份甜味,所以又幾啱我口味呀!
當然飲一次又真係睇唔到啲咩成效,我依個份量就夠我一個人飲一日,今日密密飲又真係比平日去VV次數密左又多左,唔通係幫我排水去水腫?
哈哈哈...係就好啦...我真係肥左好多,係時候要開始減下肥啦!
小小豬的成長日誌
大家一齊嚟交流下煮飯仔及去玩嘅親子樂啦!


text:
最符合結果:透過新嘅搜尋算法得到更好,更相關嘅搜尋結果
我哋推出咗全新及改良咗嘅搜尋算法 — 最符合結果!
備註:最符合結果暫時只適用於新加坡,菲律賓,台灣和香港嘅部份用戶.
最符合結果係一個新嘅搜尋算法,可以喺多個搜尋條件中獲得一個最好嘅平衡,例如產品與搜尋字眼嘅相關性,新舊,受歡迎程度及質素.呢個新嘅排序會取代現有嘅最受歡迎排序算法.
最符合結果係點運作?
最符合結果使用先進嘅機械學習算法達致更好嘅搜尋體驗.同之前最受歡迎嘅排列比較,有以下幾個重要分別:
- 顯示更多與你搜尋字眼相關嘅結果(減少不相關/較差嘅結果)
- 顯示更多新/近期嘅產品
- 綜合重要排序條件(近期,價錢...等)嘅搜尋結果
App 會唔會儲存我嘅排序偏好(例如:近期)嗎?
我哋決定只於同一個搜尋週期保留用戶最後設定嘅排序.一個搜尋週期嘅意思為連續一連串搜尋,而期間無退回瀏覽頁面或退出App.以最符合結果作爲預設排序,唔單止可以提升你嘅搜尋體驗,亦可以幫助你發現更多有趣及相關嘅物品.近期排序只會根據產品刊登時間排列結果,而最符合結果則綜合多個重要嘅搜尋條件(包括近期,相關性,受歡迎程度及質素).
我可以點樣改善我嘅產品於搜尋結果嘅排名?
搜尋算法會將最接近買家搜尋字眼嘅產品放喺優先位置.為幫助我哋辨認你嘅產品,並將佢與相關搜尋結果配對,使用精準嘅產品名稱,描述及正確嘅產品歸類係非常之重要.想知更多貼士,可以參考賣嘢小貼士.
點解用最符合結果排序,搜尋結果會少咗?
最符合結果排序更加重視相關性,因此某啲搜尋字眼嘅搜尋結果可能比以往少.但係,你就可以享受到更滿足嘅購物體驗,同埋高質素,高相關性嘅搜尋結果.
我買咗泵/熱門推廣,佢哋會唔會出現喺最符合結果排序?
會㗎!
如果你對新推出嘅最符合結果排序有任何意見,歡迎同我哋分享.


text:
地下鐵
地下鐵,又叫地下鐵路,地鐵,狹義上係指起響地底(包括過海隧道)為主嘅城市鐵路系統;但係廣義上,因為好多呢類系統為咗配合建築嘅環境,或者會有起喺地面(包括天橋同隧道),所以通常涵蓋咗都會地區各種起喺地底同地面上嘅高密度交通運輸系統[1].因為咁樣,好多地下鐵都有專用路權,呢個係地下鐵同輕鐵嘅分別之一.
史改
世界上第一條地下鐵係喺1863年通車嘅倫敦地鐵,佢嘅興建係為咗解決當年倫敦嘅塞車問題.嗰陣時電力未普及,所以即使係地下鐵亦都只可以用蒸汽機車去行.因為機車釋放出嚟嘅廢氣對人體有害,所以嗰陣時嘅地鐵隧道每隔一段距離就要有通去地面嘅通風槽.
到咗1870年,第一條鑽挖式嘅客運地鐵又喺倫敦通車,由倫敦塔左近越過泰晤士河.但係呢條地鐵唔算成功,幾月後便唔再服務嘞.而家最早鑽挖式地下鐵就喺1890年通車,亦都喺倫敦,連接市中心同埋南部地區.最初起地鐵嘅人打算用纜車,但係最後用咗電力車,令到佢成為第一條電動地下鐵.倫敦嘅地下鐵亦都喺1905年全數電氣化.
1896年,嗰時屬於奥匈帝國嘅布達佩斯起咗歐洲大陸嘅第一條地下鐵,全長五公里,十一個站,至而家重用緊.
法國嘅巴黎地鐵喺1900年開通,最初嘅法文名係「Chemin de fer métropolitain」(法文直譯即係「大都會鐵路」),係由「Metropolitan Railway」直接譯過去嘅[未記出處或冇根據],後來縮短成「métro」,所以而家好多城市軌道系統都叫metro.俄羅斯嘅地鐵亦都用咗呢個名,不過佢用咗基里爾字母,叫MeTpo.
施工改
喺地底掘隧道並唔容易,而且需要極多嘅錢同埋時間,至少亦要幾年時間至可以完成.
明挖回填改
掘地下鐵隧道最簡單直接嘅方法係明挖隨填(又叫做明挖回填).呢種方法即係喺街道上面挖一條大坑渠,然後喺嗰條大坑渠入面起隧道結構,等到隧道結構完成,有足夠嘅承托力之後先會重新鋪路面.
除咗條路俾人掘開咗之外,其他嘅地下結構(例如電線,電話線同水管)都要重新再鋪過.
起呢一種隧道嘅物料一般係混凝土或者鋼,但係舊啲嘅系統就會用到磚同鐵.
鑽挖法改
另一種方法係先喺地面某一度掘一個豎井,再喺井底掘隧道.最常見嘅方法係用鑽挖機(潛盾機,盾構機),一邊掘一邊將預先準備好嘅管片安裝喺隧道嘅牆壁上面.對於建築密度高嘅地方或者冇辦法做到明挖法嘅地方(例如水域),鑽挖法甚至係唯一可行嘅建造方法.
呢種方法嘅優點一個係慳時間慳力,全機械化操作,唔使人手掘土;另一個係對街道交通或者其他地下設施嘅影響好細;重可以喺水底起地鐵(倫敦,紐約,東京,香港同首爾呢啲城市嘅城市軌道系統都有好多越過河流或者海港嘅隧道).
但係呢種挖法又唔係冇缺點嘅,除咗成本高之外,重要經常留意地下水嘅影響;另外喺一啲比較硬嘅岩層開挖,可能要用到炸藥.地底空氣供應問題甚至隧道坍塌亦有可能搞到工人受傷,甚至死亡.另外喺建築密度高嘅地方進行鑽挖法嘅時候除咗要留意避免影響工地四圍嘅建築結構之外,有時亦要統籌嗰邊嘅公用事業,將地底嘅水喉,輸電管線搬走,以騰出地方去起列車通道.
例子改
參攷改
- ↑ Urban Mass Transit: The Life Story of a Technology,2006,Greenwood Press,ISBN 978-0-313-33916-5


text:
delay咗12日出嘅排名… 我會backdate返去7/31.同埋其實排就7月尾已經排好,但由7月下旬到最近都好忙(個心完全唔喺hello度),所以拖到今日比較上安定咗少少先最後QC然後出.藉口就係唔想出啲冇heart嘅排名… 冇意思囉!好啦解釋完啦,正題!!
.
最近兩次排名見到個no.1係最舒服… 最少唔洗糾結,唔洗個心同個腦嘅意見唔同.同埋實在而家hello見到るるちゃ最開心,而且佢係hello唯一滿足到我對耳仔.今年蝠排名嘅no.1未有人連續到3次… るるちゃ今次係2連… 終於見到安定嘅曙光…
上個月放咗めいちゃんno.2,之後好快已經想放れいちゃん上去.err… れいちゃん喺蝠心目中係特別㗎!こぶし就淨返佢一個喺hello嘛.有段時間我有諗過我成日用呢個心態去愛れいちゃん係咪唔係咁好… 但我真係依然好愛こぶし我都冇辦法… 而且總之我愛井上玲音,唔好理咩原因啦!
かみこ都係差唔多咁嘅道理.喺自己嘅專注唔喺hello度嘅時候,見到都仲係覺得鍾意同好關心嘅從來都唔少得かみこ.佢同れいれい都係近心臟嘅♡
めいちゃん唔係唔愛!!係好愛!!不過最近真係有少少… 追唔上佢嘅成長步伐.唔係話佢長大咗唔愛佢,但我兩個星期完全冇望佢之後再見佢時有少少覺得佢唔同咗樣(喂w)… 我個feel係「見到個好可愛嘅人但佢係邊個?」… 但朋友仔好似話係我嘅問題(大驚…).依然好期待佢本寫真集,但唔知我會唔會覺得睇緊陌生人嘅寫真集呢?ww
諗咗好耐(?) 最後都選擇咗升りかちゃん.近排蝠好少睇hello,於是一向少睇ビヨ嘅問題已經唔係問題(logic係比如平時睇汁汁10ビヨ2就係睇得少ビヨ,但如果睇汁汁2ビヨ都係2嘅話就冇咗”ビヨ睇得少”呢個問題),りかちゃん喺蝠腦出現嘅頻率居然高咗.所以我相信りかちゃん係需要升嘅!!同樣地因為上面嘅logic,令ゆはちゃん都突然浮咗出嚟!原來可以用咁嘅方法令ビヨ喺蝠榜上升(唔係w
然後都係因為冇乜睇hello所以冇乜升跌,但わかなちゃん最近真係比較搶眼.加上朋友好似都對佢有啲興趣,唔多唔少到令我有機會接觸到佢.就嚟14歲啦~ 期待!
PS. 浜浦さんLOVE!!


text:
12 JUNE 2011 (SUN)
繼尋日去左會展參加爬行大賽之後,今日又有得去去玩.因為知道MegaBox依幾日都有爬行比賽,見個地方到近近地,所以都帶小小豬去玩吓.
一早起身見個天都落緊雨,所以原本都打消左依個念頭,不過當小小豬瞓醒覺之後,個天已經冇有落雨,仲出埋太陽添,所以我地就出發啦!
去到MegaBox第一時間就先去報名拎個籌先,之後就要等一個鐘先可以去比賽.我地食完個LUNCH,之後又入宜家行左一陣,夠鐘去比賽啦!
由於個場係即場報名先到先爬,冇份月份,所以同場爬爬嘅BB年紀都好差次,與小小豬同組嘅都有幾個識得行,所以都已經預左唔會爬第一.其實我地都係志在參與一吓,做吓善事之餘,等佢見識多啲.
好啦...等左一陣,終於都開始啦!
今次就由大肥豬負責引小小豬爬,睇佢個樣仲開心過小小豬呀~
今日小小豬個狀態真係幾好,準備嘅時候已經開始想周圍爬啦~
開始爬爬啦~
大件事,俾其他嘢引誘左,爬過隔離呀~
小小豬今日真係好開心,邊笑邊爬呀~
最後小小豬以第三名過終點,今日對手咁強(佢地都已經識得行啦),所以可以拎到第三名,我都覺得好叻,都叫做衰敗猶榮啦!
今日比賽完送嘅禮物包~
錄左條攪笑爬爬片,大家嚟睇吓啦~